
PREFĂ ŢA 


Pe vremea cină eram copil — e mult , e foarte mult 
de atunci — am citit o carie: se numea „ Pinocchio** 
sau „ Aventurile unei păpuşi de lemn “ (în limba ita- 
liană, păpuşa de lemn se cheamă buratino). 

După ani şi ani , adeseori le istoriseam prietenilor 
mei, fetiţe -şi băieţi, minunatele păţanii ale lui Buratino t 
şi cum pierdusem cartea , de fiecare dată povestea era 
alta f de fiecare dată născoceam tot soiul de păţanii, 
care nici măcar nu erau cuprinse în carte . 

Acum , după atlta amar de vreme , tunam amintit 
de vechiul meu prieten Buratino , şi m~arn gîndit să vă 
spun şi vouă, fetiţe şi băieţi , minunata poveste a omu- 
leţului de lemn . 


A LE X El TOLSTOI 



Un butuc care scînceşte cu glas omenesc 
nimereşte în mîinile dulgherului Giuseppe 

De mult, tare de mult, trăia într-un orăşel de pe malul Mării 
Med iter arie un dulgher bătrîn, pe nume Giuseppe, poreclit Nas-Yînat. 

Intr-o bună zi îi pică bătrînului în ruină un butuc, întru nimic de- 
osebit de buştenii care se aruncă iarna în foc să dea căldură. 

„Tot e bine, îşi zise Giuseppe. Am să-ncerc să scot ceva din lemnul 
ăsta. O fi e! bun măcar pentru-n picior de masă"... 

Şi meşterul dulgher îşi agăţă pe nas ochelarii legaţi cu un capa* 
de sfoară, la fel de bătrîni ca şi el, învîrti butucul în mîini şi-n cele din 
urmă începu să-l cioplească cu bărdiţa. Cum cioplea el aşa, deodată un 
,glas piţigăiat din ca le-a fără prinse a scînci : 

- Văleu, văleu !... Mai încet, mai încet, fie-ţi milă ! 

Giuseppe lăsă să-i lunece ochelarii pe vîrful nasului şi îşi roti pri- 
virea prin atelier: nu era nimeni... 

Cercetă sub tejghea — nimeni... 

Cotrobăi în coşul cu ta laş — nu găsi nimic... 

Scoase capul pe uşă şi-şi aruncă ochii în stradă strada era 

pustie... 

„Mi s-o fi părut - îşi zise Giuseppe. Cine putea să scîncească? 1 ' 

Apucă iar bărdiţa, dar cum lovi butucul, auzi din nou glăs- 
ciorul subţirel : 

Văleu, valeu ! Nu-nţelegi că mă doare ? 

De data aceasta, Giuseppe se sperie de-a binelea ; pînă şi ochelarii 
i se aburiră de spaimă. Răscoli cu privirea toate ungherele încăperii, 
se vîrî pînă şi-n vatră şi, răsucindu-şi gîtul, se uită prin deschizătura 
hornului. 

Nu era nimeni. 

„Oi fi băut poate ceva ce nu-mi prieşte şi de-aia-mi ţîuie urechile" 
se gindi iarăşi Giuseppe. 

Dar nu ! în ziua aceea doar nu băuse nimic... După ce se mai li- 
nişti puţin, Giuseppe luă rindeaua; îi potrivi cu ciocanul partea de 
dinapoi, în aşa fel ca tăişul cuţitului să iasă afară doar atît cît era ne- 
voie — nici prea mult, nici prea puţin — puse butucul pe tejghea şi... 
de-abia trase o dată cu rindeaua, că auzi din nou ; 

— Văleu, văleu ! De ce nu -ţi vezi de treabă ? De ce rnă tot ciu- 
peşti ? se tînguia cu deznădejde glăsciorul subţirel... 

Giuseppe scăpă rindeaua din mină, se trase înapoi, un pas şi încă 
un pas, pînă căzu de-a dreptul pe duşumea ; îşi dăduse seama că gla- 
sul acela subţirel venea dinăuntrul butucului de lemn. 



Giuseppe dăruieşte butucul vorbitor 
prietenului său Carlo 


Iată că tocmai atunci veni la Giuseppe. Carlo flaşnetarul, un vechi 
prieten al său. 

Pe vremuri, Carlo colinda oraşele, purtînd o pălărie, cu borurile 
largi, şi-şi agonisea pîinea, cîntind din gură şi din minunata lui flaş- 
netă. 

Dar acum îmbătrînise, era bolnav, iar flaşneta era şi ea de mult 
stricată. 

— Bună ziua, Giuseppe, spuse el, intrînd în dulgherie. Ce faci 
acolo pe duşumea ? 

— Ei, am pierdut şi eu un şurubel... Dar dă-1 încolo că degeaba-i 
caut, răspunse Giuseppe privind c.hiorîş la butuc. Tu, bătrîne, cum o mai 
duci ? 


Rău, răspunse Carlo. Mă 
ciştig bucata de pline... Măcar de 
mi-ai da un sfat... 

- - Nimic mai uşor, tăcu vesel 
„Iată un prilej să mă descotorosesc 
mai uşor : Uite, colo pe tejghea e 
ia-1 şi du-1 acasă... 

- - Eee ! răspunse Carlo abătut 
tucul acasă: dar vezi că-n odăiţa 
se cade. 


[îndese în fel şi chip cum să-mi 
n-ai ajuta şi tu! Sau cel puţin de 

Giuseppe. Şi-şi spuse în sinea lui 
de butucul ăsta afurisit”. Nimic 
n butuc straşnic: ţi-1 dau ţie, Carlo, 

Şi pe urmă? Să zicem că duc bu 
mea n-am nici măcar o vatră cum 


— Las-că ştiu eu ce-ţi spun, Carlo... Pune mina pe un cuţit, ciop- 
leşte din butucul ăsta o păpuşă, învaţ-o să rostească tot felul de vorbe 
hazlii, fă -o să clnte, să joace şi poart-o prin curţile oamenilor. O să cîş- 
tigi astfel destul pentru o bucată de pîine şi un păhărel de vin. 

Deodată, de pe tejgheaua pe care se afla butucul, se auzi un glăs- 
cior subiirel si vesel : 

— Bravo, bine te-ai mai gîndit, Nas-Yi'năt. 

Giuseppe tresări din jnou de spaimă, dar Carlo doar se uită cu- 
rios în jur. De unde să fi venit glasul ? 

--- Iţi mulţumesc, Giuseppe, pentru sfat. Ei, fie! Dă-mi butucul. 





Giuseppe înşfăcă butucul şi-l dădu zorit prietenului său. Dar fie 
că nu luă el bine seama, fie că butucul sări singur, vorba e că îl pocni 
pe Carlo în cap. 

- îţi baţi joc de mine? izbucni Carlo jignit. 

— Iartă-ma, prietene, dar nu eu te-am lovit. 

- Atunci se vede treaba că m-oi fi pocnit singur în cap! 

— Asta nu, prietene ! Butucul ăsta te-a lovit. 

— Ba minţi, tu m-ai lovit ! 

— Nu eu, zău că nu... 

- - Ascultă, Nas-Vînăt, spuse Carlo. Ca eşti beţiv, ştie oricine. 
Acum însă văd că eşti şi mincinos. 

— Aşa-a-a ! Care va să zică vrei să te cerţi cu mine! striga Giu- 
seppe. Ia vino mai aproape ! 

— Ba vino tu încoace să te apuc de nas! 

Mînioşi, cei doi bătrîni începură să sară unul la altul. Carlo îl 
apucă pe Giuseppe de nasul lui vînăt, iar Giuseppe îl apucă pe Carlo 
de smocurile de păr alb ce-i creştea pe după urechi. 

Apoi începură să se înghiontească zdravăn, în timp ce glăsciorul 
ascuţit de pe tejghea ţipa şi le tot dădea ghes: 

~ Dă-i ! Atinge-1 ! 

în cele din urmă, cei doi băirîni obosiră; de-abia-şi mai trăgeau 
sufletul. Giuseppe spuse : 

— Hai să ne-mpăcăm !... Ce zici? 

Carlo răspunse : 

— Să ne-împăcăm !... 

Se îmbrăţişară şi se sărutară. Carlo cu butucul sub braţ porni spre 

Carlo ciopleşte o păpuşă de temn şi o 

botează Buratino 


Carlo locuia într-o odăiţă pitită sub o scară, în care nu se găsea 
nimic altceva decît o vatră frumoasă în peretele din faţa uşii. 

Dar nici vatra cea frumoasă, nici focul din vatră şi nici ceaunul 
ce fierbea pe foc nu erau adevărate, ci doar zugrăvite pe o bucată de 
pînză veche. 

Carlo intra în odăiţă, se aşeză pe singurul scaun de lîngă masa 
şchioapă şi, după ce răsuci butucul pe toate părţile, luă un cuţit şi 
începu să cioplească dintr-însul o păpuşă. 

,,Oare ce nume să-i dau? se întreba Carlo. Hai să-i zic Buratino 
Numele ăsta o să-mi poarte noroc. Cunoşteam, mai demult, o familie, 
şi pe toţi din familia asta îi chema Buratino: tatăl — Buratino, ma 
ma — Buratino, copiii tot Buratino... şi ce bine trăiau împreună ! Nu 
le păsa de nimic !...“ 

Răsuci butucul cu îndemînare şi ciopli mai întîi părul, apoi — 
fruntea, pe urmă — ochii... 

Iată, însă, că deodată ochii se deschiseră singuri şi priviră ţintă 
la el. 


Carlo nu dădu nici un semn de spaimă, ba dimpotrivă întrebă prie- 
tenos : 

— Ochişori de lemn, de ce vă uitaţi aşa de ciudat la mine ? 

Dar păpuşa tăcea — tăcea poate pentru că nu avea încă gură 
Carlo ciopli obrajii, apoi ciopli nasul — un nas obişnuit... 

Ca prin farmec, nasul începu să se lungească, să crească şi a- 
junse atît de lung şi de ascuţit, încît Carlo bombăni supărat : 

— Nu e bine aşa, e prea lung. 

Şi bătrînul încercă să-i reteze vîrful. Dar ţi-ai găsit ! Nasul se rot 
sucea şi se răsucea şi pînă-n cele din urmă rămase un nas ascuţit, 
lung-lung de tot, un nas obraznic şi curios nevoie mare. 

Carlo se apucă apoi să cioplească gura. Dar abia sfîrşise de cic 
plit buzele, că gura se deschise deodată : 


— Hi, hi, hi, ha, ha, ha ! 

Şi dintre buze răsări o limbă subţirică şi roşie, care căuta în fel 
şi chip să-si bată joc de el. 

Carlo, fără să ţină seama de toate isprăvile astea, îşi văzu de 
treabă: ciopli, tăie, scobi... şi în scurtă vreme, bărbia, gîtul. umerii, 
trupul şi mîinile păpuşii erau gata. 

Dar de-abia sfîrşi Carlo să cioplească ultimul degeţel, că Buratînt 
începu să-l lovească cu pumnişorii peste chelie, să-l ciupească şi să-i 


gîdile. 

— Ia ascultă î — îi spuse Carlo, aspru, - 
să te cioplesc şi ai si început să mi te ţii de 
maî tîrziu, hai ? 


nici n-am terminat buu- 
drăcii.. Ce ai să -mi faci 


IO 





Şi se uită încruntat la Buratino. Iar Buratino, cu ochii lui rotunzi 
ca de şoricel, privea şi el la tata Carlo. 

Din nişte surcele, Carlo îi făcu apoi două picioare lungi cu tălpi 
mari. Şi cu asta, mîntuindu-şi treaba, puse băieţelul jos, pe duşumea, 
ca să-l înveţe să umble. 

Buratino se clătină ce se clătină pe picioruşele-i subţiri, făcu un 
pas, încă unul şi hop-hop, ajunse la uşă, sări peste prag şi... o zbu- 
ghi în stradă. 

Carlo, îngrijorat, fugi după el. 

— Ei, hoţomanule, întoarce-te ! 

Ţi-ai găsit ! Buratino fugea pe stradă întocmai ca un iepure, atît 
numai că tălpile-i de lemn făceau toc-poc, toc-poc, cînd loveau calda- 
rîmul. 

— Puneţi mîna pe el ! striga Carlo. 

Trecătorii rîdeau, arătîndu-î cu degetul pe Buratino, care fugea de 
rupea pămîntul. La răscruce străjuia un poliţist uriaş, cu mustăţile ră- 
sucite şi cu o pălărie în trei colţuri. 

Cînd văzu omuleţul de lemn alergînd, poliţistul îşi desfăcu larg 
picioarele, cuprinzînd toată strada, de-a latul. Buratino vru să i se 
strecoare printre picioare, dar poliţistul, dibaci, îl înhăţă de nas şi îl 
ţinu astfel, pînă cînd sosi şi tata Carlo. 

— Ei, aşteaptă numai, că-ţi arăt eu ţie! spuse Carlo gîfîind, şi vru 
să-l bage pe Buratino în buzunarul hainei. 

Se vede însă că Buratino n-avea nici un chef ca într-o zi atît de 
frumoasă să atîrne cu picioarele afară din buzunarul hainei lui tata 
Carlo, în văzul tuturor oamenilor. Se răsuci ca o zvîrlugă, căzu pe 
caldarîm şi rămase întins acolo, ca mort... 

Of, of, — spuse poliţistul, — nu prea-mi miroase a bine ! 

Trecătorii începură să se adune şi, uitîndu-se la Buratino, care ză 
cea pe caldarîm, clătinau din cap. 

— Sărăcuţul de el, spuneau unii. O fi lihnit de foame... 

Aş ! L-a bătut Carlo pînă i-a scos sufletul ! spuneau alţii. Flaş- 
netarul ăsta bătrîn se preface că-i om bun numai de ochii lumii, dar 
în fundul sufletului e hain, fără milă... 

Auzind vorbele astea, poliţistul mustăcios îi înhăţă de guler pe ne- 
fericitul Carlo şi-l tîrî la poliţie. 

Carlo mergea tîrşindu-şi papucii şi ofta cu obida : 

— Of, of, mi-am găsit beleaua cu băieţelul ăsta de lemn ! 

Cînd strada se mai goli de lume, Buratino ridică nasul, îşi roti 
privirea în jur, apoi sări în sus şi fugi, ţopăind, spre casă. 


Greierul Vorbitor îi dă lui Buratino un 

sfat înţelept 


Ajungînd în odăiţa de sub scară, Buratino se trînti pe duşumea, 
lingă piciorul mesei. 

— Asa-a ! Si acum, ce să mai născocesc? 

Să nu uităm că Buratino era în prima zi a vieţii lui. Gîndurile îi 
erau mici, mititele, şi scurte, scurte de tot... într-un cuvînt, o nimica 
toaiă. 

Deodată se auzi : 

— Crri-cri-cri-cri 1 

Buratino întoarse capul şi-şi roti ochii prin odăiţă. 

— Ei, care-i acolo? 


— Sînt eu, Crri-cri ! 

Buratino zări atunci o făptură care aducea la trup cu un gîndac 
negru, dar avea un căpşor ca de lăcustă. Stătea acolo pe perete, dea- 
supra vetrei, şi scîrţîia încetişor — crri-cri — privind vesel în jur cu 
ochii lui bulbucaţi, ca de sticlă, mişcîndu-şi necontenit mustăcioara. 

— Ei, dar tu cine mai eşti ? 

— Eu sînt Greierul Vorbitor, răspunse ciudata făptură. Locuiesc 
în această odăiţă de mai bine de o sută de ani. 

— în odăiţa asta eu sînt stapîn I Şterge-o de-aici ! 

— Bine, am să plec, cu toate că îmi pare rău că părăsesc odăiţa 
în care am locuit mai bine de o sută de ani, — răspunse Greierul Vor- 
bitor, — dar înainte de a pleca, nu strică să-ţi dau un sfat. 

— Că mare nevoie am eu de sfaturile unui greier bătrîn... 


— Ei, Buratino, Buratino, — începu să-l dăscălească greieraşui, 
— lasă-te de drăcii, ascultă-1 pe Carlo, nu mai fugi de acasă fără rost 

şi de mîine chiar să începi a te duce la şcoală. Ascultă sfatul meu ! Alt- 
minteri să ştii că te pîndesc primejdii mari şi întîmplări înfricoşă- 
toare. Nimeni n-o să mai dea pe viaţa ta nici doi bani ! 


Î2 




-- De ceee...? întrebă Buratino. 

— Ai să vezi tu „de ceee“, răspunse Greierul Vorbitor, 

— Ei, gîndac-fleac, bătrîn de o sută de ani! strigă Buratino. Află 
că pe lumea asta nimic nu-mi place mai mult ca păţaniile primej- 
dioase ! Chiar mîine dis-de-dimineaţă o să fug de acasă, o să mă ca^ăr 
pe garduri, o să stric cuiburile păsărelelor, o să necăjesc băieţaşii, o să 
trag pisicile şi cîinii de coada... Şi cîte altele n-o să mai născocesc! 

— Jale mi-e de tine, jale, Buratino! Multe lacrimi ai să mai 
verşi ! 

— De ceee? întrebă din nou Buratino. 

— De-aia ! Pentru că ai un cap de lemn, prost. 

Atunci Buratino sări pe scaun, de pe scaun pe masă, apucă un cio- 
can şi-l zvîrli în capul Greierului Vorbitor. 

Bătrînul şi înţeleptul greieraş suspină din adînc şi, mişcîndu-şi 
mustăcioara, se vîrî sub vatră, părăsind odăiţa pentru totdeauna. 

Buratino mai * mai să se piardă din 
pricina nechibzuinţei sale . Tata Carto 
îi face îmbrăcăminte din hîrtie colorată 
şi îi cumpără un abecedar 

După întîmplarea cu Greierul Vorbitor, în odăiţa de sub scară se 
făcu un gol mare, mare de tot. Ziua părea acum lungă, nesfîrşit de lun- 
gă. Şi goală, goală de tot era şi burtica lui Buratino. 

El închise ochii pentru o clipă, şi, deodată, i se năzări că în faţa 
lui, pe o farfurie, se află o găină rumenită. 

Deschise repede ochii — găina de pe farfurie se făcu nevăzută ! 

închise din nou ochii, şi acum i se năzări că în faţa lui se află o 

farfurie cu budincă de gris, /amestecată cu dulceaţă de zmeură. 

Deschise ochii — farfuria cu budinca de gris şi dulceaţă de zmeură 
pieri ca şi cum n-ar fi fost. 

Atunci Buratino înţelese că-i era tare foame. 

Se repezi la vatră şi-şi vîrî nasul în ceaunul ce fierbea pe foc. Dar 
nasul lui Buratino, lung cum era, găuri ceaunul, pentru că, după 
cum v-am mai spus, şi vatra şi focul şi fumul şi ceaunul, toate erau zu- 
grăvite de sărmanul Carlo pe o bucată de pînză veche. 

Buratino îşi trase la iuţeală nasul înapoi şi se uită prin gaură. Pe 
perete, în dosul pînzei, se zărea ceva care semăna cu o uşiţă, dar era atît 
de acoperită cu fire de păianjen, încît mai că nu se putea desluşi nimic. 

Buratino începu să scotocească prin toate colţurile — doar, doar o 
găsi vreo cojiţă de pîine sau vreun oscior de găină, fie el şi ros de 
pisică. 

Dar din păcate, sărmanul Carlo n-avusese ce pregăti pentru cină. 

Deodată, în coşul cu talaş zări un ou de găină. îl apucă, îl aşeză pe 
pervazul ferestrei şi cu nasul — cioc-cioc - sparse coaja. 

Dinăuntrul oului piui un glăscior : 

- Iţi mulţumesc, omuleţule de lemn ! 

Prin coaja spartă, sări afară un puişor auriu, cu un smoc de puf in 
loc de coada si cu ochişorii veseli. 

* i 

— Rămîi cu bine! Mama mea, găina, mă aşteaptă de mult în 
curte. 

Puişorul sări peste prichiciul ferestrei şi... ia-1 de unde nu-i. 

* - Of, of, — strigă Buratino, - mor de foame ! 

Tncet, încet soarele asfinţi, iar în odăiţă prinse să se întunece. 

Buratino, strîns ghem lîngă focul zugrăvit, sughiţa încetişor de 
foame. 

Deodată, în ungherul de lîngă scară, răsări de sub duşumea un 
cap mare. Apoi se ivi un animal cenuşiu cu nişte lăbuţe scurte, adul- 
mecînd de zor în jurul lui. 

Se îndreptă fără grabă spre coşul cu talaş si sări înăuntru supă- 
rat, mirosind şi scormonind talaşul care foşnea. Căuta pesemne oul pe 
eare-1 spărsese Buratino. 

Ieşi apoi din coş şi se apropie de Buratino. II mirosi, mişcindu-şi 
fără încetare botul negru, împodobit de o parte şi de alta eu cile patru 
firişoare lungi de păr. Cum însă Buratino nu mirosea a mîncare. se 
strecura pe lingă eh tîrîndu-şi coada luncă si subţire. 

Ei, dar te puteai stăpîni să nu-1 apuci de coadă? Şi Buratino îl a- 
piică de coada. 

Vietatea aceasta era Suşara, şobolanul cel bătrîn şi rău. 

De spaimă, şobolanul o zbughi ca o nălucă sub scară, tîrîndu-1 
după el şi pe Buratino. Dar dezmeticindu-se şi văzînd că avea de-a face 
cu un băieţel de lemn, se răsuci în loc şi cu o furie sălbatică se aruncă 
asupra lui, pregătindu-se să-i roadă beregata. 

Buratino se sperie de-a binelea de astă dată; lăsă din mînă coada 
rece a şobolanului şi-şi făcu vînt tocmai sus, pe scaun. Şobolanul - 
după el. 

Buratino sări atunci de pe scaun pe pervaz. Şobolanul — după el. 

Străbătînd odăiţa dintr-un salt, sări de pe pervaz pe masă. 

Şobolanul — după el. Şi aici, pe masă, îl înhăţă pe Buratino de gît, 
îl trînti pe spate şi, ţinîndu-1 strîns între dinţi, sări înapoi pe duşumea, 
tragîndu-1 spre gaura lui de sub scară. 

Tată Carlol atît apucă să strige Buratino. 

- lată-mă-s ! răspunse un glas puternic. 

Uşa se dădu de perete şi tata Carlo intră în odăiţă. îşi smulse 
repede din picior unul din galenţii lui de lemn şi-l zvîrli în şobolan. 

Suşara dădu drumul băieţelului de lemn, scrîşni din dinţi şi pieri 

ca o nălucă. 

— lată unde te-a dus neascultarea ! mormăi tata Carlo, ridicîndud 
pe Buratino de pe jos. îl cercetă cu de-amănuntul, să vadă dacă era 
teafăr, şi îl aşeză pe genunchi. Scoase apoi o cepşoară din buzunar, o 
curăţă şi i-o întinse : 

— Ia de mănîncă. 

Flămînd cum era, Buratino înfipse dinţii în cepşoară şi o dădu gata 
cît ai clipi, ronţăind şi plescăind de plăcere. Apoi începu să se alinte, 
frecîndu-şi căpşorul de obrazul păros al lui tata Carlo. 

— O să fiu cuminte, nespus de cuminte, tată Carlo... Greierul Vor- 
bitor rni-a spus să-ncep şcoala. 

— Bine s-a gîndit, mititelule. 

— Dar vezi, tată Carlo, eu sînt gol-goluţ, numai lemn — şi au să 
rîdă de mine băieţii la şcoală I 

— ^î! făcu Carlo îngîndurat, scărpinîndu-şi bărbia păroasă. Ai 
dreptate, mititelule. 

Aprinse lampa, luă foarfecele, cleiul, cîteva petice de hîrtie colo- 
rată, şi-i croi cu îndemînare o hăinuţă cafenie şi pantalonaşi de un 
verde aprins. Dintr-un carîmb vechi îi făcu pantofi, iar dintr-un ciorap, 
o căciuliţă — o tichie cu ciucure. 

Apoi îl îmbrăcă pe Buratino cu toate astea 

— Să le porţi sănătos ! 

— Tată Carlo, — spuse Buratino, dar cum să mă duc la şcoală 
fără abecedar ? 


— Mm-da, ai dreptate, mititelule... 

Tata Carlo se scărpina după ceafă. Aruncîndu-şi pe umeri haina 
lui veche, ieşi din odăiţă. 

Se întoarse repede... însă fără haină. In mîini ţinea o carte cu li- 
tere mari şi poze atrăgătoare. 

— Iată, acum ai şi abecedar. învaţă sănătos ! 

— - Tată Carlo, dar unde ţi-e haina 0 

— Haina ? Am vîndut-o... Dă-o-ncolo ! Nu era cine ştie ce de 
capul ei ! Lasă ! Tu să fii sănătos ! 

Buratino îşi vîrî nasul în mîinile bune ale bătrînului Carlo : 

~~ O să învăţ, o să cresc, şi o să-ţi cumpăr nu una, ci o mie de 


haine noi... 

Şi-n seara asta, cea dintîi din 
toată inima să nu mai facă năzbîtii. 
Vorbitor. 


viaţa lui, Buratino ar fi vrut din 
după cum îl sfătuise şi Greierul 


Buratino oinde abecedarul şi cumpără 
un bilei pentru teatrul de păpuşi 


Dis-de-dimineaţă, Buratino puse abecedarul într-o trăistuţă şi fum, 

ţopăind, la şcoală. 

Pe drum nu aruncă măcar o privire nici la dulciurile înşirate pe 
tarabe, nici la plăcintutele umplute cu mac şi miere, nici la turtele 
dulci, nici la cocoşeii din zahăr-candel, cocoţaţi pe betişoarele lor. 
Nici chiar la băieţii ce înălţau zmeul de hîrtie nu voia să se uitel... 

Ca un făcut, tocmai atunci îşi găsise să treacă strada motanul văr- 
gat, Bazilio, pe care l-ar fi înşfăcat cu plăcere de coadă! Dar Bura- 
tino îşi văzu cuminte de drum. 

Cu cît se apropia de şcoală, cu atît se auzea mai desluşit un zvon 
de cîntec vesel venind dinspre ţărmul Mării Mediterane. 

— Ti-ti-ti ! tiuia flautul. 

La-la-la ! cînta vioara. 

- Dzin-dzin ! zbîrnîiau, lovincu-se, talgerele de alamă 

— Bum ! bătea toba. 


Drumul spre şcoală cotea spre dreapta, 
stingă. Buratino începu să se poticnească, 
voia lui spre mare, de unde se auzea : 

— Ti-ti-tiii ! 


muzica însă venea 
Picioarele îl duceau 


din 

l w' 

tara 


Dzin-la-la-dzin-la-la 1 


- Bum! 

,,...Doar nu s-o urni şcoala din loc! îşi zise Buratino cu glas tare. 
Să mă uit numai o dată, să ascult un pic şi pe urmă alerg drept la 


şcoală 11 . 

Şi o zbughi spre mare cît îl ţineau picioarele. Acolo văzu o baracă 
de pînza, împodobită cu steaguri de toate culorile, care fîlfîiau în adie- 
rea vîntului ce bătea din larg. 

Sus, pe baracă, jucau şi cîntau patru muzicanţi. 

Jos, o mătuşică grasă şi zîmbitoare vindea bilete. 

Lingă intrare se îngrămădise puzderie de lume: băieţaşi, şi fetiţe, 


soldaţi, vînzători de limonada, dădace cu copilaşi, pompieri, poştaşi. 


şi citeau cu toţii un afiş mare : 


TEATRU DE PĂPUŞI 
NUMAI O SINGURĂ REPREZENTAŢIE 

GRĂBm-VÂi 

GRĂSIŢl-VĂ! 

GRĂBIŢI-VĂ! 





Buratino trase de mînecă un băieţel : 

— Spuneţi-mi, vă rog, cît costă biletul r 

Băiatul abia răspunse, printre dinţi : 

- Patru bănuţi, omuleţule de lemn. 

— Nu ştiu dacă mă înţelegeţi... mi-am uitat punga acasă... N-at 
putea să-mi împrumutaţi dumneavoastră patru bănuţi ? 

Băiatul tluieră dispreţuitor : 

— Ţi-ai şi găsit pe cine să prosteşti !. . 

— - Taaaaaare mult aş vrea să văd şi eu teatrul de păpuşi, îngînă 
Buratino printre lacrimi. Daţi-mi patru bănuţi şi vă dau în schimb hai 
nuţa asta minunată... 

— Patru bănuţi o hăinuţă de hîrtie ? Mai bine vezi de altul! 
Caută-ţi alt prost I 

— Atunci poate aţi vrea în schimb tichia mea atît de drăguţă.. 

— Tichia ta nu-i bună nici să prinzi mormoloci cu ea... Ţi-am ma; 
spus : Vezi de altul ! 

Buratino îşi simţi pînă şi nasul ca de gheaţă, într-atît de mult îşi 
dorea să intre la teatru. 

Atunci... iată, cumpăraţi-mi cu patru bănuţi abecedarul meu 
cel nou... 

— Are poze ? 

“ Daaa ! Sumedenie de poze minunat eşi dedesubt litere de-o 
şchioapă... 

Bine, dă-mi-1 1 spuse băiatul. Luă abecedarul şi fără tragere 
de inimă îi numără în palmă patru bănuţi. 

Buratino ajunse dintr-o săritură lîngă mătuşica grasă şi zîmbitoare 
şi spuse cu glas subţirel : 

Daţi-mi, vă rog, un bilet în rîndui înt îi, pentru singura repre- 
zentaţie a teatrului de păpuşi. 



în timpul reprezentaţiei, păpuşile îl 
recunosc pe Buratino 


Buratino se aşeză în rîndul întîi şi privi fermecat cortina care aco- 

perea scena. 

Pe cortină erau zugrăviţi omuleţi care jucau, fetiţe cu măşti negre 
pe obraz, oameni bărboşi, înspăimântători, cu tichii împodobite cu stele 
si sori care aduceau la înfăţişare cu o plăcintă, avînd nas şi ochi... şi 


cîte alte poze atrăgătoare. 

Un clopot sună de trei ori şi cortina se ridică. 

De o parte şi de alta a scenei micuţe străjuiau copaci de carton. Dea- 
supra lor atîrna un felinar ca o lună, răsfrîngîndu-şi lumina într-un ciob 
de oglindă, pe care pluteau două lebede de vată cu ciocurile aurite. 

De după copacul de carton, apăru un omuleţ de-o şchioapă, într-o 
bluză albă, cu mîneci lungi. Faţa îi era toata presărată cu o pudră albă, 
ca praful de dinţi. 

După ce făcu o plecăciune în faţa prea cinstitului public, spuse 


trist : 

— Bună ziua! Mă numesc Pierrot... Vom juca în faţa voastră come- 
dia numită : „Fetiţa cu părul albastru sau treizeci şi trei de lovituri în 
ceafă'*. Mă vor bate cu băţul, voi fi pălmuit, iar din cînd în cînd voi 
primi si cîte una după ceafă. Este o comedie plină de haz; veţi vedea 
numaidecît... 

De după celălalt copac de carton apăru alt omuleţ, îmbrăcat într-o 
hăinuţă numai pătrăţele, ca o tablă de şah. 

Făcu şi el o plecăciune în faţa prea cinstitului public. 

— Bună ziua ! Eu sînt Arlechin ! 

Vorbind astfel se întoarse către Pierrot şi, cît ai clipi din ochi, îi 
şi lipi două palme atît de răsunătoare, încît i se scutură, bietului de el, 
toată pudra de pe faţă. 

— De ce scînceşti, prostule? 

— Sînt trist pentru că vreau să mă însor, răspunse Pierrot. 

— Si de ce nu te însori ? 

\ 

— Pentru că logodnica mea a fugit. 

— Ha-ha-ha! se tăvăli de rîs Arlechin. Aţi văzut? Nătărăul! 

Apucă băţul şi-l lovi pe Pierrot. 


22 



— Cam o cheamă pe logodnica ta ? 

— Dar n-ai să mă baţi dacă-ţi spun ? 

— Ba bine că nu; abia aştept ! 

— Dacă-i aşa, uite, îţi spun : o cheamă Malvina sau Fetiţa cu pă- 
rul albastru. 


— Ha-ha-ha ! rîse din nou Arlechin şi pe loc îi dădu lui Pierrot trei 
palme după ceafă. Judecaţi şi dumneavoastră, onorat public... Cine-a 
văzut în lumea asta fetiţe cu părul albastru? 

Dar deodată, întorcîndu-se spre spectatori, zări pe scaunul din faţă 
un băieţel de lemn, cu gura căscată pînă la urechi. Şi-l recunoscu după 
nasul cel lung şi tichia cu ciucure. 

— Ia uitaţi -vă ! E chiar Buratino ! strigă Arlechin, arătîndu-1 cu 
degetul. 


— Buratino în carne şi oase! urlă Pierrot, fîlfîindu-şi mînecile lungi 
De după copacii de carton ieşiră la iveală o mulţime de păpuşi, fe 
tiţe cu măşti negre, bărboşi înspăimîntători cu tichii pe cap, cîini lăţoşi, 
cu nasturi în loc de ochi, şi tot felul de cocoşaţi cu nasuri cît castra 
vetele. 

Se apropiară cu toţii de luminările înşirate de-a lungul rampei şi, 
privind păpuşa de lemn, strigară în cor: 


— Buratino ! Da, da ! E chiar Buratino ! Hai, vino la noi, vino la noi, 
Buratino, poznaşule ! 

Buratino sări atunci de pe scaun drept pe cuşca suflerului şi, de aici 
hop ! pe scenă. 

Păpuşile năvăliră din toate părţile, îl apucară, îl sărutară, îl îmbră- 
ţişară, îl ciupiră... Apoi începură să cînte în cor ,,Polca Păsăricii* 1 . 


Păsărică joacă polca 
Pe poianâ-n zori. Un pas , 

Ciocu-n stingă , coada-n dreapta . 
Joacă polca Carabas. 


Doi gîndaci bat straşnic toba, 
Broasca suflă-n contrabas . 
Ciocu-n stingă , coada-n dreapta, 
Asta-i polca B arab as. 

Joacă polca păsărică , 

Şi e veselă mereu ... 

Ciocu-n stingă, coada-n dreapta, 
Aşa polcă zic şi eu ! 


Spectatorii se arătau adine mişcaţi. O doică prinse să lăcrimeze, iar 
un pompier izbucni chiar în hohote de plîns. 

Numai băieţii din ultimele bănci nu prea se sinchiseau de toate as- 
tea şi băteau, necăjiţi, din picioare. 

— Destul ! Nu vă mai pupaţi atîta, că doar nu sînteţi copii mici î 
Daţi-i drumu-nainte ! 

Cînd hărmălaia era în toi, răsări din spatele scenei un om atît de 
cumplit la vedere, incit numai privindu-1 îngheţai de frică. 

Avea o barbă stufoasă, încîlcită şi atît de lungă, că se tîra pe jos, 
nişte ochi bulbucaţi, care se roteau în orbite şi o gură grozav de mare, şi 
scrîşnea din dinţi, de parcă n-ar fi fost om, ci crocodil adevărat. In mînă 
ţinea un bici cu şapte cozi. 

Era senior Carabas-Barabas, stăpînui teatrului, doctor în ştiinţe de 
păpuşi. 


Ho, ho, ho, hu, hu, hu ! urlă el ia Buratino. Asa ! Va să zică tu 
tulburi reprezentaţia comediei mele fără pereche? 

Şi înhăţîndu-1 pe Buratino de cămaşă, îl duse în garderoba tea- 
trului şi-l atîrnă într-un cui. Tntordndu-se apoi la păpuşi, le ameninţă 
-u biciul lui cu şapte cozi, silindu-le să continue reprezentaţia. 

De voie, de nevoie, păpuşile jucară mai departe pînă la sfîrşil. 
poi cortina coborî, iar spectatorii plecară care încotro. 

Doctorul în ştiinţe de păpuşi, senior Carabas-Barabas, se duse în bu- 
cătărie să înfulece ceva. Vîrîndu-şi capătul bărbii în buzunar, ca să 
nu-1 stingherească la mîncare, se aşeză în faţa vetrei, unde se rumenea 
fn frigare un iepuraş întreg şi doi pui pe deasupra. îşi muie două de- 
gete în gură şi încercă friptura : i se păru că nu-i încă gata. 

Cum pe vatră nu erau decît cîteva surcele, bătu de trei ori din 
palme. 


Cît ai clipi, răsărir.ă în faţa lui Arlechin şi Pierrot. 

Ia aduceţi-mi-1 aici pe neisprăvitul acela de Buratino, spuse se- 
niorul Carabas-Barabas. E făcut din lemn, din lemn uscat I Am să-l 
pun pe foc să -mi rumenesc mai repede friptura. 

Arlechin şi Pierrot căzură în genunchi, cerîndu-i îndurare pentru 
nenorocitul de Buratino. 

— Vă mănîncă pielea? Unde mi-e biciul? răcni Carabas-Barabas. 
Plîngînd, păpuşile se duseră atunci în garderobă, îl dădură pe Bu - 
ratino jos din cui şi-l aduseră în bucătărie. 


în toc să-l ardă pe Buratino, senior 
Carabas-Barabas îi dă cinci galbeni şi-t 

lasă să plece acasă 

Cînd păpuşile îl aduseră pe Buratino şi-l lăsară jos, lingă grătarui 
vetrei, senior Carabas-Barabas tocmai scormonea cărbunii cu vătraiul, 
suflînd pe nas de te băga în sperieţi. 

Deodată, ochii i se roşiră, nasul i se zbîrci şi curînd faţa toată i 
se umplu de creţuri. Se vede treaba că-i intrase praf de cărbune pe 
nări. 

— Hap, hap, hap... - izbucni Carabas-Barabas, dînd ochii peste 
cap, — hap-ciuL. 

Si strănută atît de tare, încît cenuşa se ridică vîrtej în vatră 

ţ ■ 

Cînd doctorul în ştiinţe de păpuşi începea să strănute, apoi greu 
se mai oprea: strănuta de cincizeci de ori, ba chiar şi de o sută de ori 

în sir. 

Iar cînd sfîrşea cu strănuturile lui năstruşnice, râmînea sleit de 
puteri şi se făcea dintr-o dată mai bun. 

Pierrot îi şopti pe furiş lui Buratino : 

- încearcă să-i vorbeşti cît timp strănută. 

— Hapciu... hapciu... Carabas-Barabas trăgea, nu glumă, aerul, pe 
gura lui larg căscată şi apoi strănuta cu zgomot, clătinînd din căpăţînă 
şi tropăind din picioare. 

Bucătăria se zgîlţîia din temelii. Geamurile zornăiau, iar tigăile 
şi cratiţele zăngăneau, clătinîndu-se în cuie. 

In răstimpuri, cînd strănuturile se mai domoleau, Buratino începea 
să se tînguiască cu glăscior subţirel şi plîngăreţ : 

— Sărăcuţ de mine, nenorocitul de mine, nimănui nu-i este milă de 
viaţa mea... 

— Dă-mi pace şi lasă văicărelile, strigă Carabas-Barabas. Ce mă 
tot încurci!... Hapciu!... 

- Noroc şi sănătate, senior, îngăimă Buratino. 

- Mulţumesc. Părinţii tăi trăiesc?... Hapciu!! 

— Eu n-am avut niciodată mamă, senior, niciodată. Vai, nenoro- 
citul de mine ! Şi Buratino ţipă atît de ascuţit, încît Carabas-Baraba c 
simţi în urechi înţepături de parcă l-ar fi împuns careva cu nişte ace. 

El bătu din picior : 

-- Nu înţelegi să-mi dai pace!... hapciu!... Taică-tău trăieşte? 

- Sărmanul meu tată trăieşte încă, senior. 

- îmi închipui cum se va simţi taică-tău cînd o să afle că am 
fript cu tine un iepuraş şi doi pui. Hapciu !... 

— Fără mine, sărmanul meu tată se va prăpădi curînd de foame 
şi de frig. Eu îi sînt singurul sprijin la bătrîneţe. Fie-vă milă, senior, 
daţi-mi drumul ! 

— Mii de dracii urlă Carabas-Barabas. Cum o să-mi fie milă! Tre 
buie să frig iepuraşul şi puii ! Treci pe vatră ! 

-- Senior, mi-e peste putinţă !... 

-- De ce? întrebă Carabas-Barabas, doar aşa, ca să-l audă vor 
bind pe Buratino şi văicărelile lui să nu-i mai spargă urechile. 

— Am mai încercat eu odată, senior, să-mi bag nasul în vatră, 
dar n-am făcut decît s-o găuresc şi atîta. 

— Ce prostie ! se miră Carabas-Barabas. Cum o să găureşti vatra 
cu nasul ? ! 

— Da, senior ! Vatra şi ceaunul de pe foc nu erau adevărate, ci 
doar zugrăvite pe o pînză veche. 

— Hapciu... strănută Carabas-Barabas, zgomotos şi cu atîta putere, 
încît Pierrot zbură la stînga, Arlechin la dreapta, iar Buratino se învîrti 
pe loc ca un titirez. 

— Şi, mă rog, unde ai văzut tu drăcia asta : vatră, foc şi ceaun 
zugrăvite toate pe o bucată de pînză? 

- Tn odăiţa tatălui meu, Carlo. 

-- Ahaa ! Carlo e tatăl tău ! Carabas-Barabas sări de pe scaun, 
dădu din mîini şi barba i se resfiră în toate părţile. Aşa ! Va să zică 
în odăiţa bătrînului Carlo se găseşte uşiţa aceea... 


27 



Dar Carabas-Barabas, temîndu-se pesemne că o să-şi dezvăluie 
taina, socoti mai nimerit să-şi închidă gura cu amîndoi pumnii. Şi 
rămase aşa o bucată de vreme, uitîndu-se cu ochii holbaţi la tocul ce 
se stingea. 

— Bine î spuse el în cele din urmă. M-oi mulţumi cu iepuraşul şi 
puii pe jumătate fripţi. Ţie, Buratino, îşi dăruiesc viata. Ba mai mult... 

îşi strecură mîna pe sub barbă în buzunarul de la vestă, scoase 
cinci bănuţi de aur şi îi întinse lui Buratino : 

— Ba mai mult, repetă el. Ia banii aceştia şi dud lui Carlo. Spu- 
ne-i că-1 salut şi mai spune-i că-1 rog să se-ngrijească să nu dea 
ortul popii de foame sau de frig şi mai cu seamă să nu plece în ruptul 
capului din odăiţa lui, în care se află vatra zugrăvită pe o bucată de 
pînză veche. Acum du-te de te odihneşte şi mîine, cum o crăpa de ziuă. 


rugi acasa. 


Buratino puse cei cinci bănuţi de aur în buzunar şi răspunse, in- 
el inîndu-se cuviincios: 

— Vă mulţumesc, senior. Vă rog să credeţi că banii pe care mi 
i-aţi dat se află în mîini bune. 

Arlechin şi Pierrot îl duseră pe Buratino în dormitorul păpuşilor 
Acolo păpuşile începură din nou să-l îmbrăţişeze, să-l sărute, să-l ghion- 
tească şi iar să-l îmbrăţişeze care mai de care, pe Buratino, scăpat în- 
tr-un fel atît de uimitor de la înspăimîntătoarea moarte care-1 aştepta 
Şi Buratino le şopti păpuşilor: 

— Să ştiţi că e o taină la mijloc... 


în drum spre casă , Buratino întîlneşte 
doi cerşetori: motanul Bazilio şi vulpea 

A lisa 

Dis-de-dimineaţă, Buratino îşi numără din nou banii. Avea toc- 
mai atîţia bani de aur cîte degete la o mînă — adică cinci... 

Cu galbenii strînşi în pumn, o luă la goană spre casă, tropăind şi 
cîntînd : 

— Am să cumpăr pentru tata Carlo o haină nouă, şi am să mai 

cumpăr o mulţime de piăcintuţe cu mac şi cocoşei de zahâr-candei pe 
beţişoare. 

Făcuse o bucată bună de drum; baraca teatrului de păpuşi şi stea- 
gurile fîlfîitoare pieriseră în zare, cînd deodată dădu cu ochii de doi 
cerşetori care abia se tiran, a măr Ui. ne drumul plin de colb : aceştia 

erau vulpea Alisa. care mergea şontic-şontîc, în trei labe, şi motanul 
Bazilio, cică orb de-a bi neică. 

Motanul acesta, Bazilio, n-avea nici o legătură cu cel pe care îi 
întîlnise Buratino pe stradă, cu o zi mai-nainte, deşi era la fel de văr- 
gat şi purta acelaşi nume. Buratino dădu să treacă pe lingă ei, dar vul- 
pea Alisa îi vorbi smerită : 

— Bună ziua, bunul meu Buratino. încotro aşa grăbit? 

— Acasă, la tata Carlo. 





Vulpea suspină şi zise mai smerită încă ; 

— Nu ştiu dacă o să-l mai afli în viaţă pe bietul Carlo Teamă 
mi-e că s-a prăpădit din pricina foamei şi a frigului... 

■— Dar p-astea le vezi? făcu Buratino, desfăcîndu-şi pumnul şi 
arătîndu-i cei cinci bănuţi de aur. 

Dînd cu ochii de bani, vulpea întinse, aproape fără voie, laba, iar 
motanul căscă ochii, orbi pînă mai adineaori, care licăriră deodată ca 
două felinare verzi. 

Buratino însă nu băgă de seamă nimic. 

- Bunule, frumosule Buratino, ce ai de gînd să faci cu atîţia bani? 

Vreau să-i cumpăr lui tata Carlo o haină nouă... şi mie să-mi 
cumpăr un abecedar... 

— Abecedar? Of, of, se căină vulpea Alisa dînd din cap. Prea 
multă învăţătură strică, dragul meu Buratino ! De pildă eu : am învă- 
ţat, am tot învăţat şi acum ia uită-te la mine: am ajuns să merg în trei 
labe. 


— Abecedar ? mormăi motanul Bazilio, pufăind supărat printre 
mustăţi. Din pricina învăţăturii ăsteia afurisite mi-am prăpădit vederea. 

O cioară bătrînă se cocoţase pe o creangă uscată, în copacul de la 
marginea drumului. După ce ascultă ce ascultă, începu să croncănească : 

--- Minciuni, minciuni ! 

Motanul Bazilio sări ca ars sus, în copac, doborî cu laba cioara de 
pe creangă şi-i smulse jumătate din coadă, încît pasărea abia mai putu 
să-şi ia zborul. Apoi motanul se prefăcu din nou că e orb de-a binelea. 

— De ce ai făcut una ca asta, motane Bazilio? întrebă mirat Bu 


ratino. 

— Văd ca prin sită, — răspunse motanul, -- şi mi s-a părut că 
în copac s-a căţărat un căţeluş . 

Acum mergeau tustrei pe drumul prăfuit. Vulpea spuse . 

— - Deşteptule şi prea înţeleptule Buratino, ia spune, n-ai vrea sa 
ai de zece ori mai mulţi bani decît acuma ? 

— Fireşte c-as vrea! Dar cum? 

i * 

Nimic mai uşor. Vino cu noi. 

Unde? 

- In Ţara Proştilor. 

Buratino se gîndi puţin : 

Nu! Fu cred că aş face mai bine să mă duc acasă. 


TO 



— Poftim, du-te ! Doar nu te tragem cu de-a sila după noi, spu- 
se vulpea. Dar o să-ţi pară rău ! 

— O să-ţi pară rău ! mormăi şi motanul. 

Să nu dai pe urmă vina pe noi! spuse vulpea. 

— Să nu dai vina pe noi! mormăi şi motanul. 

— Şi cînd te gîndeşti că cei cinci galbeni ai tăi s-ar putea pre 
face într-o grămadă de bani... 

Buratino se opri cu gura căscată... 

-- Astea-s minciuni, zise el. 

Vulpea se propti în coadă şi se linse pe bot : 

— Minciuni ! Stai că te fac eu să înţelegi numaidecît In Ţara 
Proştilor este un cîmp vrăjit, numit Cîmpul Minunilor... Sapi în cîm 
pul ăla o gropiţă, spui de trei ori^,ix, mix, drix“, pui în gropiţă banii 
de aur. îi acoperi cu pămînt, presari deasupra sare, stropeşti bine cu 
apă şi te culci. Pînă dimineaţa din groapa asta o să crească un copă 
cel şi pe rămurele, în loc de frunze, o să atîrne bani de aur. Ai înţeles^ 

Buratino sări în sus la auzul acestor cuvinte. 

— Minciuni, zise el. Minciuni ! 

— Hai, Bazilio, strîmbă vulpea din nas, prefăcmdu-se jignită Nts 
vezi că n-avem cu cine sta de vorbă! Să fie sănătos cu banii Iui ! 

— Ba nu, — ■ strigă Buratino, — vă cred, vă cred ! Abia aştept 
să ajungem în Ţara Proştilor ! 


Ospâtâria „La trei peştişori “ 

Buratino, vulpea Alisa şi motanul Bazilio coborîră dealul şi după 
ce merseră cale îndelungată peste cîmpuri, printre vii, printr-o pădurice 
de pini, ieşiră la ţărmul mării şi apoi se îndepărtară din nou de ţărm, 
prin aceeaşi pădurice şi prin aceleaşi vii... 

Orăşelul de pe culme şi soarele care se-nălţase deasupra lui se ve- 
deau cînd la dreapta, cînd la stînga... 

Vulpea Alisa spuse suspinînd : 

— Ehe, n-ajungi în Ţara Proştilor cu una cu două ; pînă s-ajungi, 
îţi toceşti labele. 


J/ 



Către seară, călătorii văzură la o margine de drum o casă veche, 
cu un acoperiş puţin aplecat şi cu o firmă deasupra intrării : 


OSPĂTĂRIA „LA TREI PEŞTIŞORI" 


Stăpînul le ieşi în întîmpinare. Tşi smulse tichia de pe capul chel 
şi, înclinîndu-se adînc, îi pofti să intre. 

— Nu ne-ar strica să luăm o gustărică. măcar o cojită de pîine 
uscată, spuse vulpea. 

— Măcar o cojiţă de pîine uscată, spuse şi motanul. 

Intrară în ospătărie şi se aşezară lîngă vatră, unde pe frigări şi în 
tîgăi se prăjeau tot felul de bunătăţi. 

Vulpea nu mai contenea să se lingă pe bot. Motanul Bazilio puse 
labele pe masă, îşi culcă botul mustăcios pe ele, şi nu-şi mai luă ochii 
de la mîncare. 

- Ei, jupîne, - spuse Buratino, dîndu-şi ifose, — ia adu-ne trei 
coji de pîine. 

Jupînul mai să pice jos de uimire, cînd auzi ce-i cer de mîncare 
asemenea oaspeţi de seamă. 

— Veselul şi deşteptul Buratino glumeşte cu dumneata, jupîne„ 
chicoti vulpea. 

Glumeşte, jupîne ! mormăi şi motanul. 

- Dă-ne trei cojiţe de pîine şi pe deasupra mai dă-ne şi mielul ăla 
frumos rumenit de colo, — spuse vulpea, — şi... bobocul ăla de gîscă r 
pe urmă o pereche de porumbei la frigare şi... cred că n-ar strica să 
pui şi nişte ficăţei la tigaie... 

— Mie să-mi aduci vreo şase bucăţi de caracudă, dar ştii... ceva 
mai grase, vorbi şi motanul. Iar înainte de masă dă-mi nişte peşte 
crud, mai mărunţel. 

într-un cuvînt, cerură tot ce se vedea acolo pe vatră; pentru Bura- 
tino nu rămase decît o cojiţă de pîine. 

Vulpea Alisa şi motanul Bazilio se îndopară cu de toate, înghiţind 
mîncarea cu oase cu tot. Burţile aproape să le plesnească de pline ce- 
erau, iar boturile le străluceau de atîta grăsime. 

- N-ar fi rău să ne odihnim un ceas-două, spuse vulpea. Iar 

cînd o bate miezul nopţii, s-o pornim la drum cu puteri noi. Nu uita 
să ne trezeşti, jupîne ! 

Vulpea şi motanul se întinseră pe două paturi moi, şi numaidecît 
începură să sforăie şi să şuiere prin somn. Buratino se oploşi şi el în- 
tr-un colţ, pe culcuşul cîinelui. 

In vis i se arăta un copăcel cu frunze rotunde de aur... dar cum 
întindea mîna... 

— Ei > senior Buratino, e timpul să te scoli ! A bătut miezul nopţii... 

în uşă ciocănea cineva. Buratino sări din culcuş şi se frecă la ochi. 
Nu se vedea nici motanul, nici vulpea ; paturile erau goale. 

Jupînul îl lămuri : 


5 — Cheifa de aur — c. 1460 

— Prea cinstiţii domniei-tale prieteni au binevoit să se scoale mai 
devreme, au gustat cîte o plăcintă rece, ca să mai prindă ceva puteri, 
şi au pornit la drum... 

— Nu-au lăsat nici o vorbă pentru mine? 

— Ba cum să nu! Au spus că domnia ta, senior Buratino, fără să 
pierzi nici o clipă, trebuie să porneşti în fugă pe drumul ce duce spre 
pădure... 

Buratino se repezi spre uşă, dar jupînul cu mîinile proptite în şol- 
duri se aşeză în prag şi-l privi cu ochii micşoraţi : 

— Dar masa de-aseară cine-o plăteşte? 

— Of, of! se văită Buratino. Cît face? 

— Cu totul şi cu totul un galben. 

Buratino dădu să i se strecoare printre picioare şi să fugă, dar ju- 
pînul puse mîna pe o frigare. Mustăţile-i stufoase, ba chiar şi smocurile 
de păr de pe lîngă urechi i se zburliră. 

— Plăteşte, nemernicule, sau te străpung ca pe un gîndac ! 

Buratino fu astfel nevoit să-i de3 unul din cei cinci galbeni pe care-i 
avea, şi părăsi tare necăjit afurisita ospătărie. 

Afară era o beznă groasă, neagră ca funinginea. De jur împrejur, 
totul dormea. Numai deasupra capului lui Buratino se rotea uşor, pasă- 
rea de noapte Striga. 1 

Atingîndu-i nasul cu aripa ei moale, Striga îi striga mereu : 

— Să nu crezi, să nu crezi, să nu crezi ! 

Buratino se opri înciudat : 

— Ce vrei de la mine ? 

— Să nu te-ncrezi în spusele vulpii şi ale motanului t 

— Ia mai slăbeşte-mă... 

Buratino fugi mai departe şi auzi cum Striga îi striga din urmă : 

— Ai grijă că pe drumul ăsta mişună tîlharii ! 


Buratino este atacat de tîlhari 

în zare apăru deodată o lumină verzuie : răsărea luna. 
Pădurea neagră abia se desluşea, hăt, departe... 


T 


Striga — numele popular al anei specii de bufniţă. (N, R.) 



Buratino grăbi pasul. I se păru că cineva se furişează pe urmele 
lui. 

O rupse la fugă. Cel care se furişa după el, alerga acum în salturi, 
fără să facă zgomot. 

Buratino întoarse capul. 

Era într-adevăr urmărit de două fiinţe care purtau pe cap nişte 
saci găuriţi în dreptul ochilor. 

Una, mai mică de statură, învîrtea în mină un cuţit ; cealaltă, ceva 
mai răsărită, ţinea un coşcogea pistol, cu gura ţevei largă ca o pîlnie. 

— Vai, vai ! ţipă Buratino şi o zbughi iepureste spre pădurea cea 
neagră. 

— Stai ! strigau tîlharii. Stai ! 

Cu toate că era speriat de moarte, Buratino pricepu, totuşi, cum 
stăteau lucrurile. Vîrî la iuţeală în gură cei patru galbeni şi se abătu 
din drum spre marginea codrului năpădită de rugi de mure... Dar aici 
cei doi tîlhari îl prinseră. 

— Punga sau viaţa ! 

Buratino se făcu că nu pricepe ce anume voiau de la el şi răsuflă 
adînc pe nas. Tîlharii îl înhăţaseră de ceafă şi-l zgîlţîiau fără-ncetare ; 
unul îl ameninţa cu pistolul, iar celălalt îi scotocea prin buzunare. 

— Unde-ai ascuns banii? urlă cel înalt. 

- Banii, nemernicule ! şuieră cel mic. 

— Te rup în bucăţi ! 

— Iţi sucesc gîtul ! 

De frică, Buratino tremura atît de tare, că banii de aur începură 
să-i zăngăne-n gură. 

— Ia te uită unde a ascuns banii ! strigară tîlharii. în gură !... 

Unul îl apucă pe Buratino de cap, celălalt de picioare, şi-l zvîrliră 
în aer ca pe o minge. Dar Buratino încleştă dinţii şi mai tare. 

Tîlharii îl ridicară cu picioarele în sus, şi-l izbiră cu capul de pă- 
mînt. Dar nici asta nu le folosi la nimic. 

Tîlharul cel mic de statură încercă să-i descleşteze dinţii cu latul 
cuţitului. Era gata-gata să-i deschidă gura. Buratino însă se smuci şi, 
fără să scape banii din gură, îl muşcă de mînă. Dar mîna nu era mînă, 
ci o labă de pisică. Tîlharul ţipă ca din gură de şarpe. Intre timp, ră- 
sucindu-se şi lunecînd ca o şopîrlă, Buratino izbuti să scape şi se re- 
pezi în stufăriş. Se afundă printre rugii de mure plini de ţepi, lăsînd în 



urmă-i bucăţele din pantalonaşi şi din hăinuţă; răzbi de partea cea- 
laltă şi o luă la goană spre pădure. 

Cînd să intre-n pădure, tîlharii îl ajunseră din nou. Buratino sări 
sprinten în sus, se prinse de o creangă ce se legăna şi de aci se căţără 
în copac. Tîlharii nu-1 slăbeau de fel, numai că sacii de pe cap îi cam 
stinghereau. 

Ajungînd în vîrful copacului, Buratino îşi făcu vînt şi sări pe copa- 
cul vecin. Tîlharii, după el. 

Dar vezi că amîndoi lunecară şi, buf !... Căzură la pămînt. 

în timp ce tîlharii gemeau şi-şi frecau ceafa de durere, Buratino îşi 
dădu drumul din copac şi o rupse la fugă de-i sfîrîiau călcîiele. 

Sub lumina lunei, copacii aruncau pe pămînt umbre lungi şi toată 
pădurea părea vărgată. 

Cu tichia lui albă pe cap, Buratino aci dispărea în umbră, aci ră- 
sărea în bătaia lunii. 

Astfel ajunse la malul unui lac. Luna se răsfrîngea strălucind în 
oglinda apei, întocmai ca la teatrul de păpuşi. 

Buratino se avîntă spre dreapta acolo locul era mlăştinos. O 
lua spre stînga — şi aici dădu de mlaştina... In urma lui se auzeau 
trosnind crengile uscate. 

— Prinde-1 ! Ţine-1 ! 

Tîlharii se apropiau din ce în ce mai mult, săltînd prin iarba udă, 
ca să-l descopere pe Buratino. 

— Iată-1 ! 

Nu-i mai rămînea decît să se arunce în apă. Deodată zări o le- 
bădă albă, care dormea lîngă mal, cu capul ascuns sub aripă. 

Buratino se aruncă în lac, înotă pe sub apă, apoi ieşi la suprafaţă 
şi apucă lebăda de labe. 

— Hee, hee, gîgîi lebăda, trezindu-se. Ce glumă proastă ! Lasă-mi 
iabele-n pace ! 

Lebăda îşi desfăcu aripile şi, în timp ce tîlharii erau gata-gata să-l 
apuce pe Buratino de picioare, îşi luă falnic zborul peste lac. 

Cînd ajunse pe malul celălalt, Buratino dădu drumul lebedei şi 
căzu jos; se ridică iute în picioare şi începu să fugă peste moviliţele 
acoperite cu muşchi, prin stufăriş, drept către luna cea mare care plutea 
peste dealuri. 


36 




Tîlharii îl spînzurâ pe Buratino de un 

copac 


Frînt de oboseală, Buratino abia îşi mai mişca picioarele, întocma 
ca o muscă amorţită toamna pe pervazul ferestrei. 

Deodată/printre crengile unui alun, zări o poiană de toată frumu- 
seţea, iar în mijlocul ei, în bătaia razelor de lună, o căscioară cu patru 
ferestre. Pe obloane erau zugrăvite soarele, luna şi stelele. De jur îm- 
prejurul căsuţei creşteau flori mari, albastre... 

Potecile erau presărate cu nisip curat. Dintr-o fîntînă ţîşnitoare se 
înălţa un fir subţire de apă, în care juca o minge mică, vărgată în felu- 
rite culori. 


Buratino se caţără de-a buşilca pe 
nu-i răspunse nimeni. Bătu mai tare... 
meau duşi. 


prag. Bătu în uşă. Din căsuţă 
pesemne că cei din casă dor- 


Iată însă că din pădure se iviră din nou cei doi tîlhari. Trecuseră 
lacul înot ; apa curgea şiroaie de pe ei. Văzîndu-1 pe Buratino, tîlharul 
cel mic de statură mlorlăi urîcios, pisiceşte, iar cel înalt schelălăi vuF 
peşte, cu furie. 


Buratino batea de zor în uşă cu pumnii şi cu picioarele. 

— Ajutor ! Săriţi, oameni buni î... 

Atunci apăru la geam o fetită drăguţă, cu părul numai inele şi 
cu un năsuc cîrn şi drăgălaş. Avea ochii lipiţi de somn. 

— Fetiţo, deschide-mi uşa 1 Nişte tîlhari aleargă să mă prindă ! 

- Uf! Ce prostie! spuse fetiţa, căscînd leneşă guriţa. Lasă-mă 
să dorm î Nici nu pot ţine ochii deschişi. 

Ridică mîinile, se întinse somnoroasă şi dispăru de la geam. 

Deznădăjduit, Buratino se prăbuşi cu nasul în nisip şi se prefăcu 
mort. 

Tîlharii năvăliră asupra lui. 

— Aha!... acum nu ne mai scapi! 

Cum l-au chinuit pe sărmanul Buratino ca să-l silească să deschidă 
gura e greu de închipuit. Şi daca în timpul fugii, tîlharii n-ar fi pierdut 
cuţitul şi pistolul, povestea bietului Buratino s-ar fi curmat aici. 

în cele din urmă, tîlharii se hotărîrâ să-l spînzure cu capul în jos. 
TI legară cu o frînghie de picioare. Buratino rămase atîrnat de o crean- 
gă de stejar... Tîlharii se aşezară sub copac, întinzîndu-şi cozile ude şi 
aşteptînd să le cadă banii de aur din gura băieţelului. 

Aproape de revărsatul zorilor, se stîrni un vînt rece, frunzele steja- 
rului fremătau, iar Buratino se legăna ca o surcică, Tîlharilor li se urî 
să tot stea la pîndă pe cozile lor ude... 

— Rămîi aşa atîrnat, prietene, pînă deseară ! spuseră ei cu rău- 
tate şi porniră să găsească vre-un han la o răscruce de drumuri. 




Fetita cu pârul albastru îl întoarce pe 

Buratino la oia(ă 


Trt sfîrşit, printre crengile stejarului de care atîrna Buratino se ivi 
lumina zorilor. 

Iarba din poiană se făcu mai verde şi florile albastre se acoperiră 
cu stropi de rouă. 

Fetiţa cu părul albastru, numai inele, se arătă din nou la fereastră, 
îsi frecă mai întîi frumoşii ei ochii adormiţi şi apoi îi deschise mari. 

Fetiţa asta era cea mai frumoasă păpuşă dîn teatrul de păpuşi al 
lui Carabas-Barabas. Nemaiputînd îndura purtarea grosolană a stăpî- 
nului, fugise din teatru şi se aciuise în căsuţa singuratică din poiana 


albastră. 

Sălbăticiunile, păsările şi chiar unele gîze o îndrăgiseră tare mult 
— poate tocmai pentru că era o fetiţă blîndă şi la locul ei. 

Vietăţile pădurii aveau grijă său aducă toate cele trebuincioase 
pentru trai. 

Cîrtiţa îi aducea tot soiul de legume hrănitoare. 

— Şoarecii — zahăr, brînză şi bucăţele de cîrnat. 

Clinele ei credincios, Artemon, îi aducea franzele. 

Coţofana şterpelea din piaţă pentru fetiţă bomboane de ciocolată, 
înfăşurate în poleială argintie. 

Broaştele îi aduceau limonadă în coji de nucă. 

Uliul — păsări vînate, gata prăjite. 

Bondarii — fel de fel de fructe. 

Fluturaşi! — polen de pe flori, în loc de pudră. 

Omizile aveau grijă să-i aducă pasta pentru curăţitul dinţilor şi 
unsoare pentru uşile care scîrţîiau. 

Rîndunelele stîrpeau viespile şi ţînţarii care roiau în jurul casei. 

în dimineaţa aceea, cum deschise ochii, fetiţa cu părul albastru îl 
zări pe Buratino, spînzurat cu capul în jos. 

îşi luă obrăjorii în palme şi strigă înspăimîntată : 

— Vai, vai, vai ! 

Sub fereastră, bălăbănindu-şi urechile pleoştite, răsări, cît ai clipi, 
credinciosul ei cfine, Artemon. Tocmai sfîrşise să-şi tundă părul de pe 
jumătatea dindărăt a corpului, lucru pe care-1 făcea zilnic, de altfel. Pă- 

tul buclat, rămas în partea din faţă, îi era pieptănat cu îngrijire, iar 
smocul din vîrful cozii, împodobit cu o frumoasă fundă neagră. Pe 
laba dinainte purta un ceas de argint. 

— Sînt gata ! 

Artemon îşi întoarse nasul într-o parte şi ridică buza de sus, dez- 
veîindu-si colţii albi. 

* 7 

— Cheamă pe cineva, Artemon! spuse fetiţa. Trebuie să-l luăm de- 
acolo pe sărăcuţul de Buratino, să-l aducem în casă şi să chemăm un 
doctor... 


— Sînt gata ! 


De gata şi de grăbit ce era, Artemon prinse să se învîrtească zorit 
în loc, aşa încît nisipul umed zbură cît colo de sub labele lui... 

Se repezi mai întîi spre un furnicar; lătrînd puternic, trezi tot no- 
rodul de furnici şi trimise patru sute dintre ele să roadă frînghia cu care 
era legat Buratino... 


Patru sute de furnici destoinice se înşirară una după alta, pe cără- 
ruia îngustă, apoi se urcară pe trunchiul stejarului şi roaseră frînghia. 

Cu labele din faţă, Artemon îl prinse pe Buratino şi îl duse în 
casă... După ce-1 culcă în pat, se avîntă în goană către un tufiş din pă- 
dure, şi se înapoie tot atît de repede cu vestita doftoroaie Buha, cu in- 

* C i ^ ^ ^ ^ ^ ti 3nţ care semăna la înfăţişare cu o 

aşchie uscată. 

Buha îşi apropie urechea de pieptul lui Buratino. 

— Bolnavul e mai mult mort decît viu, şopti ea şi roti capul cu o 
sută opt zeci de grade în jurul gîtului. 


Cu laba ei umedă, Broasca îl cercetă mult timp pe Buratino. Gîn- 
ditoare, privi cu ochii ei bulbucaţi în dreapta şi-n stînga. 

Apoi plescăi din gura ei mare şi zise: 

— Bolnavul e mai mult viu decît mort... 

Felceriţa Călugăriţa, cu mîinile ca două fire de iarbă uscată, începu 
să-l cerceteze şi ea pe Buratino. 

— Una din două, — vorbi ca un foşnet felceriţa Călugăriţa, — orie 
viu ori a murit. Dacă este viu, va trăi sau nu va trăi. Dacă e mort, 
poate fi înviat sau nu poate fi înviat. 

— Curată tragere pe sfoară, spuse Buha şi, desfăcîndu-şi aripile 
moi, zbură în podul întunecos. 

De furie, Broaştei i se umflară toţi negii. 

— Şşşşar latanie ! orăcăi ea, şi tîrîndu-se pe burtă, sări în beciuî 
umed. 

Felceriţa Călugăriţa se prefăcu, pentru orice eventualitate, într-o 
aşchie uscată şi se lăsă să cadă afara, pe geam. 

Fetiţa îşi frînse drăgălaşele ei mîini. 

— Ei, oameni buni, cum să-l doftoricesc ? 

— Cu unt de ricin, orăcăi Broasca din beci. 

— Cu unt de ricin!... rîse cu dispreţ Buha din pod. 

— Sau cu unt de ricin, sau fără unt de ricin, tot una e! fîşîi de 
după geam Călugăriţa. 

Atunci nenorocitul de Buratino, zdrenţuit şi plin de vînătăi, gemu : 

— Nu vreau unt de ricin, mă simt cît se poate de bine. 

Fetiţa cu părul albastru se aplecă grijulie deasupra lui : 

— Buratino, te rog din suflet, închide ochii, strînge-te cu degetele 
de nas şi înghite ! 

— Nu vreau, nu vreau, nu vreau ! 

— După ce-nghiţi, îţi dau o bucăţică de zahăr... 

Un şoricuţ alb, care ţinea o bucăţică de zahăr în gură, sări în faţa 
lui Buratino, pe plapumă. 

— Uite zahărul. Dacă m-asculţi, îl capeţi numaidecît, spuse fetiţa. 

— Daţi-mi numai zahăruuuuul... 

— De ce eşti încăpăţînat? Dacă nu bei doctoria, mori... 

— Mai bine mor decît să beau unt de ricin. 

Atunci fetiţa spuse cu glas aspru, de om mare : 

— Hai ! Strînge-te de nas şi uită-te în tavan. Unu, doi, trei ! 

Ii turnă untul de ricin pe gît, apoi îi băgă bucăţica de zahăr în 
gură si-1 sărută. 

— Gata, asta-i tot ! 

De bucurie, credinciosul Artemon, căruia tot ce se sfîrşea cu bine 
îi era pe plac, îşi prinse coada în dinţi şi se învîrti sub fereastră ca un 
vîrtej cu o mie de labe, o mie de urechi şi o mie de ochi scăpărători. 



Fetifa cu părut albastru încearcă să=>i 
dea lui Buratino o creştere aleasă 


Dimineaţa, Buratino se trezi zdravăn şi voios de parcă nu i se 
întîmplase nimic. 

Fetiţa cu părul albastru îl aştepta în grădină, aşezată în faţa unei 
măsuţe, pe care erau rînduite taci muri mici, ca pentru păpuşi. 

Tş.i spălase faţa cu apă proaspătă, iar năsucul cîrn şi obrăjorii şi-i 
pudrase cu polen. 

Aşteptîndud pe Buratino, ea alunga necăjită fluturaşii care-i dă- 
deau tîrcoale. 

— Da’ mai lăsaţi-mă în pace, la urma urmelor... 

Cînd apăru Buratino, îl măsură din cap pînă în picioare, şi se în- 
cruntă. îi porunci să se aşeze la masă şi îi turnă cacao într-o cescuţă 
mică, mititică. 

Buratino se aşeză la masă, cu un picior îndoit sub el. Prăjiturile 
de migdale le îndesa întregi în gură şi le înghiţea pe nemestecate. 

îşi băga degetele în chiseaua cu dulceaţă, lingîndu-şi-le apoi cu o 
deosebită plăcere. 

Iar cînd fetiţa se întoarse pentru o clipă ca să arunce cîteva firimi- 
turi unui cărăbuş bătrîn, el apucă ceainicul şi, ducîndu-1 la gură, sorbi 
toată cacaoa dintr-însul. Sorbi cu atîta lăcomie, că se înecă şi vărsă 
cacaoa pe faţa de masă. Fetiţa se uită ţintă Ia el şi spuse cu asprime : 
Trage piciorul de sub tine şi lasă-1 ca oamenii în jos, sub masă. 
Nu mînca cu mîinile, că doar pentru mîncare sînt linguri şi furculiţe. 

îi tremurau genele, de supărată ce era. 

Spune-mi, te rog, cine se îngrijeşte de creşterea ta ? 

Din cînd în cînd tata Carlo... încolo, nimeni. 


— De-acum am să mă-ngrijesc eu de creşterea ta, fii pe pace! 

,, Asta-mî lipsea !“... se gîndi Buratino. 

Prin iarba din jurul casei, Artemon, zbenguindu-se, fugărea păsăre- 
lele. Cînd se lăsau pe ramurile copacilor el îşi înălţa capul, sărind şi 
lătrînd la ele. 

„Bine s e mai pricepe să fugărească păsărelele! 4 ' îl pizmui în gînd 
Buratino. 

Fiind silit să stea atîta vreme cuminte la masă, simţea acum furni- 
caturi prin tot trupul. 

In cele din urmă se sfîrşi şi gustarea asta chinuitoare. Fetiţa îi po- 
runci să-şi şteargă nasul mînjit de cacao. Ea îşi potrivi apoi cutele şi 
ţundiţele rochiei, îl luă pe Buratino de mînă şi-f duse în casă, pentru a-i 
da primele lecţii de bună purtare. 

Artemon zburda prin iarbă şi lătra voios. Păsărelele, fără să se 
teamă de el, ciripeau vesele, şi un vîntuleţ vioi adia prin frunzişul copa- 
ci lor. 

— Dezbracă zdrenţele astea de pe tine, zise fetiţa. Am să-ţi fac 
rost de o haină ca lumea şi de nişte pantalonaşi. 

Patru croitori : racul cel posomorît, poreclit Forfecilă — meşter 
singuratic, Ciocănitoarea cenuşie şi moţată, Rădaşca — gîndacul cel 
voinic, şi şoarecele Lizeta — înjghebară pentru Buratino din rochiile 
vechi ale fetiţei un costumaş de mai mare dragul. Forfecilă croia. Cio 
cânitoarea, cu ciocul ei lung, găurea şi cosea, Rădaşca răsucea firul 
de aţă cu picioruşele de dinapoi, iar Lizeta ronţăia aţa cînd era nevoie. 

Lui Buratino nu-i prea venea la socoteală să se îmbrace cu lucrurile 
vechi ale fetiţei, dar fu totuşi nevoit să se schimbe. Pufnind pe nas, el 
ascunse în buzunarul hăinuţei noi cei patru bani de aur. 

^ Acum aşază-te Ia masă şi pune mîinile deasupra, în faţa ta. 

Caută să nu stai cocoşat, îi spuse fetiţa şi luă o bucăţică de cretă. Am 
să te-nvăţ să socoteşti... Ascultă, ai în buzunar două mere... 

Buratino îi făcu şiret cu ochiul: 

— Vorbă să fie, că n-am niciunul. 

— Ascultă ce-ţi vorbesc, spuse din nou fetiţa fără să-şi piardă răb- 
darea. Să zicem că ai două mere în buzunar. Şi să zicem că cineva îţi 
cere un măr. Cîte mer e îţi mai rămîn ? 

— Două. 

— Ia gîndeşte-te bine. 

Buratino îşi încordă mintea, încruntîndu-se : 

— Două... 

— De ce două ? 

— Două, pentru că cel care mi-a cerut mărul n-o să-l capete. Şî 
dacă încearcă să mi-1 ia cu de-a sila, îi săr de gît ! 

— Habar n-ai să socoteşti, rosti fetiţa cu tristeţe. Să trecem la dic- 
tare. 

îşi aţinti ochişorii ei senini în tavan şi-i porunci: 

— Scrie!... „Iepuraşul uşa rupe !“ Ei, ai scris? Acum citeşte de-a* 

ndărătelea fraza asta fermecată. 

După cum se ştie însă, Buraiino nu văzuse în viaţa lui nici toc, 
nici călimară. 

Fetiţa îi spuse încă o dată: „Scrie !“ iar el,neştiind ce să facă, îşi 
vîrî nasul în călimară şi cînd de pe nas picură pe o hîrtie o pată de cer- 
neală, îl apucă spaima. 

Fetiţa îşi împreună mîinile, deznădăjduită, şi de ciudă o podidiră 
lacrimile. 

— Eşti un neastîmpărat cum n-am mai văzut. Am să te pedep- 
sesc ! 

Şi fetiţa scoase capul pe geam ; 

Artemon, du-1 pe Buratino în magazia întunecoasă. 

Credinciosul Artemon apăru în uşă, şi arătîndu-şi colţii albi, îi 
apucă pe Buratino de hăinuţă şi îl tîrî după el în magazie, unde prin 
unghere pîndeau păianjeni mari, aninaţi de pînzele lor dese. îl închise 
acolo, mai mîrîi ce mai mîrîi, doar aşa ca să-i bage frica-n oase, şi 
plecă să fugărească din nou păsărelele. 

Fetiţa se aruncă pe patul ei de păpuşă, gătit cu dantele, şi începu 
să plîngă, amărîtă că fusese nevoită să se poarte atît de aspru cu băie- 
ţelul de lemn. Dar de vreme ce se apucase să-i dea o creştere aleasă, 
munca trebuia să fie dusă cu orice preţ pînă la capăt. 

Buratino tot bodogănea în magazia cea întunecoasă : 

— Tare-i proastă fetişcana asta... Ia te uită cine s-a găsit să-mi dea 
mie creştere aleasă... Tocmai ea, cu capul ei de porţelan şi trupul um- 
plut cu vată. 

în magazie se auzi un scîrţîit subţirel, de parcă ar fi scrîşnit 
cineva, din nişte dinţi sori mărunţi. 

— Ascultă, ascultă... 

Buratino îşi ridică nasul tot una de cerneală şi, prin întuneric, 
zări un liliac ce spînzura de tavan, cu capul în jos. 

— Tu ce mai vrei? 


Aşteaptă pînă se înnoptează, Buratino. 

— Mai încet, mai încet! foşneau păianjenii de prin colţuri. Nu ne 
clătinaţi pînzele, nu speriaţi musculiţele... 

Buratino se aşeză pe un ciob de oală, cu faţa sprijinită-n mîini. Tre- 
cuse el prin împrejurări mai grele decît asta ; acum însă nedreptatea 
îl scotea din fire... 


Oare aşa se cresc copiii? Asta-i creştere aleasă, ori e chin ? 
Nu sta aşa, nu mînca aşa... Nu se gîndeşte că bietul copil poate nici 

n-a deschis măcar abecedarul! Ea îi dă zor cu călimara... Clinele, 

desigur, fugăreşte păsărelele... lui ce-i pasă? 

Liliacul chiţăi din nou : 

— Mai rabdă puţin, Buratino, aşteaptă pînă s-o înnopta, si atunci 

te duc eu în Ţara Proştilor, unde ai să-ţi găseşti prietenii — motanul 

şi vulpea. Acolo-i fericire şi veselie. Aşteaptă să vină noaptea » 



Buratino ajunge în Ţara Proştilor 


Fetiţa cu părul albastru se apropie de uşa magaziei şi zise: 

— Buratino, prietene, nu-ţi pare rău de ce-ai făcut? Nu te căieşti? 

Băieţelul era însă tare necăjit, şi, în afară de asta, cu totul alte 
gînduri îi încolţiseră în minte. f 

— De ce să mă căiesc? Nu mă căiesc de loc! Poţi să aştepţi mult 
şi bine... 

— Treaba ta ! O să stai în magazia asta pînă dimineaţa. 

Şi suspinînd adînc, fetiţa plecă. 

Veni şi noaptea. Bufniţa ascunsă în pod se porni pe rîs, iar broasca 
ieşi din beci să-şi bălăcească burtica în băltoacele în care lumina lunet 
se răsfrîngea ca-ntr-o oglindă. 

Fetiţa se culcă în pătucul ei de dantelă şi într-un tîrziu, după ce 
vărsă lacrimi de durere, adormi. 

Artemon, cu nasul vîrît sub coadă, făcut covrig lîngă uşa dormito- 
rului, aţipi şi el. 

In căsuţă, pendula bătu miezul nopţii. 

Liliacul agăţat de tavan îşi luă zborul. 

• — E timpul, Buratino ! Fugi ! chiţăi el Ia urechea băiatului. în col- 
ţul de colo ai să găseşti o gaură de şobolan care duce în pivniţă. Eu 
te aştept în poiană. 

Apoi zbură afară prin ferestruica podului, iar Buratino fugi către 
colţul magaziei, împleticindu-se în firele de păianjen. Păianjenii bodo- 
găniră cu răutate în urma lui. 

Prin gaura de şobolan, Buratino se tîrî în pivniţă. Trecerea se fă- 
cea din ce în ce mai îngustă şi băieţelul abia izbutea să se strecoare pe 
sub pămînt... cînd, deodată, se trezi zburînd cu capul în jos, în pivniţă, 
gata-gata să cadă în cursa pusă acolo pentru guzgani ; călcă pe coadă 
un şarpe de casă, abia sosit din sufragerie, unde băuse tot laptele din 
cană, şi sări în poiană, printr-o bortă prin care treceau de obicei pisicile. 

Deasupra florilor albastre se rotea fără zgomot liliacul. 

— Ia-te după mine, Buratino! Te duc în Ţara Proştilor! 

Liliecii n-au coadă, din care pricină nu zboară drept, ca păsările, ci, 
cînd în sus, cînd în jos, cu pielea aripilor întinsă între degete şi semă- 
nînd mai curînd a drăcuşori. Gura şi-o ţin întotdeauna deschisă, pen- 

tru ca, fără a pierde vremea, să-şi prindă hrana din zbor şi să înghită 
de vii ţînţari şi fluturaşi de noapte. 

Buratino, înotînd prin iarba care-i ajungea pînă la urechi, abia se 
putea ţine de el; buruienile ude îl plesneau fără cruţare peste obrăjiori. 

Deodată, liliacul se avîntă în văzduh, spre luna rotundă, şi de acolo, 
de sus, strigă cuiva : 

— L-am adus ! 

Ca din senin, Buratino se prăvăli pe un povîrnis şi se rostogoli, se 
rostogoli pînă căzu cu faţa în nişte frunze de brusture. 

Numai zgîrieturi, cu gura plină de nisip, cu ochii holbaţi de spaimă, 
se aşeză jos. 

— Ah, tu erai ! 

In faţa lui se aflau motanul Bazilîo şi vulpea Alisa. 

— Indrăzneţule, viteazule Buratino, ai căzut pesemne din lună, 
spuse vulpea. 

— Mă prinde mirarea că te mai văd viu, făcu motanul, posomorit. 

Buratino se bucură cînd dădu cu ochii de vechile lui cunoştinţe, 
cu toate că i se păru oarecum ciudat că motanul îşi purta laba dreaptă 
legată cu o cîrpă, iar vulpea avea coada năclăită de nămol. 

— Tot răul e spre bine ! spuse vulpea. Iată că ai ajuns în Ţara 

Proştilor... 

* 

Şi vulpea arătă cu laba către un pod hodorogit ce se întindea 
peste albia seacă a unui pîrîu. Pe malul celălalt, printre mormane de 
gunoaie, se desluşeau nişte căsuţe pe jumătate dărîmate, un pîlc de 
copaci uscaţi, cu crengile frînte, şi mai multe clopotniţe strîmbe, încli- 
nate ba încoace, ba încolo... 


— In oraşul acela se vînd vestitele haine căptuşite cu blană de ie- 
pure, bune pentru tata Carlo, — îngăimă vulpea, lingîndu-se pe bot, 
abecedar cu poze colorate... turte dulci şi cocoşei de zahăr-candel pe 
beţişoare, cîţi . pofteşti !... Nădăjduiesc că nu ţi-ai prăpădit bănişorii, Bu- 
ratino, drăguţule ! 

Vulpea Alisa îi ajută băieţelului să se ridice în picioare şi, după 

ce-şi scuipă în labă, îi curăţă hăinuţa şi porniră să treacă peste podul 
stricat. 

Motanul Bazilio mergea în urma lor şontîc-şontîc, cu mutra poso- 
morîtă. 


Era miezul nopţii, dar în Oraşul Proştilor nu dormea încă nimeni. 


7 — Cheita de aur — c. 1460 

Pe o uliţă strîmbă şi murdară rătăceau cîini jigăriţi, plini de sca- 
ieţi, ce oftau lihniţi de foame : 

— A-u-u-u... 

Nişte capre costelive, cu spinarea pleşuvă, păşteau iarba prăfuită 
de lîngă drum şi-şi mişcau alene ciotul de coadă : 

- - Be-e-e-e-e ! 


O vacă, atît de slabă că-i puteai număra coastele, stătea cu capul 
plecat jalnic în jos. 

— Muuu-cenică... îşi spunea ea îngîndurată. 

Pe nişte moviliţe de noroi se oprise un cîrd de vrăbii jumulite de 
pene, care n-ar fi zburat chiar de le-ai fi strivit cu picioarele. 

Găini, cu cozile smulse, abia se mai mişcau de slăbiciune. 

în schimb, la răspîntii, stăteau smirnă buldogi poliţişti, gătiţi fie- 
care cu cîte o pălărie în trei colţuri şi avînd în jurul gîtului cîte o 
zgardă cu ţepi. 

Poliţiştii hămăiau de zor la locuitorii flămînzi şi zdrenţăroşi. 

— Missscă ! Cirrrculă ! Tine drrreapta ! Nu sta pe loooc !... 

Vulpea nu-1 slăbea o clipă pe Buratino, ţinîndu-1 mereu după ea. 
Pe trotuar, văzură cum se plimbau, în lumina lunei, motani sătui, cu 
ochelari de aur pe nas, ducîndu-şi la braţ soţiile, împopoţonate cu 
scufiţe. 

Guvernatorul oraşului — vulpoiul cel gras — se plimba ţanţoş, cu 
botul în vînt, braţ la braţ cu cucoana vulpe, care păşea rnîndră nevoie 
mare, ţinînd în labă o micşunică de noapte. 

Vulp ea Alisa şopti : 

— P-aici se plimbă cei care au semănat banipeCîmpul Minunilor... 
Ştii, numai în noaptea asta se mai poate semăna. Şi dacă semeni, 
mîine în zori poţi să culegi o grămadă de bani şi să-ţi cumperi cu ei 
tot ce-ţi pofteşte inima... Să ne grăbim. 

Vulpea şi motanul îl duseră pe Buratino pe un maidan plin cu cio- 
buri de oale sparte, pantofi rupţi, galoşi găuriţi şi cîrpe... Luîndu-şi 
vorba din gură, începură a glăsui care mai de care: 

— Sapă groapa ! 

— Pune înăuntru galbenii ! 

— Presară sare ! 

— Acum stropeşte cu apă din băltoaca de colo; stropeşte bine!..# 

— Nu uita să spui : ,,ix, mix, drix !“ 

Buratino îşi scărpina nasul plin de cerneală : 

— Ştiţi ce: voi s-o ştergeţi de-aici. Lăsaţi-mă singur! 

— Doamne dumnezeule, dar nici prin cap nu ne-a trecut să ne ui- 
tăm unde-ţi îngropi banii, spuse vulpea. 

— Doamne păzeşte, adăugă şi motanul. Se prefăcură că se înde- 
părtează. Dar, după cîţiva paşi, se trîntirâ la pămînt, pitindu-se după 
un morman de gunoi. 

Buratino săpă la iuţeală o groapă, spuse în şoaptă de trei ori ,,ix, 
mix, drix“, vîrî în groapă cei patru bani de aur şi îi acoperi cu pămînt. 
Scoase din buzunar un pic de sare, o presără deasupra, luă din băl- 
toacă puţină apă şi stropi locul. 

Se aşeză apoi să aştepte pînă va creşte copacul. 







Poliţiştii îl prind pe Buratino şi nud 
îngăduie să rostească nici o oorbă în 

apărarea sa 


Vulpea Alisa îşi făcea socotelile că Buratino se va duce în cele din 

urmă la culcare. Dar ţi-ai găsit ! El stătea neclintit pe grămada de gu- 

noi, cu nasul întins, aşteptînd cu răbdare ivirea zorilor. 

Atunci Alisa îl lăsă în paza motanului şi dădu o fugă pînă la cel 
mai apropiat post de poliţie. 

Acolo, într-o cameră îmbîcsită cu fum de ţigară, în fata unei mese, 
pătată de cerneală, sforăia din răsputeri un buldog de serviciu. 

Vulpea îi vorbi cu un glăscior mai dulce ca mierea : 

— Neînfricatule domn poliţist de serviciu, n-ai vrea să arestăm un 

hoţ, o haimana ? O mare primejdie îi paşte pe toţi prea cinstiţii bogă- 

taşi, cetăţeni ai acestui oraş. 

Buldogul de serviciu, trezit din somn, lătră atît de tare, încît, de 
spaimă, sub picioarele vulpii se ivi pe neaşteptate o mică băltoacă. 

— Hoţ... Ham ! 

Vulpea îl lămuri mai departe că un hoţ primejdios, pe nume Bura- 
tino,. fusese văzut rătăcind pe un maidan. 

Buldogul de serviciu sună îndîrjit, mîrîind fără încetare. în odaie 
năvăliră numaidecît doi cîini detectivi, din rasa Doberman-Pintscher, 
care nu dormeau niciodată; nu aveau încredere în nimeni, ba se bă- 
nuiau chiar şi între ei că nutresc gînduri rele. 

Buldogul de serviciu porunci ca hoţul cel primejdios să fie adus 
fără întîrziere la post, viu sau mort. 

Detectivii răspunseră scurt : 

— Ham ! 

Şi porniră spre maidan, într-un galop al lor, anume scornit, zvîrlind 
în lături picioarele de dinapoi. 

Cei din urmă o sută de paşi h făcură tîrîş, pe burtă, şi apoi, din- 
tr-un salt, se aruncară asupra lui Buratino, îl apucară de subsuori şi îl 
tărîră la post. 

Buratino dădea din picioare, rugîndu-se de ei să-i spună pentru ce, 

pentru ce l-au înhăţat ? Cu ce se făcuse vinovat ? Dar cei doi detectivi 
răspunseră : 


53 



— Vorrbfl ! O să afli la post... 

Vulpea şi motanul, fără să mai piardă vreme, scoaseră cei patru 
galbeni din pămînt. Vulpea însă îi împărţi cu atîta îndemînare. încît 
motanul se trezi cu un singur ban, iar ea cu trei. 

De ciudă, motanul îşi înfipse ghearele în botul vulpii. 

Vulpea îl cuprinse între labe. Şi astfel se rostogoliră amîndoi pe 
maidan, ca o minge. Şi-n lumina lunii, blana vulpii şi cea a motanului 
zbură bucăţi-bucăti. 

După ce-şi Jupuiră unul altuia coastele, împărţiră, în sfîrşit, fră- 
ţeşte galbenii, făcînd parte dreaptă, şi, chiar în noaptea aceea, se fă- 
cură nevăzuţi din oraş. 

Intre timp, detectivii îl aduseră pe Buratino la post. Buldogul de 
serviciu se ridică de lîngă masă şi-l scotoci pe Buratino prin buzunare. 
Negăsind nimic altceva decît o bucăţică de zahăr şi cîteva firimituri 

de prăjitură cu migdale, cîinele se răsti la Buratino, urlînd furios : 

— Nemernicule, eşti de trei ori vinovat : mai întîi eşti o haimana, 
al doilea n-ai acte şi pe deasupra n-ai nici de lucru. Afară cu el din 

oraş. Să fie înecat în iaz, numaidecît ! 

Detectivii răspunseră : 

— Ham ! 

Zadarnic încercă Buratino să le vorbească de tata Carlo şi de păţa- 
niile lui. 

Nu mai era nimic de făcut. 

Detectivii îl înşfăcară la iuţeală, îl tîrîră în goana mare afară din 
oraş şi, de pe înaltul podului, îl zvîrliră într-un iaz adînc şi murdar, 
plin cu broaşte, lipitori şi larve de gîndaci de baltă. 

Buratino căzu în apă şi mătasea broaştei îl acoperi cu păienjenişul 
ei verde. 


v 




Buratino face cunoştinţă cu locuitorii 
iazului, află că cei patru galbeni i*au 
fost furaţi şi broasca ţestoasă Tortitla 
îi dăruieşte o cheiţă de aur 

Să nu uităm că Buratino era făcut din lemn şi deci nu se putea 

îneca. Cu toate astea se sperie în asa h- a 1 , incit mul 

suprafaţa apei, înfăşurat în păienjenişul verde de mătasea broaştei. 

Curînd, toţi locuitorii iazului se adunară în jurul lui : mormoloci 

negri şi burtoşi, îndeobşte cunoscuţi pentru prostia lor, gîndaci de baltă, 
cu lăbuţele dinapoi asemenea unor vîsle, lipitori, larve care înghit tot 
ce le iese în cale, în sfrîşit tot felul de vietăţi atît de mici, încît nici nu 
se pot vedea cu ochii. 

Mormolocii îl gîdilau cu buzele lor aspre şi morfoleau cu plăcere 
ciucurele de la tichia lui. Lipitorile i se strecurau prin buzunarele hăi- 
nuţei. Un gîndac de baltă i se căţăra de cîteva ori pe nasul care-i ieşise 
la lumină şi se aruncă apoi în apă, uşor, întocmai ca gimnaştii cînd 
fac „rîndunica“. 

Celelalte fiinţe mărunte mişunau în jurul lui, tremurîndu-şi grăbite 
perişorii care le ţineau loc de mîini şi de picioare şi căutînd să prindă 
ceva demîncare ; din păcate însă, nimereau chiar ele în gura vreunei 
larve de gîndac de baltă. 

Toate vietăţile astea sfîrşiră prin a-1 plictisi pe Buratino, care plescăi 
înciudat cu tălpile în apă. 

— Ia mai duceţi-vă la naiba ! Că doar nu-s pisică moartă ! 

Locuitorii iazului se împrăştiară, care încotro. Buratino se răsuci pe 
burtică şi începu să plutească. 

Pe frunzele late şi rotunde ale nufărului de baltă, scăldate în razele 
lunei, se aşezaseră sumedenie de broaşte şi priveau la Buratino cu ochii 

lor bulbucaţi şi gurile căscate de uimire. 

— Parc-ar fi un soi de caracatiţă, orăcăi una din ele. 

— Are nasul ca un cioc de barză, orăcăi alta. 

— E broască de mare, orăcăi a treia. 

Ca să poată răsufla în voie, Buratino se căţăra pe o frunză de nu- 
făr ceva mai mare. Se aşeză pe ea, cuprinzîndu-şi strîns genunchii, şi 
îngînă, clănţănind din dinţi : 

— La ora asta fetiţele şi băieţaşii şi-au băut laptele şi dorm în pă- 
tucurile lor călduroase, numai eu stau aici amărît şi tremur pe frunza 
asta udă... Broaştelor, nu vă fie cu supărare, daţi-mi să-mbuc ceva!... 

Oricine ştie că broaştele au sînge rece, dar ar fi o mare greşeală să 
credem că n-au inimă. Cînd Buratino, clănţănind din dinţi, începu să-şi 
depene firul păţaniilor lui nenorocite, broaştele se strînseră roată în 
jurul lui. Se apropiară de el una după alta, apoi se cufundară repede 
în adîncul iazului. 

Din străfunduri, îi aduseră un gîndac mort, o aripă de libelulă, o 
bucăţică de nămol, cîteva icre de rac şi vreo două-trei rădăcini putrezite. 

După ce-i puseră lui Buratino dinainte toate aceste bunătăţi, broaş- 
tele săriră din nou pe frunzele de nufăr. Se aşezară în şir, şi rămaseră 
nemişcate, ca de piatră, ridicîndu-şi numai capetele cu gura mare şi 
ochii bulbucaţi. 

Buratino duse la nas mîncarea ce i-o aduseseră broaştele, apoi 
gustă în silă. 

— Ce porcărie ! spuse el. M-apucă greaţa. 

Atunci toate broaştele se cufundară dintr-o dată în apă... 

Vălul verde de mătasea broaştei care plutea pe faţa iazului se clă- 
tină şi un cap mare, înfricoşător, ca de şarpe, se ivi din unde, lunecînd 
spre frunza pe care stătea Buratino. 

Moţul de la tichia băiatului se zburli de frică. Tnspăimîntat, Bura- 
tino fu cît pe-aci să se rostogolească în apă. 

Dar nu un şarpe se ivise din unde, ci broasca ţestoasă Tortilla, cu 
vederea slăbită din pricina bătrîneţii, şi de care nu se mai temea nimeni. 

— Vai de tine, băieţel cu minte scurtă şi lesne încrezător, spuse 
Tortilla. Mai bine ai sta acasă şi ţi-ai da silinţa la învăţătură. Numai 
necuratul te-a împins să te duci în Ţara Proştilor. 

— Ştii, am vrut doar să fac rost de galbeni mai mulţi pentru tata 
Carlo... Altfel sînt un băieţel foooarte bun şi cuminte... 

— Banii ţi i-a furat vulpea în înţelegere cu motanul, spuse broas- 
ca ţestoasă. Mai adineauri, trecînd pe lîngă iaz, s-au oprit să bea apă 
şi i-am auzit cu urechile mele cum se lăudau că au dezgropat banii. 
După cîte am înţeles din cele ce spuneau, s-au cam încăierat la împăr- 
ţeală... Vai de tine, fiinţă fără cap, prostuţule, încrezătorule, minte 
scurtă ! 

— De ce mă cerţi ? mormăi Buratino. Ai face mai bine să-mi dai 


8 — Chelţa de aur 

o mină de ajutor. Ce-o să mă fac acum? Vai-vai-vai ! Cum o sa ma 
întorc la tata Carlo ? Of, of, of ! 

îşi frecă ochii cu pumnii şi seinei atît de jalnic, că pînă şi broaş- 
tele suspinară în cor ; 

— Of, of, Tortilla, ajută-1 pe omuleţul ăsta ! 

Broasca ţestoasă privi îndelung la lună, de parcă ar fi vrut să-şi 
amintească ceva... 

— Am mai ajutat eu odată un om, şi drept răsplată şi-a făcut 
piepteni din carapacele bunicăi şi bunicului meu, spuse ea. Şi, din nou 
privi îndelung la lună. Ei, dar fie ce-o fi. Stai aici, ornuleţule, ca eu 
dau o goană pînă în fundul iazului poate-oi găsi pe-acolo vreun lucru- 
sor care să-ti fie de folos. 

* ţ 

După ce-şi trase capul ca de şarpe în carapace, se lăsă încet la 
fundul apei. 






Broaştele şoptiră : 

- Torti 1 î a ştie o taină rnare. 

Trecu multă, multă vreme... Luna pieri după dealuri. Tîrziu de tot, 
vălul verde prinse a se clătina din nou şi broasca ţestoasă apăru, ţi- 
nînd în gură o cheiţă mică, de aur, pe care o puse la picioarele lui 
Buratino. 

— Prostuţule fără minte şi lesne-crezător, — spuse Tortilla, - - nu 
mai fi amărît că motanul şi vulpea ţi-au furat galbenii. Ia cheiţa asta 
de aur. A scăpat-o în iaz un om cu o barbă atît de lungă, că trebuia 
s-o bage în buzunar, ca să nu-1 împiedice la mers. Vai, şi ce s-a mai 
rugat de mine să-i caut cheiţa asta pe fundul iazului. 

Tortilla suspină, tăcu, şi suspină iarăşi aşa de tare, încît apa făcu 
băşici... 

- Dar eu n-am vrut să-l ajut ! Eram tare supărată pe oameni pe 
vremea aceea, pentru că-şi făcuseră piepteni din carapacea bunicului 
şi-a bunicăi. Multe mai povestea omul acela bărbos despre cheiţa 
asta, dar nu mai mi-aduc aminte tot ce spunea. Atît ţin minte: că v 

trebuie să deschizi cu ea o uşă şi dacă izbuteşti, te-a văzut norocul! 

Lui Buratino inima prinse a-i bate cu putere şi ochii îi scînteiară. 
Ca prin farmec uită de toate nenorocirile ce se abătuseră asupra lui. 
Zvîrli lipitorile din buzunarele hăinuţei, puse acolo cheiţa şi, mulţu- 
mindu-i cuviincios broaştei Tortilla şi celorlalte broaşte, se aruncă în 
apă, înotînd spre mal. Cînd broaştele îi zăriră umbra neagră răsărind 
pe mal, orăcăiră toate într-un glas : 

— Buratino, ai grijă să nu pierzi cheiţa ! 


Buratino fuge din Ţara Proştilor şi 
întîlneşte un tovarăş de suferinţă 

Broasca ţestoasă Tortilla nu-i arătase însă cum să iasă din Tura 

Proştilor. 

* 

Buratino fugea încotro vedea cu ochii. Stelele străluceau prin frun- 
zişul copacilor întunecaţi. In cale i se înălţau stînci colţuroase, iar în 
văgăuni atîrnau nori de ceaţă. 

Deodată Buratino zări ceva mai încolo, în faţa lui, un ghemotoc 
cenuşiu. Şi numaidecît după asta auzi un lătrat de cîine. 

Buratino se lipi la iuţeală de o stîncă. Pe lîngă el trecură, în goa- 
na mare, pufnind zgomotos pe nas, doi buldogi poliţişti din Oraşul 

Proştilor. 

* 

Ghemotocul cenuşiu sări speriat de la pămînt, luînd-o spre povîr-, 
niş. Buldogii, după el. 

Cînd lătratul şi tropăitul se mai îndepărtară, Buratino începu 
să fugă atît de repede, încît stelele păreau că aleargă iute-iute pe după 
crengile negre. 

Deodată, ghemotocul cenuşiu răsări iarăşi în faţa lui, pe drum. 
Buratino izbuti atunci să desluşească un omuleţ mic de tot, călare pe 
spinarea unui iepure şi ţinîndu-1 strîns de urechi. 

De pe povîrniş prinseră să se prăvălească pietricele; buldogii, fu- 
gărind iepurele, trecură în goană drumul ; apoi se aşternu o linişte 
deplină. 

Buratino fugea acum aşa de iute, că stelele alergau şi ele ca tur- 
bate pe după crengile negre. 

Pentru a treia oară, iepurele trecu în fugă drumul. Omuleţul cel 
mic, atingînd cu capul o rămurică, se prăbuşi de pe spinarea iepurelui 
şi căzu drept la picioarele lui Buratino. 

— Mrrr — ham ! Prinde-1, hămăiau buldogii poliţişti sărind pe 
urmele iepurelui ; ochii le erau plini de răutate şi nu-l băgară în seamă 
nici pe Buratino şi nici pe omuleţul cel palid. 

— Rămîi cu bine, Malvina, adio pentru totdeauna! gemu omu- 
leţul printre suspine. 

Buratino se plecă asupra lui şi văzu cu mirare că era Pierrot, în 
bluza lui albă cu mîneci lungi... 

Zăcea întins, cu capul spînzurîndu-i în jos, crezînd pesemne că 
murise de-a binelea, şi îngîna cu glas piţigăiat cuvinte de neînţeles: 
.„Rămîi cu bine, Malvina, adio pentru totdeauna !“... ca unul ce se 
despărţea de viaţă. 

Buratino începu să-l zgîlţîie şi-l trase de picior. Pierrot nu se mişcă. 
Atunci Buratino se căută în buzunar şi găsi o lipitoare rătăcită. O 
luă şi o puse pe nasul omuleţului care zăcea fără suflare. 

Lipitoarea, nici una nici două, îl ciupi de nas. Pierrot se ridică 
îndată, se aşeză în capul oaselor, dădu din cap, îşi smulse lipitoarea 
de pe nas şi gemu : 

— Vai, se vede treaba că mai trăiesc ! 

Buratino îi cuprinse în mîini obrajii albi ca praful de dinţi, îl să- 
rută şi-l întrebă : 

— Cum de ai ajuns aici? De ce fugeai călare pe iepure? 

— Vai, Buratino, Buratino, — răspunse Pierrot, uitîndu-se spe- 
riat în jurul lui, — ascunde-mă cît mai repede... Pe mine mă- fugă- 
reau cîinii, nu pe iepurele cenuşiu... Senior Carabas-Barabas mă urmă- 
reşte zi şi noapte. El a tocmit cîinii poliţişti din Oraşul Proştilor, căci 
a făcut jurămînt să mă prindă viu sau mort. 

In depărtare se auzi din nou lătratul clinilor. Buratino îl apucă 
pe Pierrot de mînecă şi îl trase într-un tufiş de mimoze încărcat de flori, 
asemenea unor balonaşe galbene şi mirositoare. 

Acolo, pe un culcuş de frunze uscate, Pierrot începu să povesteas- 
că în şoaptă : 

— înţelegi tu, Buratino, într-o noapte vîntul şuiera nebun şi 
ploua cu găleata... 


Pierrot povesteşte cum a ajuns în Ţara 
Proştilor , calare pe iepure 

— înţelegi tu, Buratino, într-o noapte vîntul şuiera nebun şi 
ploua cu găleata. Senior Carabas-Barabas stătea la gura sobei şi tră- 
gea din pipă. Toate păpuşile dormeau. Numai eu eram treaz. Mă gîn- 
deam la fetiţa cu părul albastru... 

— Ţi-ai şi găsit la cine să te gîndeşti ! Tare prost mai eşti! îi 
tăie vorba Buratino. Aseară fetişcana asta m-a vîrît într-o magazie 
cu păianjeni... N-am putut răbda şi am fugit. 

— Ce? Cum? Ai văzut-o pe fetiţa cu părul albastru? Ai văzut-o 
pe Malvina mea ? 

— Ai ales pînă ai cules ! O miorlăită şi o pisăloagă... 

Pierrot sări în picioare, dînd din mîini : 

— Du-mă la ea... Dacă-mi ajuţi s-o găsesc pe Malvina, îţi voi 
dezvălui taina cheiţei de aur ! 

— Cum? strigă fericit Buratino. Cunoşti taina cheiţei de aur? 

— Ştiu unde se află cheiţa, cum poţi s-o găseşti şi ştiu ce uşiţă 

anume trebuie să deschizi cu ea... Am aflat taina, ascultînd la uşă. 
Din pricina asta mă caută Carabas-Barabas cu cîinii lui poliţişti. 

Tare ar mai fi vrut Buratinosăse laude că acea cheiţă minunată o şi 
avea la el în buzunar. Dar, ca nu cumva să-i scape vreo vorbă, îşi 
luă tichia de pe cap şi şi-o îndesă în gură. 

Pierrot îl rugă fierbinte să-l ducă la Malvina. Buratino îl lămuri 
însă prin semne pe acest prostănac că era primejdios s-o pornească la 
drum pe întuneric, dar că - 1 va duce la Malvina îndata ce se va lumina 
de ziuă. 


Silindu-1 pe Pierrot să se ascundă din nou sub tufişul de mimoze, 
Buratino spuse cu glas înăbuşit şi cam peltic, pentru că tot mai ţinea 
tichia în gură : 

— Hai ! Poesstesste... 

— Aşadar, într-o noapte, vînlul şuiera... 

— - Deşpe asta ai mai poeşştit 

Aşadar, înţelegi, — urmă Pierrot, — tocmai adormisem cînd 
am auzit pe cineva bătînd tare în geam... 

Senior Carabas-Barabas mormăi: „Cine şi-o fi găsit să umble 


pe o vreme ca asta ?“ 

— Sînt eu, Duremar, — răspunse un glas de afară, de lîngă fe- 
reastră, — eu, vînzătorul de lipitori de leac. Lăsaţi-mă să intru, să mă 
usuc lîngă foc. 

înţelegi, doream foarte mult să văd cum arată un vînzător de li- 
pitori de leac. Am tras încetişor un colţ de perdeluţă şi am băgat capul 
în cameră. Şi ce-mi văd ochii !... Senior Carabas-Barabas se ridică din 
fotoliu, se împiedică în barbă, ca de obicei, înjura şi deschide uşa. 

In încăpere intra un om lung, deşirat, ud leoarcă, cu o faţă mică 
si încreţită ca un zbîrciog. Purta pe umeri un palton vechi, verde, iar 
la cingătoare îi atîrnau cleşti, cîrlige şi ace. în mîini ţinea o tinichea 
şi un ciorpac. 1 

— Dacă vă doare burta, — spuse el, înclinîndu-se de parcă ar fi 
fost frînt din şale, — dacă vă doare tare capul sau vă ţiuie urechile, vă 
pot pune pe ceafă o jumătate duzină de lipitori straşnice. 

Senior Carabas-Barabas bodogăni : 

- - La dracu’ î Nu-mi trebuie nici un fel de lipitori ! Vino şi usu- 
că -te la foc pînă n-oi mai putea ! 


') Ciorpac — unealtă de pescuit peşte mărunt. (N. R.) 

Duremar se întoarse cu spatele spre vatră. Din paltonul lui verde 
ieşiră aburi cu miros de nămol. 

— Merge prost cu vînzarea lipitorilor, spuse el din nou. Pen- 
tru o bucată de slănină şi un pahar de vin sînt gata să vă pun pe şale 
o duzină din cele mai straşnice lipitori, iar de vă dor cumva oasele... 

— La dracu’ ! Nu-mi trebuie nici un fel de lipitori ! strigă Cara- 
bas-Barabas. Ia de mănîncă slănină şi bea un pahar de vin. 

Duremar începu să mănînce slănina şi, în timp ce mesteca, faţa i 
se strîngea şi i se întindea, parcă ar fi fost de gumă. După ce mîncă 
şi bău, ceru şi puţin tutun de-o ţigară. 

— Senior, acum sînt sătul şi m-am încălzit, spuse el. Ca să vă 
răsplătesc pentru găzduire, o să vă dezvălui o taină. 

Senior Carabas-Barabas trase din pipă şi răspunse: 

— în lumea asta e o singură taină pe care vreau s-o cunosc. Toa- 
te celelalte nu fac nici două parale ! 

— Senior, — spuse din nou Duremar, — eu ştiu o taină foarte 
mare, pe care mi-a destăinuit-o Tortilla, broasca ţestoasă. 

La aceste cuvinte, Carabas-Barabas holbă ochii, sări în picioare, 
se împiedică în barba, ca de obicei, căzu peste înspăimîntatul Duremar, 
gata-gata să-l strivească sub el şi mugi ca un taur: 

— Prea bunule Duremar, nepreţuitule Duremar, spune, spune mai 
repede ce ţi-a destăinuit Tortilla, broasca ţestoasă. 

Atunci Duremar îi istorisi următoarea întîmplare : 

„Pe vremea aceea mă îndeletniceam cu negoţul lipitorilor pe care 
îe prindeam într-un iaz murdar de lîngă Oraşul Proştilor. Plăteam unui 
om sărman patru bănuţi pe zi, şi el se dezbrăca, intra pînă la gît în 
apa iazului şi rămînea acolo pînă cînd lipitorile se prindeau de trupul 
lui gol. 

Apoi ieşea la mal, iar eu smulgeam lipitorile prinse pe el şi îl tri- 
miteam din nou în apă. 

In ziua aceea prinsesem o mulţime de lipitori în felul acesta, cînd 
din iaz se ivi, deodată, un cap de şarpe. 

— Ia ascultă, Duremar, — grăi arătarea aceea, — ai băgat în spe- 
rieţi întreaga suflare din minunatul nostru iaz, ne tulburi apa, iar mie 
nu-mi mai tihneşte — din pricina ta - — somnul de după-masă... 
Spune, cînd ai de gînd să isprăveşti cu fărădelegea asta ? 

Dîndu-mi seama ca arătarea aceasta nu era decît o broască ţes- 
toasă obişnuită, îi răspunsei fără teamă : 

Cînd Cînd voi sfîrşi de prins toate Iipitorile din balta voas- 
tră murdară... 

— Duremar, sîntem gata să te răsplătim, dacă te învoieşti să ne 
laşi în pace iazul şi să nu mai calci niciodată pe aici. 

Atunci eu începui să-mi bat joc de broasca ţestoasă, zicîndu-i : 

— Hei, geamantan bătrîn de apă, broască fără minte! Cu ce, mă 
rog, ai putea să mă răsplăteşti ? Poate vrei să-mi dai carapacea de 
os în care îţi ascunzi capul şi picioarele. ..^Ţi-aş vinde-o ca să-şi facă 
lumea piepteni dintr-însa... 

Broasca ţestoasă se înverzi de ciudă şi-mi spuse; 

■— Pe fundul iazului zace o cheiţă fermecată... Cunosc un om 

care ar fi gata să facă orice pe lume, numai să pună mîna pe rheîfa 
asta! 

Dar abia rostise Duremar aceste cuvinte, şi Carabas-Barabas în- 
cepu să urle cît îl ţineau puterile: 

— 0mul acela sînt eu! Eu! Eu! Prea-bunuie Duremar, de ce 
n-ai luat atunci cheiţa de la broasca ţestoasă ? 

— Asta-i bună ! răspunse Duremar, schimonosindu-şi atît de tare 
chipul, îneît semăna acum leit cu un zbîrciog fiert Zău aşa, să mă 
las păgubaş de lipitori pentru o biată cheiţă... Pe scurt... mi-am bătut 
în aşa hal joc de broasca ţestoasa, că pînă la urmă, ieşiridu-si din fire, 
mi-a spus, ridieîndu-şi laba din apă : 

P a o jurămînt că nici tu, nici nimeni altul nu va căpăta cheiţa 
fermecată. Jur că o va primi numai acel om care va izbuti să facă ast- 
fel, îneît tot poporul din iaz să mă roage să i-o dau lui. 

Şi broasca se cufundă în apă, ţinîndu-şi mereu laba ridicată în 

sus. 

— Să nu pierdem timpul, strigă Carabas-Barabas. Să pornim 
numaidecît în Ţara Proştilor. Şi zicînd acestea îşi vîrî căpătui bărbii 
în buzunar şi apuca şapca şi ieiinarul. Eu o să mă aşez pe malul ia- 
zului. O să ziinbesc cît am sa pot mai îmbietor. Am să mă rog de 
broaşte, de mormoloci, de gîndacii de baltă, s-o înduplece pe broasca 
ţestoasa... Am să le făgăduiesc un milion şi jumătate de muşte grase.. 
Arn să rag ca o vacă rătăcită de cireada, am să cîrîi ca o găină ţff- 

noasă, am să vărs lacrimi de crocodil. Voi cădea în genunchi în faţa 
celei mai prizărite broscuţe. Trebuie neapărat să pun mîna pe cheiţa 
asta! Şi cînd o s-o am, mă duc în oraş. Se află acolo, undeva, o casă, 
care are o cameră sub scară. O să pătrund în camera de sub scară, o 
să găsesc uşiţa mică pe lîngă care toţi trec fără s-o bage în seamă, 
şi-am să vîr cheiţa în broască... 

— Auzindu-i vorbind aşa, înţelegi, Buratino, — continuă Pierrot, 
stînd pe frunzele veştede de sub tufişul de mimoze, — m-a apucat o 
curiozitate atît de mare, încît am ieşit de sub perdea. 

Senior Carabas-Barabas m-a văzut. 

— Tragi cu urechea, nemernicule! Şi se repezi să mă prindă şi să 
mă zvîrle pe foc, dar se împiedică din nou în barba lui, căzu şi, răs- 
turnînd nişte scaune, se întinse cît era de lung pe duşumeaua care se 
zgudui toată. 

Nici nu mai ştiu cînd am fost dincolo de fereastră şi cînd am sărit 
gardul. In bezna de afară, vîntul şuiera şi ploaia bătea cu furie. 

Un fulger despică norul negru de deasupra capului meu şi la lu- 
mina lui văzui, alergînd la zece paşi în urma mea, pe Carabas-Barabas 
şi pe vînzătorul de lipitori. 

,,Sînt pierdut !“ mi-am zis. M-am poticnit şi am căzut pe ceva 
moale şi cald... M-am prins cu mîinile de nişte urechi lungi. 

Căzusem în spinarea unui iepure cenuşiu. De frică, iepurele 

ţîşni în sus, dar eu mă ţineam strîns de urechile lui. Şi astfel, o 
pornirăm prin întuneric peste cîmpii, prin vii şi prin grădini. 

Cînd iepurele obosea şi se aşeza să mai răsufle un pic, mişcîndu-şi 
mîniat buza lui spintecată în două, eu îl sărutam pe frunte: 

— Te rog frumos, iepuraşule, hai să mai fugim niţel. 

Iepurele suspina şi o pornea din nou. încotro? Nici el nu ştia... 

O lua ba la dreapta, ba la stînga... 

Cînd norii se împrăştiară şi luna se ivi pe cer, văzui la poalele 
dealului un orăşel cu clopotniţe înclinate care cum se nimerea. 

Pe drumul ce ducea spre oraş, fugeau Carabas-Barabas şi vînză- 
torul de lipitori. 

— Ehe-he! Asta-i curat ghinion iepuresc! spuse iepurele. Pun 
rămăşag că se duc în Oraşul Proştilor, să tocmească cîini poliţişti. S-a 
sfîrşit cu noi ! 

Iepurele îşi pierdu curajul. Vîrîndu-şi nasul între lăbuţe, rămase 
ţintuit locului I cu urechile pleoştite. în zadar m-am rugat de el, am plîns 
şi i-am căzut la picioare. Iepurele nu se clintea. 

Insă cînd văzu ţîşnind din oraş, într-o fugă nebună, doi buldogi 
cîrni, purtînd cîte o banderolă neagră pe laba dreaptă, iepurele prinse 
să tremure ca o frunză în bătaia vîntului şi abia am apucat să-i săr în 
spinare, că o şi zbughi prin pădure de-i sfîrîiau călcîiele... 

Urmarea o ştii, că doar ai văzut singur... 

Pierrot îşi sfîrşi povestirea şi Buratino îl întrebă cu băgare de 
seamă : 

— Dar în care casă o fi camera aia de sub scară şi uşiţa care se 
descuie cu cheiţa aia? 

--- Carabas-Barabas n-a mai avut cînd să pomenească despre asta. 
Ei, dar nouă ne e totuna... cheiţa se află doar în fundul iazului. Nu ne 
e dat nouă norocul ăsta. 

■ - Dar p asta o vezi tu ? îi strigă Buratino la ureche, după ce 
scoase cheiţa din buzunar şi o învîrtî pe sub nasul lui Pierrot. Ia uită-teî 


Buratino şi Pierrot sosesc la Mal oină, 
fetiţa cu părul albastru, aar sînf nevoiţi 
sa fugă fără întîrziere împreună cu ea 

şi clinele Artemon 


Cînd soarele se înălţă deasupra valului stîncos al dealului, Bura- 
tfno şi Pierrot ieşiră de sub tufiş şi o luară la goană peste cîmpia pe 
care băieţelul o străbătuse cu o noapte mai înainte, împreună cu li- 
liacul, în drum spre Ţara Proştilor, după ce fugise din casa fetiţei cu 
părul albastru. 

T ţi venea să te strici de ris, nu alta, uitîndu-te cum alerga Pierrot, 
nerăbdător, s-o întîlnească mai repede pe Malvina. 

- Ascultă, Buratino, întreba el la fiecare cincisprezece secunde. 
Tu ce crezi? O să se bucure cînd m-o vedea? 

— De unde vrei să ştiu ? 

După alte cincisprezece secunde, Pierrot întreba din nou : 

— Ascultă, Buratino, ce zici, poate n-o să se bucure. 

- De unde vrei să ştiu eu ? 

In sfîrsit dădură cu ochii si de căsuţa cea albă, cu soarele, luna 
şi stelele zugrăvite pe obloane. 

Un firicel de fum se înălţa din horn, iar deasupra lui plutea un 
nouraş mic, asemănător unui cap de pisică. 

Clinele Artemon şedea pe prispă şi mîrîia din cînd în cînd la nou- 
rasul acela. 

Buratino nu prea avea el chef să se întoarcă la fetiţa cu părul al- 
bastru, dar îi era foame, iar mirosul de lapte fiert începu de departe să-i 
Sfîdile nările. 


O# 



„Dacă fetişcana asta o să se-apuce iar să-mi dea creştere aleasă, 
dau pe gît cana cu lapte şi p-aci ţi-e drumul", îşi zicea în gînd Buratino. 

Tocmai atunci Malvina ieşi din căsuţă. Intr-o mînă ţinea ceainicul 
de porţelan, iar în cealaltă, un coşuleţ cu prăjituri. 

Ochişorii îi erau roşii şi umflaţi dg plîns. Era sigură că guzganii 
îl tîrîseră pe Buratino afară din magazie şi că-1 mîncaseră. 

Se aşeză la măsuţa de păpuşi care se afla pe cărăruia presărată 
cu nisip şi florile albastre prinseră numaidecît să se legene, fluturaşi? 
se rotiră deasupra lor ca nişte frunzuliţe albe şi galbene şi... tot atunci 
apărură Buratino şi Pierrot 

Malvina făcu ochii mari, alit de mari, că i-ar fi putut cuprinde 
dintr-o dată pe amîndoi băieţii în adîncul lor. 

Văzînd-o pe Malvina, Pierrot începu să se bîlbîie. Rostea cuvinte 
atît de lipsite de înţeles şi fără nici o legătură, încît nu face să le mai 
'Înşir aici. 

Buratino spuse, ca şi cum nimic nu s-ar fi întîmplat : 

— Uite, ţi 1-ain adus! N-ai decît să-i dai lecţii de bună purtare. 

Malvina abia atunci înţelese că nu visa. 

— Vai, cit sînt de fericită! şopti ea şi adăugă îndată cu glas de 
om mare; Băieţi, spălaţi-vă numaidecît pe mîini şi pe dinţi. Artemon, 
du, te rog, băieţii la fîntînă ! 

— Ai văzut, — mormăi Buratino, nu i-au zburat încă sticleţii 
din cap ! Spală-te, curăţă-ţi dinţii. Nu ştiu, zău, pe cine din lumea 
asta n-ar da ea gata cu meteahna asta a curăţeniei... 

Se spălară, totuşi, iar Artemon le scutură hăinuţele cu smocul de 
păr din vîrful cozii. 

Apoi se aşezară la masă, Buratino rnînca, nu se -nc urc a, în timp ce 
Pierrot abia se atingea de prăjituri. Se uita, ca vrăjit, la Malvina, ca 
şi cum ar fi fost o prăjitură cu migdale, fn cele din urmă fata îşi ieşi 
din sărite : 

— Mă rog, ce-ai văzut la mine de te uiţi aşa? îl întrebă ea. Mai bine 

ai sta liniştit si -ai rnînca. 

* * 

— E multă vreme, Malvina, de cînd eu nu mai mănînc nimic, răs- 
punse Pierrot. Ştii... eu scriu poezii 

Buratino pufni în rîs. 

Malvina făcu iar ochii mari : 

Da-a ?! Atunci spune-ne şi noua o poezie ! 

Cu faţa sprijinită în mînuţa ei gingaşă, îşi ridică ochişorii fru- 
moşi spre nouraşul care aducea la înfăţişare cu un cap de pisică. 

Pierrot începu să spună poezia cu un glas atît de stins, de parcă 
vorbea din fundul unei fîntîni adînci : 

r 

A fugit Malvina. N-am s-o mai găsesc! 

Da, s-a dus Malvina , draga , scumpa mea ! 

Şi mă-ntreb plîngînd: „ Oare n-aş putea 
V tai a-mi de păpuşă să o părăsesc ?" 


Dar n-apucă bine să-şi sfîrşească poezia, n-apucă nici Malvina 
să-i arate cît de mult îi plăcuse că, deodată, pe cărăruia presărată cu 
nisip, apăru o broască. 

Holbîndu-şi la ei ochii bulbucaţi, le spuse: 

— Azi-noapte, broasca ţestoasă Tortilla, ieşindu-şi din minţi, i-a 
povestit lui Carabas-Barabas de-a fir a păr despre cheiţa de aur... 

Speriată, Malvina dădu un ţipăt, deşi nu pricepuse nimic. Pierrot, 
cu gîndul aiurea, ca toţi poeţii, rosti cîteva cuvinte fără nici un înţeles, 
pe care iarăşi n-are rost să le mai înşir aici. în schimb, Buratino sări 
ca ars şi începu să-şi umple buzunarele cu prăjituri, bucăţele de zahăr 
şi bomboane. 


Să fugim cît mai repede ! Dacă buldogii poliţişti îl aduc aici 
pe Carabas-Barabas, sîntem pierduţi ! 

Malvina se făcu la faţă albă, ca aripa unui fluturaş alb. Crezînd 
că e gata să-şi dea sufletul, Pierrot turnă fiertura din ceainic peste ea 
şi Malvina se trezi cu rochiţa ei drăguţă plină toată de cacao. 

Artemon lătră puternic şi sări la Pierrot, căci el spăla rochiile Mal- 
vinei, îl înşfăcă de guler şi-l scutură pînă ce omuleţul îngăimă, hîlbîin- 
du-se : 


— Ajunge, te rog! 

Broasca se holba cu ochii ei bulbucaţi la toată învălmăşeala asta 
şi spuse din nou : 

— Carabas-Barabas şi cîinii poliţişti vor fi aici peste un sfert de 

oră... 


Malvina fugi să-şi schimbe rochia. Pierrot, deznădăjduit, îşi frîn- 
gea mîinile şi încerca să se dea cu capul de nisipul de pe cărare. Ar- 

temon ducea în dinţi bocceluţa cu tot telul de lucruri de-aie gospodă- 
riei. Uşile se trînteau. Vrăbiile gureşe ciripeau speriate prin tufişuri „ 
Rîndunelele, înspăimîntate şi ele, zburau atingînd cu aripile pămîntul 
Doar Bufniţa din pod, parcă într-adlns, pentru a-i speria rnaî tare, rî- 
dea în hohote. 

Buratino nu-şi pierdu cumpăt ul. Puse în spinarea lui Artemon 
două bocceluţe în care se aflau lucrurile cele mai trebuincioase, iar pe 
Malvina, îmbrăcată acum îritr-o rochie frumoasă de drum, o aşeză dea- 
supra. Lui Pierrot îi porunci să se ţină de coada cîinelui. Apoi, porni 
în fruntea lor, plin de curaj. 

- Şi acum, vă rog! Nu vă pierdeţi capul! Să fugim!... 

Şi cînd toţi, adică Buratino păşind bărbăteşte în frunte, Mal- 
vina săîtînd pe boccele, şi în urma lor Pierrot, cu capul împănat de 
poezii proaste în loc de minte sănătoasă, ieşiră din iarba deasă în cîmp 
deschis, la marginea pădurii răsări barba încîlcită a lui Carabas- 
Barabas. Ferindu-se de soare, eu mina streaşină la ochi, cerceta cu 
luare-aminte împrejurimile. 


O lup fâ crîncenâ la mărginea pădurii 


Senior Carahas-Barabas ţinea de zgardă doi eîini poliţişti. Cînd 
îi zări pe fugari, alergînd pe cîmpul deschis, rînji cu toată gura, ară 
tîndu-şi dinţi colţoşi şi mari... 

— Aha ! răcni el, şi slobozi buldogii. 

Clinii înrăiţi începură mai întîi să zvîrle pămîntul cu picioarele 
dinapoi ca să-şi facă vînt. Nu lătrau şi nu se uitau la fugari, ci în altă 
parte, atît de mîndri erau de puterea lor. 

Apoi se îndreptară în pas măsurat spre Buratino, Artemon. Pier 
rol şi Malvina, pe care groaza îi ţintuise locului. 

Părea că totul este pierdut. Carabas-Barabas călca greoi în urma 
cîinilor poliţişti. Barba îi scăpa mereu din buzunarul hainei şi i se în- 
curca printre picioare. 

Artemon, prevăzător. îşi strînse coada, mîrîind furios. Malvina 
îşi frîngea mîinile: 

— Mî-e frică, mi-e frică ! 

Pierrot, cu mînecile iui lungi atîrnîndu-i jalnic în jos, o privea In 
neştire pe Malvina, încredinţat că nu mai era nici o nădejde de scă- 
pare. 

Buratino fu cel dintîi care-şi veni în fire. 

— Pierrot, — strigă el, — ia fata de mînă şi fugiţi spre lac, 
acolo unde sînt lebedele ! Artemon, dă jos boccelele, scoate-ţi ceasul şi 
pregăteşte-te de luptă 1 

îmbărbătată de glasul lui hotărît, Malvina sări jos din spinarea 
lui Artemon şi o luă la fugă spre lac, săltîndu-şi uşor rochiţa. Pier- 
rot — după ea. 

Artemon aruncă boccelele din spinare, îşi scoase ceasul de pe labă 
şi-şi desfăcu funda din vîrful cozii. Arătîndu-şi colţii, începu să sară 
cînd la stînga, cînd la dreapta, şi să scormonească pămîntul cu pi- 
cioarele dinapoi. 

Buratino, căţărat în vîrful unui pin cu trunchiul plin de răşină, ce 
veghea singuratic pe cîmpie, striga şi urla de acolo de sus, cît îl ţinea 
gura : 


— Săriţi, voi fiare, păsări şi gîndaci ! Au năvălit duşmanii ! Să- 
riţi în ajutorul omuleţilor de lemn. Săriţi în apărarea nevinovaţilor!... 

Buldogii poliţişti parcă abia atunci îl zăriră pe Artemon. Dintr-un 
salt se aruncară asupra lui. Dar Artemon izbuti să se strecoare cu 
îndemînare printre ei şi-şi înfipse colţii în ciotul de coadă al unuia şi 
în coapsa celuilalt. 

Buldogii se suciră în loc, greoi, şi se năpustiră iarăşi asupra lui 
Artemon. Acesta sări sprinten în sus, lăsîndu-i să treacă pe sub el, 
şi astfel izbuti din nou să-i jupoaie unuia coastele şi celuilalt spinarea. 

Buldogii săriră pentru a treia oară asupra lui. Artemon, cu coada 
tîrîş prin iarbă, o porni razna pe cîmp, alergînd în cerc, ba lăsîndu-i 
să se apropie, ba aruncîndu-se într-o parte, chiar de sub nasul lor. Bul- 
dogii cei cîrni se înfuriară de-a binelea. Mîrîind îndîrjiţi, fugeau fără 
grabă, dar cu încăpăţînare, pe urmele Iui Artemon, hotărîţi să pună 
laba pe el, viu sau mort. 

în timpul ăsta, Carabas-Barabas se apropie de pin, îl cuprinse în 
braţe şi începu să-l scuture : 

— Dă-te jos ! Jos cu tine ! 

Buratino se prinse zdravăn de o creangă, cu mîinile, cu picioa- 

rele, ba şi cu dinţii. Aşa de tare scutura Carabas-Barabas copacul, în 
cît conurile de pe crengi se clătinau de mama focului. 

Conul pinului, plin de ghimpi, este cam de mărimea unui pepenaş 
galben şi e destul de greu. Dacă te pocneşte cumva un con de ăsta, 
atunci... vai şi amar de tine. 

Buratino abia se mai ţinea pe creanga zgîlţîită vîrtos. De acolo 
văzu că Artemon abia mai aleargă şi el, cu limba atîrnîndu-i din 
gură, ca o cîrpă roşie. 

— Dă-mi cheiţa ! urlă Carabas-Barabas, căscînd o gură cît o 

şură. 

Buratino se tîrî de-a lungul crengii, ajunse în sfîrşit în dreptul 
unui con mai mare şi începu să-i roadă cu dinţii codiţa de care atîrna. 
Cum Carabas-Barabas zgîlţîia pomul din ce în ce mai tare, conul greu 
zbură deodată de pe creangă şi... nimeri drept în gura lui cu dinţi mari. 

Carabas-Barabas se întinse jos cît era de lung. 

Buratino rupse al doilea con şi poc! îl repezi drept în capul lui 
Carabas-Barabas, care răsună ca o tobă. 

— Săriţi ! Ne-au încolţit duşmanii ! strigă din nou Buratino. 
Ajutor! Săriţi în apărarea unor băieţaşi nevinovaţi!... 

Cei dintîi le veniră în ajutor lăstunii. Zburînd foarte jos deasu- 
pra pămîntului, spintecau aerul drept sub nasul clinilor. Zadarnic clăn- 
ţăneau aceştia, mînioşi, din dinţi: lăstunul doar nu-i muscă: vîj-j-j ! 
şi gata... trecea pe sub botul lor ca un fulger cenuşiu ! 

Din nouraşul asemeni unui cap de pisică, pică, fără veste, un vul- 
tur negru. Era vulturul care îi aducea de obicei Malvinei vînat. îşi 
înfipse ghearele în spinarea unui cîine poliţist şi, desfăcîndu-şi larg 
aripile lui puternice, se înălţă în văzduh cu cîine cu tot. Şi cînd ajunse 
în înaltul cerului lăsă să-i scape buldogul din gheare... 

Urlînd înfiorător, cîinele poliţist se prăvăli la pămînt, cu picioa- 
rele în sus. 

Artemon îl încolţi pe celălalt cîine dintr-o parte, îl izbi puternic 
cu pieptul, îl răsturnă, îl muşcă şi apoi sări în lături. 

Şi din nou o porniră, fugărindu-se prin cîmpie în jurul pinului 
singuratic, Artemon şi după el cîinii poliţişti care, deşi zdrobiţi şi 
muşcaţi, nu-1 slăbeau de fel. 

Jn ajutorul lui Artemon veniră nişte broscuţe care tîrau doi şerpi, 
orbi de bătrîneţe. Şerpii tot trebuiau să moară curînd, curînd, fie sub 

° ră( ^ ăc ^ ă putredă, fie în stomacul unei berze, şi broaştele îi înduple- 
caseră să-şi sfîrşească viaţa murind vitejeşte. 

Artemon cel cu suflet mare se hotărî să treacă la lupta hotărî- 
toare. Se propti în coadă şi-şi arătă colţii. 

Buldogii se năpustiră asupra lui şi toţi trei se rostogoliră ca o 
minge. 

Artemon îşi clămpănea fălcile şi îi jupuia pe duşmani cu ghea- 
rele. Buldogii, neţinînd seama de muşcături şi zgîrieturi, urmăreau doar 
un singur lucru : dintr-un salt cutezător să ajungă la beregata lui Ar- 
temon şi să-i facă de petrecanie. Cîmpia răsuna de schelălăit şi de lă- 
trat. 

ţin ajutorul lui Artemon sări acum şi o familie de arici : ariciul, 

aricioaica, soacra ariciului, două mătuşi nemăritate de-ale ariciului şi 
ariceii cei mici. 


Veneau în zbor, zumzăind, bondarii graşi, negri-catifelaţi, îmbră- 
caţi în pelerine, aurii ; foşnind din aripi, se apropiau şi bărzăunii cei 
haini. Cărăbuşii de aur şi gîndacii muşcători, cu mustăţile lor lungi 
soseau şi ei, tîrîndu-se încet. 

Fără să-şi precupeţească viaţa, toate fiarele, păsările şi gîndacii 
se năpustiră asupra nesuferiţilor cîini poliţişti. 

Ariciul, aricioaica, soacra ariciului, cele două mătuşi nemăritate 
ale ariciului şi. ariceii cei mici, făcuţi ghem, se rostogoliră într-o clipită 
ca nişte bile şi-şi înfipseră ţepii ascuţiţi drept în botul cîinilor vrăjmaşi. 

Bondarii şi bărzăunii îi înţepau şi ei, din zbor, cu acele lor veni- 
noase. Grave şi liniştite, furnicile pătrundeau în nările cîinilor, împroş- 
cîndu-le cu un lichid usturător pe care-1 fabrică numai ele. 

Cărăbuşii aurii şi gîndacii îi muşcau de burtă. 

Vulturul, cu pliscul lui coroiat, îi ciocănea în creştetul capului 
cînd pe unul, cînd pe celălalt. 

Fluturaşii şi muştele roiau ca un nor des prin faţa ochilor lor 
întunecîndu-le vederea. 


Broscuţele ţineau gata pregătiţi cei doi şerpi, hotărîţi s-o sfîr- 
şească într-o moarte vitejească. 

Şi iată că unul din cei doi cîini îşi căscă botul mare ca să stră- 
nute şi să dea afară lichidul cel otrăvitor al furnicilor. Atunci şarpele 

batrîn şi orb se repezi cu capul drept în botul larg deschis al cîinelui. 
şi, ca un sfredel, îi pătrunse în gîtlej. 


75 




Acelaşi lucru se întîmplă şi cu celălalt cîine, în gîtlejul căruia pă- 
trunse cel de al doilea şarpe. 

Amîndoi cîinii, înţepeniţi, muşcaţi şi zgîriaţi din toate părţile, înă- 
buşindu-se, se zvîrcoleau acum neputincioşi pe pămînt. 

Viteazul Artemon ieşi învingător în luptă. 

în vremea asta Carabas-Barabas izbuti, în sfîrşit, să-şi smulgă 
din gura lui cea mare conul cu ghimpi. Din pricina loviturii pe care-o 
primise în creştet, ochii i se făcuseră cît nişte cepe. Clătinîndu-se pe 
picioare, de ameţeală, se sprijini de trunchiul pinului. Vîntul îi resfira 
barba. 

Buratino, cocoţat drept în vîrful pinului, văzu atunci cum capă- 
tul bărbii lui Carabas-Barabas, luat de vînt, se lipise de trunchiul îm- 
bibat de răşină. 

Buratino coborî atunci pe o altă creangă şi făcîndu-i în ciudă 
strigă : 

— Sîc, moşule, că nu m-ai prins î Şi nici n-ai să mă prinzi vreo- 
dată ! 

Sări jos şi începu să alerge roată în jurul copacului. Carabas* 
Barabas întinse mîinilc să-l înhate şi, clătinîndu-se, se luă după băie- 
tei. 


înconjură o dată copacul, gata-gata să-l apuce cu degetele lui 
încovoiate pe băieţel. Apoi mai alergă o dată în jurul copacului şi 
încă o dată... 

Barba i se încolăcea şi ea treptat în jurul trunchiului, încleindu-se 
în răşină, şi cînd nu mai avu ce să se încolăcească, Carabas-Barabas 
se pocni cu nasul de copac. Buratino scoase limba la el şi fugi spre 
iacul lebedelor, ca s-o caute pe Malvina şi pe Pierrot. 

Artemon, ciufulit tot, şchiopăta în urma lui, în trei labe, pe cea 
de-a patra ţinînd-o în sus. 

Pe cîmpul de bătaie rămaseră cei doi cîini poliţişti, a căror viaţă 
nu mai preţuia nici cît o ceapă degerată. Doctorul în ştiinţe de păpuşi, 
senior Carabas-Barabas, rămăsese şi el pe Ioc, buimac, cu barba lipită 
de trunchiul pinului. 


In peşteră 

Malvina şi Pierrot stăteau în stufăriş, pe o moviliţă umedă dar 
caldă. 

Peste capetele lor se întindea un păienjeniş des şi ocrotitor, în- 
ţesat cu aripi de libelule şi cu ţînţari uscaţi. 

Păsări mici, albastre, zburînd prin stufăriş, priveau voioase, dar 
cam nedumerite, la fetiţa care plîngea amarnic. 

Din depărtare, se auzeau lătrături îndîrjite şi ţipete deznădăj- 
duite: Artemon şi Buratino îşi vindeau scump pielea. 

— Mi-e frică, mi-e frică! suspina Malvina, în deznădejdea ei, 
acoperindu-şi faţa scăldată în lacrimi cu o frunză de brusture. 

Pierrot încerca s-o liniştească, reeitîndu-i poezii : 

Stăm pe moviliţo 
Cu flori minunate 
Galbene şi roşii, 

Şi înmiresmate ... 

Noi, pe movilită , 

V ara-ntreagă-om sta 
Singurei , şi lumea 
Toată s-o mira 

Malvina bătu înciudată din picior. 

— Mi s-a urît, m-am săturat de tine, băiatule 1 Mai bine fă-mi 
rost de o frunză proaspătă de brusture, că asta e ciuruită toată şi udă 
leoarcă. 

Deodată, zgomotul şi ţipetele din depărtare se stinseră. Malvina îşi 
frîngea rriîinile, văicărindu-se : 

— Să ştii că Artemon şi Buratino s-au prăpădit, s-au prăpădit... 

Şi se aruncă zdrobită cu faţa pe muşchiul verde. 

Pierrot se frămînta fără nici un rost în jurul ei. Vîntul adia u ş o r 
prin stufiş. 

In sfîrşit se auzi zgomot de paşi. Venea pesemne Carabas-Bara- 
bas... Hain din fire cum era, avea să-i înşface pe amîndoi şi să-i 

bage în buzunarele lui fără fund. Stuful fu dat la o parte şi deodată 
apăru Buratino, cu nasul în vînt şi cu gura pînă la urechi. în urma 
lui şchiopăta Artemon, hărtănit binişor şi încărcat cu boccelele. 

— Tocmai cu mine şi-au găsit să se măsoare î spuse Buratino, 
parcă fără să ia seamă la bucuria Malvinei şi a lui Pierrot. Nu-mi 

pasă nici de vulpe, nici de motan, nici de cîini poliţişti, nici chiar de 

Carabas-Barabas ! Ptiu! încalecă pe cîine, fetito, iar tu, băiatule, apu- 
că-te de coada Iui. S-o pornim la drum... 

Şi el porni voiniceşte peste muşuroaie, croindu-şi drum cu coatele 
prin stufăriş, ocolind lacul ca să ajungă de cealaltă parte... 

Malvina şi Pierrot nici măcar nu îndrăzneau să-l întrebe ce se-n- 
tîmplase cu cîinii poliţişti şi de ce nu mai sînt urmăriţi de Carabas-Ba- 
rabas. 

Cînd ajunseră pe celălalt mal al lacului, credinciosul Artemon în- 
cepu să schelălăie şi să şchiopăteze rău de tot. Omuleţii fură nevoiţi 
să facă un popas, ca să-i oblojească rănile. Sub rădăcinile uriaşe ale 

unui pin ce creştea pe un deluşor pietros, dădură de-o peşteră Cărară 
boccelele în peşteră şi tot acolo se tîrî şi Artemon. 

Viteazul cîine îşi lingea cîte-o labă şi apoi o întindea Malvinei. 
Dintr-o cămăşuţa veche a Malvinei, Buratino făcuse pansamente. Pier- 
rot le ţinea şi Malvina lega cu ele labele rănite ale lui Artemon. 

După ce-1 oblojiră şi-i puseră termometrul, Artemon adormi liniş- 
tit. 

Buratino spuse : 

— Pierrot, şterge-o şi adu apă din lac! 

Pierrot porni ascultător, poticnindu-se şi bolborosind felurite poezii; 
pe drum pierdu însă capacul ceainicului, iar apă aduse doar pe fund. 

Buratino spuse : 

— Malvina, fugi de caută vreascuri pentru foc ! 

Malvina se uită cu dojană la Buratino, dădu din umeri, plecă şi 
se-ntoarse cu un braţ de tulpiniţe uscate. 

Buratino spuse : 

— Mare belea pe capul meu cu binecrescuţii ăştia ! 

Aduse singur apă, apoi tot singur adună vreascuri şi conuri de 
pin, făcu la intrarea în peşteră un foc mare, care trosnea atît de tare, 
încît crengile pinului înalt prinseră să se clatine... Deasupra focului 
puse la fiert cacao cu apă. 

— Repede, aşezaţi-vă la masă! 

în tot acest timp, Malvina tăcuse, cu buzele strînse. Dar acum nu 
se mai putu stăpîni şi zise cu glas de om mare : 

— Să nu crezi cumva, Buratino, că dacă te-ai luptat cu cîini 
poliţişti şi i-ai învins, dacă ne-ai scăpat de Carabas-Barabas şi te-ai 
purtat bărbăteşte, eşti acum scutit să te speli pe mîini şi pe dinţi îna- 
inte de masă... 

De uimire, lui Buratino îi pieri graiul; Na-ţi-o bună! holbă el 
ochii la fetişcana atît de dîrză. 

Malvina ieşi din peşteră şi bătu din palme : 

— - Fluturaşi, omizi, gîndaci, broscuţe... 

Nu trecu nici un minut şi sosiră, în zbor, fluturi mari încărcaţi cu 
polenul florilor; tîrîndu-se, veniră omizile şi gîndaciî ursuzi din gu- 
noaie, iar mai apoi broscuţele, săltînd pe burtă. 

Fluturaşii, cu aripioarele desfăcute, se aşezară pe pereţii peşterii. 

ca s-o împodobească şi ca pămîntul ce s-ar fărîmiţa să nu cadă în 
mîncare. 

Gîndacii de gunoi rostogoleau în bulgăraşi tot gunoiul de pe jos 
şi-l zvîrleau afară din peşteră. 

O omidă albă şi grasă se tîrî pe fruntea lui Buratino şi, lăsîn- 
du-i-se pe nas, îi stoarse puţină pastă de dinţi. Vrînd, nevrînd, tre- 
buia să-şi cureţe dinţii. 

O altă omidă se şi apucă să frece dinţii lui Pierrot. 

Apăru şi un bursuc somnoros, care semăna cu un purceluş. Prin- 
zînd între labe omizile cafenii, le stoarse de pasta cafenie şi o în- 
tinse pe încălţămintea omuleţilor; apoi cu ajutorul cozii lustrui ca 
oglinda cele trei perechi de ghete : ghetele Malvinei, ale lui Buratino 
şi ale lui Pierrot. 

După ce le curăţă, căscă alene : he-he-he ! şi se îndepărtă călcînd 
legănat, ca o raţă. 

Veni în zbor şi pupăza pestriţă, voioasă şi neastîmpărată, cu 
moţul ei cel roşu care i se zburlea de cîte ori găsea ceva de mirare. 

— Pe cine să pieptăn? 

— Pe mine, spuse Malvina. Piaptănă-mă şi fă-mi buclele! Uite 
ce zbîrlită sînt ! 

— Ascultă, drăguţo, dar oglinda unde-i ? 

Atunci broaştele cu ochii bulbucaţi ziseră : 

— O aducem noi... 

Zece broaşte porniră săltînd spre lac. In loc de oglindă, aduseră 
un crap lucios ca oglinda, şi atît de gras şi somnoros, că-i era tot 
una unde-1 duc broaştele, care-1 tîrau de aripioare. 

Proptiră crapul în coadă, drept în faţa Malvinei şi, ca să nu se 
înăbuşe, începură să-i toarne apă din ceainic pe botişor. 

Neastîmpărata pupăză o pieptănă pe Malvina şi-i făcu buclele. Luă 
apoi cu grijă de pe perete* un fluturaş şi presără polenul de pe ari- 
pioarele lui pe năsucul fetiţei. 

— Gata, drăguţo ! 

Şi, sfîrrr !... ca un ghemotoc pestriţ, zbură din peşteră. 

Broscuţele tîrîră şi ele crapul-oglindă înapoi în lac. Buratino şi 
Pierrot, vrînd, nevrînd, îşi spălară mîinile, ba chiar şi gîtul. 

Abia atunci le dădu Malvina voie să se aşeze la masă. 

După masă, în timp ce-şi aduna firimiturile din poală, ea spuse: 

— Buratino, prietene, data trecută ne-am oprit la dictare. Să con- 
tinuăm lecţia... 

Lui Buratino îi venea s-o zbughească din peşteră şi să fugă în 
cotro vedea cu ochii. Dar nu se-ndura să-şi părăsească tovarăşii nepu- 
tincioşi şi cîinele bolnav. El mormăi : 

— N-am îa mine tot ce-mi trebuie pentru scris. 

— Ba nu-i adevărat ! Sînt ici, în bocceluţă î gemu Artemon. 

Se tîrî pînă la boccea, o desfăcu cu dinţii şi scoase o sticluţă cu 
cerneală, penarul, caietul şi chiar un glob pămîntesc mititel. 

— Nu ţine tocul aşa de strîns şi degetele atît de aproape de pe- 
niţă, că o să te murdăreşti de cerneală! spuse Malvina, ridicîndu-şi 
ochişorii frumoşi spre tavanul peşterii, spre fluturaşi şi... 

Deodată, se auzi un trosnet de crengi şi voci groase. Prin faţa 
peşterii trecură Duremar, vînzătorul de lipitori de leac, şi Carabas-Ba- 
rabas, abia tîrîndu-şi picioarele. 

Pe fruntea directorului teatrului de păpuşi răsărise un cucui mare 

şi roşu, nasul îi era umflat şi toată barba numai smocuri şi încleiată 
ca răşină. 

Oftînd şi scuipînd într-una el spunea : 

— N-aveau cînd să fugă prea departe. Trebuie să fie pe aici pe 
undeva, prin pădure. 


Buratino se hotărăşte să afle cu orice 
preţ de ta Carabas* Barabas taina cheiţei 

de aur 


Duremar şi Carabas-Barabas trecură încet pe lîngă peşteră. 

In timpul lutpei, vînzătorul de lipitori se pitise de frică într-un 
tufiş. Cînd totul se sfîrşi, aşteptă pînă ce Artemon şi Buratino se 
făcură nevăzuţi prin iarba deasă, şi abia atunci se apucă să smulgă, 

cu mare greutate, barba lui Carabas-Barabas, învălătucită şi încleiată 
de trunchiul pinului. 

Ei, da’ bine te-a mai potcovit băiatul ! spuse Duremar. Va tre- 
bui să-ţi pun pe ceafă două duzini din cele mai bune lipitori... 


11 — Cbeifa de aur — c. 1460 

Carabas-Barabas se pase p? urlete: 

— O sută de mii de draci! Hai s-o pornim cît mai repede pe 
urma nemernicilor ălora! 

Carabas-Barabas şi Duremar porniră îndată pe urmele fugarilor, 
îşi croiau cu mîinile drum prin iarbă, cercetînd cu de-amănuntul fie- 
care tufiş şi scotocind pe după fiecare moviliţă. 

Văzură fumul ce se înălţa la rădăcina bătrînului pin, dar nu le 
trecu prin minte că omuleţii de lemn s-au adăpostit în peşteră şi că pe 
deasupra au mai aprins şi focul. 

■ — Pe nemernicul de Buratino am să-l tai bucăţele-bucăţele, cu bri- 
ceagul, mormăi Carabas-Barabas furios din cale-afară. 

Fugarii se pitiră în fundul peşterii. 

— Ce-i de făcut? Să fugim? 

Dar Artemon, oblojit din cap pină-n picioare, dormea somn adînc. 

Ca să i se vindece rănile, clinele trebuia să doarmă douăzeci şi 
patru de ceasuri în şir. 

Să-l lase oare pe credinciosul cîine singur şi fără ajutor în peş- 
teră ? 

Nu şi nu ! Ori scapă cu toţii, ori pier cu toţii ! 

Ascunşi în fundul peşterii, Buratino, Pierrot şi Malvina se sfătuiră 
vreme îndelungată în şoaptă şi hotărîră să aştepte zorile, să ascundă 
intrarea peşterei cu crengi, şi, pentru o mai grabnică însănătoşire a 
lui Artemon, să-l hrănească în somn. Buratino spuse : 

— Eu vreau totuşi să aflu cu orice preţ de la Carabas-Barabas 
în ce loc se află uşiţa pe care trebuie s-o descui cu cheiţa de aur. După 
uşiţa asta cică s-ar găsi un lucru minunat şi neasemuit... Şi lucrul 
acesta ne va aduce fericirea... 

— Mi-e frică să rămîn fără tine, mi-e frică ! scînci Malvina. 

— Dar ce, nu-1 ai pe Pierrot ? 

— Eh! el doar să spună poezii e bun!... 

— Ca un leu am s-o apăr pe Malvina, sări Pierrot, cu glas răgu- 
şit, aşa cum vorbesc de obicei răufăcătorii învechiţi în rele. Tu nu mă 
cunoşti încă... 

— Bravo, Pierrot, de mult trebuia să te porţi aşa ! 

Şi Buratino o luă la fugă pe urmele lui Carabas-Barabas şi ale 
lui Duremar. 

Curînd, dădu cu ochii de ei, Directorul teatrului de păpuşi şedea 

pe malul rîului, iar Duremar îi punea pe cucui o compresă din frunze 
de măcriş. 

(_De departe se auzea cum ghiorăie zgomotos pîntecul lui Carabas- 
Barabas şi cum piuie trist stomacul gol al vînzătorului de lipitori de 
leac, 

— Senior, trebuie neapărat să ne întremăm, spunea Duremar. 
Urmărirea nemernicilor s-ar putea prelungi pînă noaptea tîrziu. 

— Eu unul aş mînca pe loc un purceluş întreg şi o pereche de 
răţuşte, răspunse posomorit Carabas-Barabas. 

Cu chiu cu vai, prietenii se tîrîră spre ospătăria „La trei peşti- 
şori, căci firma se vedea bine de pe deluşor. Dar Buratino, pitin- 
du-se prin iarbă ca să nu fie văzut, ajunse acolo înaintea lui Carabas- 
Barabas şi Duremar. 

Aproape de uşa ospătăriei, Buratino se dădu pe lîngă un cocoş 
mare, care găsise pesemne un grăunte sau vreo fărîmiţă de pîine şi, 
scuturîndu-şi mîndru creasta roşie, scormonea pămîntul cu ghearele, 
poftind gălăgios găinile la ospăţ. 

— Co-co-co-co ! 

Buratino ii întinse pe palmă firimiturile unei prăjituri de migdale. 

— Serviţi, senior comandant generai! 

Cocoşul se uită aspru la băieţelul de lemn, dar nu se putu stăpîni 
şi-i ciuguli din palmă. 

— Co-co-co-co ! 


— Senior comandant general, eu trebuie să pătrund în ospătăm*, 
dar în aşa fel, încît stăpînul să nu bage de seamă. Am să mă pitesc 
după minunata dumitale coadă care străluceşte în toate culorile, iar 
dumneata, te rog, să faci bunătatea să mă duci pînă la vatră ! Ne-arn 


Înţeles ? 


— Co-co-co-co ! cîrîi şi mai mîndru cocoşul. 

De fapt nu înţelesese nimic, dar ca să-şi ascundă neştiinţa, se în- 
dreptă ţanţoş spre uşa deschisă a ospătăriei. Buratino îl cuprinse de 
pene, pe sub aripi, şi i se ascunse după coadă. Şi aşa, tiptil-tiptil. 
pătrunse în bucătărie, chiar pînă la vatra unde trebăluia stăpînul cel 
chel al ospătăriei, învîrtind la flacără frigările şi cratiţele. 

— Piei de-aici, hodorog bătrîn, bun de supă ! ţipă stăpînul la co- 
coş, făcîndu-i vînt cu piciorul. 

Cot-coo-dacI Cot-coo-dac I făcu cocoşul, şi apoi, cu un ţipăt 

deznădăjduit, zbură drept în uliţă, la găinile care dădeau semne de 
spaimă. 

Buratino se strecură, pe furiş, pe lîngâ picioarele stăpînului şi se 
piti după un urcior mare de lut. 

In aceeaşi clipă, se auziră glasurile lui Carabas-Barabas şi Dure 


mar. 


Stapînul ospătăriei le ieşi înainte, înclinîndu-se adine în faţa lor 
Buratino se vîrî în ulciorul de lut şi se ghemui acolo 








Buratino află taina cheiţei de aur 


Carabas-Barabas şi Duremar înfulecau acum un purceluş bine 
fript, iar stăpînul hanului le tot umplea paharele. 

Sugînd cu poftă un picioruş de purcel, Carabas-Barabas zise către 
stăpînul hanului : 

— Vinul ăsta e o porcărie ; ia toarnă-mi mai bine din urciorul de 
colo ! Şi cu picioruşul de purcel, arătă spre urciorul în care se pitise 
Buratino. 

— Senior, urciorul acela e gol, răspunse stăpînul. 

— Minfi ! Ia să-l văd ! 

Stăpînul ospătăriei ridică atunci urciorul şi-l răsturnă pe masă. 
Buratino se propti în coate cu toată puterea, de pereţii urciorului, ca să 
nu lunece în jos. 

— Văd ceva negru înăuntru ! strigă răguşit Carabas-Barabas. 

— Şi eu văd ceva alb, spuse Duremar. 

— Să-mi iasă buboaie pe limbă şi să mă sece junghiul prin şale 
de vă mint, seniore. Urciorul e gol ! 

— Dacă-i aşa, pune-1 pe masă; o să aruncăm în el oasele. 

Urciorul în care se afla Buratino fu aşezat între directorul teatru- 
lui de păpuşi şi vînzătorul de lipitori de leac. Peste capul lui Buratino 
începură să curgă oasele şi resturile din farfurii. 

Carabas-Barabas, după ce se satură de băut, îşi răsfiră barba la 
focul din vatră, ca să se topească răşina lipită de ea. 

— Am să-l aşez pe Buratino ia aşa în palmă, spuse el lăudăros, 
şi cu palma cealaltă o sâ-i pocnesc una că praful o să se-aleâgă de el! 

— Nemernicul ! Aşa şi merită, întări Duremar. Dar înainte de 
asta, n-ar strica să-i punem niscaiva lipitori, să-i sugă tot sîhgele... 

— Nu î şi Carabas-Barabas izbi cu pumnul în masă. Mai întîi să-i 
iau cheiţa de aur. 

Se băgă atunci în vorbă şi stăpînul hanului, că doar ştia de fuga 
omuleţilor de lemn : 

— Senior, nu trebuie să vă osteniţi căutîndu-1. Am eu aici doî 
flăcăi dibaci; am să-i chem şi pînă mai sorbiţi un pahar, scotocesc ei 
toată pădurea şi vi-î aduc încoace pe Buratino, la iuţeală. 

— Bine! Cheamă-ţi flăcăii, spuse Carabas-Barabas, întinzîndu-şi 
tălpile uriaşe în fata focului. Şi pentru că se cherchelise începu să cînte 
cît îl ţinea gura : 

Prichindelul meu norod 
E de lemn şi-i cam nerod . 

Iar pe viaţa lui stâpin 
Eu am fost şi eu rămîn , 

Mult vestitul Carabas, 

Mult temutul Barabas ! 

Rege sînt peste păpuşi - 
Ah , cum tremură la uşi ! 

Şi de cum îmi vede barba , 

Se-ncovoaie ca şi iarba, 

Chiar şi cea mai arătoasă. . 

Am cravaşă noduroasă , 
împletitâ-n şapte cozi, 
împletită-n şapte cozi .. 

Cu cravaşa fac un semn 
Şi poporul meu de lemn 
Smirnă stă — şi joacă strună. 

Bani, nu glumă îmi adună , 

Vite ici, în buzunare, 

Ici, în buzunarul mate. 

L Cu glas plîngăreţ, Buratino zise atunci din fundul urciorului : 

— Dezvăluie taina, nenorocitule, dezvăluie taina ! 

Carabas-Barabas rămase ca trăsnit ; apoi pocni din fălci şi se holbă 
la Duremar: 

- Cine-a vorbit? Tu? 

- Nu, nu eu... 

— Atunci cine zice să dezvălui taina ? 

Duremar avea obiceiul să creadă în tot felul de lucruri tainice, şi 
unde mai pui că mai trăsese şi la măsea. Fata i se învineţi şi se 
zbîrci de frică, ca o smochină uscată. 

în timp ce se uita la el, lui Carabas-Barabas începu să-i clăn- 
ţăne dinţii. 

— Dezvăluie taina 1 că de nu, nu te mai scoli de-aici, nenoroci- 
tule, ţipă din nou, prelung, glasul tainic din fundul urciorului. 

Carabas-Barabas încercă să sară în sus, dar nu izbuti nici măcar 
să se^mişte, 

— Ceee feeel dee ta-i-i-i-nă? spuse el bîlbîindu-se. 

Glasul răspunse: 

— Taina broaştei ţestoase Tortilla. 

De spaimă, Duremar lunecă sub masă, iar falca lui Carabas-Bara- 
bas atîrna jalnic în jos. 

— Unde se află uşiţa, unde se află uşiţa ? şuieră glasul, de parca 
ar fi suflat vîntul prin horn, într-o noapte de toamnă... 

— Las* că-ţi spun, îţi spun. Numai să taci, să tacil şopti Cara- 
bas-Barabas. Uşa se află în odăiţa bătrînului Carto, ascunsă de vatra 
zugrăvită... 

Abia rosti aceste cuvinte, că stăpînul hanului intră în cameră. 

— lată flăcăii, senior ! Oameni de nădejde 1 Pentru bani, ăştia-s 
tn stare să ţi-1 aducă şi pe dracul legat fedeleş... 

Şi el arătă spre vulpea Alisa şi motanul Bazilio, care se opriseră 
în prag. Vulpea îşi scoase de pe cap pălăria ei veche şi făcu o închină- 
ciune adîncă. 

— Senior Carabas-Barabas ne va dărui, sărmanilor de noi, zece 
galbeni, iar noi îl vom preda în schimb pe nemernicul de Buratino, fără 
să ne mişcăm din loc. 

Carabas-Barabas scoase zece bani de aur din buzunarul vestei : 

— Iată banii 1 Şi acum spune, unde-i Buratino? 

Vulpea, după ce numără banii de cîteva ori şi oftă din greu, îi 

dădu pe din două cu motanul, arătă cu laba către masă : 

— Senior, e chiar sub nasul dumitale... se află pe masă, în 
urcior... 

Carabas-Barabas apucă urciorul şi-1 izbi cu furie de podea. Dintre 
cioburi şi de sub grămada de oase sări Buratino. în timp ce toţi ră- 
măseseră cu gurile căscate, el străbătu ca o săgeată camera, ieşi în 

curte şi se năpusti spre cocoşul care cerceta mîndru, cînd cu /un ochi, 
cînd cu altul, un gîndac mort. 

— Tu m-ai dat de gol, carne de supă ! îi strigă Buratino, ridicîn- 
dn-şi ameninţător nasul. Acum ia-o la sănătoasa cît te ţin picioarele ! 

Şi Buratino se prinse cu amîndouă mîinele de coada lui de gene- 
ral. Cocoşul, fără să înţeleagă nici de data asta nimic, îşi desfăcu ari- 
pile şi o luă la goană cu picioarele lui pintenate. Buratino se lăsă tîrît 
de el ca într-un vîrtej, peste drumuri, dealuri şi cîmpii, spre pădure. 

Cârabas-Barabas, Duremar şi stăpînul ospătăriei, venindu-şi în fire, 
ţîşniră din casă, luîndu-se pe urmele lui Buratino. Dar oricît se uitau, 
nu-1 zăreau nicăieri ; doar hăt departe, pe cîmpie, cocoşul alerga cît 
îl ţineau picioarele. Dar cum toţi ştiau cît e de scurt la minte, nimeni 
nu-î luă în seamă. 


13 — Cheiţa de aur 

Burătino, pentru întîia oarâ în oiafa lui, 
e cuprins de deznădejde, dar pînă fa 
urmă toate se sfîrşesc cu bine 

Cocoşul cu mintea scurtă obosise; abia mai fugea, cu pliscul căs- 
cat. Burătino dădu în sfîrşit drumul cozii lui răvăşite. 

— fa-o din loc, generale! Tntoarce-te la găinile tale... 

Şi porni de unul singur, prin frunziş, spre locul unde se vedea 
strălucind lacul lebedelor. 

Iată şi pinul de pe deluşorul pietros, iată şi peştera. De jur împre- 
jur erau împrăştiate crengi rupte. Iarba era brăzdată de urme de roţi. 

Inima lui Burătino prinse să bata cu deznădejde. Sări de pe deluşor 
si se uită sub rădăcinile găunoase. 

Peştera era goală ! 

Nici Malvina, nici Pierrot, nici Artemon ! 

Pe jos se aflau doar două zdrenţe. Le ridică. Erau mînecile cămăşuţei 
lui Pierrot, sfîşiate. 

„Fără îndoială că prietenii mei au fost răpiţi ! S-a sfîrşit cu ei.“ Bu- 
ratino îşi îngropă faţa în iarbă. Nasul i se înfipse adînc în pămînt. 

Abia acum îşi dădu el seama cît de mult îşi iubea prietenii. Mal- 
vina n-avea decît să-i dea oricîte lecţii de bunăcuviinţă, iar Pierrot 
n-avea decît să-i spună, fie şi de-o sută de ori, poeziile lui proaste, Bu 
ratino ar fi dat pînă şi cheiţa de aur, numai să-i mai poată vedea. 

Lîngă capul lui, se înălţă deodată, fără zgomot, o moviliţă de 
pămînt sfărîmicios, din care ieşi o cîrtiţă catifelată, cu lăbuţe tranda- 
firii ; strănută piţigăiat de trei ori şi spuse: 

“ Sînt oarba, dar am urechi foarte bune. în locul acesta s-a oprit 
un cărucior tras de nişte oi. In cărucior şedeau Vulpoiul, guvernatorul 
Oraşului Proştilor, şi detectivii. Guvernatorul a poruncit aşa: 

„Luaţi-i pe nemernicii ăştia. I-au zvîntat în bătăi pe cei mai buni 
poliţişti ai mei, în timp ce-şi făceau datoria ! Ridieaţi-i !“ 

Detectivii au răspuns : 

„Ham !“ 

S-au repezit în peşteră şi am auzit înăuntru mare hărmălaie. Prie- 
tenii tăi au fost legaţi, aruncaţi în cărucior împreună cu boccelele lor 
şi p-aci le-a fost drumul... 

La ce i-ar fi folosit lui Buratino sâ rămînă întins pe jos cu nasul 
în pămînt?! El sări cît colo şi-o luă la fugă pe urmele roţilor, trecu 
de lac şi ieşi în cîmpia cu iarbă deasă. 

Fugea mereu, fugea aşa, în neştire. N-avea nici un pian, dar ştia 
una şi bună : trebuia să-şi scape cu orice chip prietenii. 

Ajunse în sfîrşit la prăpastia în care se rostogolise cu două nopţi 
mai-nainte, căzînd între brusturi. Jos, zări iazul murdar în care-şi 
avea casa broasca ţestoasă Tortilla. Pe drumul ce ducea către iaz cobo- 
ra un cărucior tras de două oi slabe, numai pielea şi osul, cu lîna numai 
zdrenţe. 

Pe capră şedea un motan gras, lat în fălci şi cu ochelari de aur ; el 
îndeplinea slujba de pîrîtor pe lîngă guvernator. în spatele lui stătea vaj- 
nicul Vulpoi-guvernator. Peste boccele erau culcaţi Malvina, Pierrot şi 
Artemon, oblojit din cap pînă-n picioare. Coada lui, odinioară atît de 
frumos pieptănată, atîrna din cărucior, iar moţul i se tîra prin praf. 

In urma căruciorului păşeau cei doi cîini detectivi — Doberman- 
Pintscher. 


Deodată, detectivii îşi ridicară boturile în vînt, şi adulmecînd zăriră 
deasupra prăpastie! tichia albă a lui Buratino. 

Fără a sta pe gînduri începură să se caţere în salturi mari pe ur- 
cuşul repede. înainte însă de a fi ajuns ei sus, Buratino, care nu mai 
avea unde să se ascundă şi nici încotro să fugă, îşi ridică mîinile de- 
asupra capului şi, uşor ca o rîndunică, se aruncă de pe piscul cel mai 
înalt în iazul murdar, acoperit de mătasea broaştei. 

Descrise mai întîi o curbă în aer şi ar fi nimerit, fără îndoială, 
în iaz, sub ocrotirea mătuşii Tortilla, dacă nu s-ar fi amestecat vîntul 
cel puternic. 

Vîntul îl prinse într-un vîrtej pe uşurelul Buratino, care, cum ştiţi, 
era făcut din lemn, îl învîrti, îl răsuci ca pe un titirez, îl aruncă de colo- 
colo, şi-l lăsă să cadă în cărucior, drept în capul Vulpoiului-guver- 


nator. 

Motanul cel gras cu ochelari de aur, luat aşa, fără veste, se pră- 
văli de pe capră şi, pentru că era un fricos şi un ticălos, se prefăcu 
leşinat. 


* 

Vulpoiul-guvernator fricos nevoie mare, o rupse la fugă pe povîrniş, 
ţipînd, şi dădu buzna într-o vizuină de bursuc. Dar a nimerit prost căci 
bursucii, după cum se ştie, nu prea sînt bucuroşi de astfel de oaspeţi şi 
ie fac repede seama. 

Oile, speriate, răsturnară căruciorul. Malvina, Pierrot şi Artemon 
căzură de-a berbeleacul printre brusturi, cu boccele cu tot. 

Toate astea se petrecură însă atît de repede, încît voi, dragi cititori, 
n-aţi fi apucat nici măcar să vă număraţi degetele de la o mînă. 

Cîinii Doberman-Pintscher coborîră povîrnişul în salturi mari. 
Ajungînd în faţa căruciorului răsturnat, îl văzură leşinat pe motanul 
cel gras. în brusturi zăceau omuleţii de lemn şi cîinele oblojit de la cap 
la coadă. Dar Vulpoiul-guvernator nu se zărea nicăieri î 

Tocmai acela pe care detectivii trebuiau să-l păzească mai dihai 
ca pe lumina ochilor, se făcuse nevăzut de parcă l-ar fi înghiţit pă 
mîntul. 

Primul detectiv, ridicindu^şi botul în vînt, slobozi un schelălăit 

prelung de deznădejde. 

Al doilea detectiv făcu la fel. 

— Ai-ai-ai-u-u-u-u-u ! 

Apoi amîndoi o luară iarăşi la goană; scotociră peste tot. Scoto 
cind, schelălăiau plini de jale, pentru că simţeau de pe acum loviturile 
de bici pe spinare şi vedeau gratiile de fier ale închisorii. 

Umiliţi din pricina neputinţei lor, cu cozile între picioare, fugiră 
in Oraşul Proştilor, gîndindu-se ce minciuni să-ndruge la postul de 

poliţie. Pentru a-şi scăpa pielea, se învoiră să spună că pe drum se 
întîmplase o minune şi că Guvernatorul* fusese ridicat de viu, în 
ceruri. 

Buratino începu să se pipăie încetişor: picioarele şi mîinile li 

erau întregi. Se tîrî apoi pînă lîngă brusturele unde zăceau Malvina şi 
Pierrot, le dezlegă frînghiile şi-i puse în libertate. 

Malvina îl îmbrăţişa pe Buratino fără să spună un cuvînt, dar nu 
putu să-l sărute din pricină că băiatul avea nasul prea lung. 

Mînecile lui Pierrot erau rupte pînă la coate, pudra albă i se scu- 
turase de pe faţă şi se vedea acum că obrajii lui erau la fel ca ai tu- 
turor, ba chiar tare rumeni, în ciuda dragostei lui pentru poezii. 


* 

— M-am luptat vitejeşte, spuse el cu o voce groasă. Dacă ăia 
nu mi-ar fi pus piedică, n-ar fi pus ei mina pe mine tn vecii vecilor. 

Malvina îi întări spusele : 

— S-a luptat ca un leu ! 

II cuprinse apoi pe Pierrot de gît şi-l sărută pe amîndoi obrajii. 

— Destul acum! Nu vă mai pupaţi atît, mormăi Buratino. Să fu- 
gim ! Pe Artemon îl vom tîrî de coadă după noi. 

Toţi trei îl prinseră pe nenorocitul cîine de coadă şi-l tîrîră 

după ei pe povîrniş în sus. 

— Daţi-mi drumul, merg eu şi singur, că aşa... mi-e ruşine, ofta 
cîinele, oblojit tot. 

— Nu, nu se poate, eşti încă prea slăbit. 

Dar nici nu apucară să urce pînă la jumătatea povîrnişului, că 
pe culme apărură Carabas-Barabas şi Durcmar. Vulpea Alisa îi arăta 
cu laba pe fugari, iar motanul Bazilio îşi peria mustăţile şi pufăia 
ameninţător. 




— Ha-ha-ha ! Asta-i bună! chicoti Carabas. I at ă că-mi iese in cale 
hiar cheiţa de aur. 

Buratino îşi făcu la iuţeală planul cum să scape de primejdia ce 
se abătuse iarăşi asupra lor. Pierrot o strînse pe Malvina la piept, ho- 
iărît să-şi vîndă cît mai scump pielea. De astă dată însă nu mai aveau 
nici o nădejde de scăpare. 

Duremar chicotea şi el în vîrful povîrnişului : 

— Senior Carabas-Barabas, să-mi dai mie cîinele bolnav. 11 voi 
■arunca în iaz, la lipitori. O să le priască... 

Gras din cale-afară, cum era, şi leneş nevoie mare, lui Carabas- 
Barabas îi era greu să mai coboare pînă în vale, aşa că începu să-f 
ademenească pe fugari , îndoindu-şi degetul lui lung cît un cîrnat : 

— Veniţi la mine, copilaşi... veniţi la mine. 

— Nu vă clintiţi, le porunci Buratino. Şi chiar dacă ne este dai 
să murim, să primim moartea cu voioşie. Pierrot, spune poeziile tale 
cele mai proaste. Iar tu, Malvina, sa rîzi cît te-o ţine gura... 

Cu toate micile ei metehne, Malvina era un tovarăş minunat. îşi 
şterse iute lacrimile şi prinse să rîdă batjocoritor către cei care-i aştep- 
tau sus. 



Pierrot născoci numaidecît o poezie şi o strigă în gura mare, cu 
un glas cît se poate de neplăcut : 

De vulpe mi-e mila 
C-o aşteaptă băţul ... 

Iar de B azil io, hoţul, 

Vă spun drept , mi-e silă . 

CU despre Duremar cel prostănac 
E un neruşinat , vezi bine! 

Carabas-Barabas e un fleac ... 

Hei, Barabas, cui mai i-e frică azi de tine?!... 

în timpul acesta, Buratino se strîmba în fel şi chip, bătîndu-şi joc 
de Carabas-Barabas. 

— Ei măi, directore la teatrul de păpuşi, butoi de bere iară bere, 
-ac de grăsime plin cu prostie, dă-te jos, vino-ncoace să scuip drept în 
barba ta jumulită. 

Drept răspuns, Carabas-Barabas urlă înfiorător, iar Duremar îşi 
ridică mîinile uscate spre cer. 

Vulpea Alisa zîmbi acru : 

- Daţi-mi voie să le sucesc gîtul obraznicilor ăstora... 

O clipă numai şi totul s-ar fi sfîrşit... Dar deodată trecură în zbor 
lăstunii, şuierînd. 

— Aici, aici, aici ! 

Deasupra capului lui Carabas-Barabas zbură o coţofană, croncă- 
nind tare ; 

- Mai repede, mai repede, mai repede 1 

în vîrful dealului apăru bătrînul tata Carlo, cu sprîncenele în- 
cruntate şi cu mînecile suflecate. Ţinea în mîini un ciomag noduros. 

Lui Carabas-Barabas îi făcu vînt cu umărul, iar lui Duremar cu 
cotul. Pe vulpea Alisa o croi pe spinare cu măciuca, iar pe motanul Ba- 
zilio îl zvîrli cît colo, pocnindu-1 cu cizma. 

După aceea, se aplecă privind în vale spre locul unde se aflau omu- 
leţii de lemn şi strigă bucuros : 

— Buratino, fiul meu, năzdrăvanule L. Eşti teafăr, sănătos? Hai, 
vino mai repede la mine. 


94 






Burat ino se întoarce în sfîrşit acasă, 
împreună cu tata Carto, Matoina, 
Pierrot si Artemon 


Ivirea neaşteptată a Iui Carlo, cu un ciomag în mînă, cu sprînca- 
nele încruntate, îi băgă în sperieţi pe nemernici. 

Vulpea Alisa se strecură tîrîş prin iarba deasă şi de acolo o rupse 
la fugă. Dar, din cînd în cînd se tot oprea, îndoindu-se de durere, din 
pricina loviturii primite. 

Motanul Bazilio zburase cît colo, la vreo zece paşi, şi acum pu- 
făia plin de ciudă, ca un cauciuc de bicicletă găurit. 

Duremar, ridicîndu-şi poalele paltonului verde, coborî dealul, bodo- 
gănind într-una : 

— Eu n-am nici o vină, nici o vină... 

Dar deodată, ajungînd într-un loc mai povîrnît, se rostogoli de-a 
drara, căzînd în iaz cu un plescăit asurzitor. 

Carabas-Barabas rămase locului, în picioare, cu capul vîrît între 
umeri. Nu i se mai vedea decît vîrful urechilor. Barba îi atîrna jalnic, 
ca un gemotoc de cîlţi. 

Buratino, Pierrot şi Malvina se căţărară îndată pe coastă în sus. 
Tata Carlo îi luă pe rînd în braţe, ameninţîndu-i cu degetul : 

— Vă arăt eu vouă, neastîmpăraţilor ! 


Şi-i băgă pe toţi în sîn. 

Coborî cîţiva paşi, se opri şi se aplecă asupra nenorocitului de 
cîine. Recunoscător, credinciosul Artemon ridică botul şi-i linse nasul 
iui Carlo. Buratino ţîşni şi el din sîn : 

— Tată Carlo, noi fără cîine nu mergem acasă. 

— Ehe-he ! — răspunse Carlo, — o să fie cam greu. Ei, dar acum 
treacă de la mine ! O să-l duc cum oi putea şi pe căţeluşul vostru. 

II ridică pe umăr ca pe un sac şi, răsuflînd greu din pricina poverii, 
urcă anevoie pînă sus, unde dădu de Carabas-Barabas : stătea ţintuit 
locului, cu capul între umeri şi cu ochii holbaţi. 

— Dar păpuşile sînt ale mele... bolborosi el. 

Tata Carlo îi răspunse aspru : 

— Vai de capul tău ! Om bătrîn şi cu cine te-ai înhăitat î Cu nişte 

pungaşi cunoscuţi de toată lumea, cu Duremar, cu motanul şi cu vul- 
pea ! Pe cei mici îi asupreşti... ruşine ţie. doctor de păpuşi! 

Şi Carlo porni pe drumul ce ducea spre oraş. 

Carabas-Rarabas, tot cu capul vîrît între umeri, îl urma pas cu pas. 

— Dă-mi păpuşile înapoi ! 

— Pentru nimic în lume să nu i ie dai! strigă Buratino, scoţînd 
capul din sîn. 

Aşa au mers ei şi au tot mers. Trecură de ospătăria „La trei p£ş- 
tişori‘\ în pragul căreia stătea jupînul cel chel, făcîndu-Ie plecăciuni 
şi arătînd cu amîndouă mîiniie fripturile ce sfîrîiau pe vatră. Prin faţa 
uşii se învîrtea, încoace şi încolo, încolo şi încoace, cocoşul cu coada 
smulsă, povestind plin de mînie pozna lui Buratino. Găinile, înţelegă- 
toare, îi ţineau isonul : 

— Vai, vai, ce jale ! Of, of, dragul nostru cocoş ! 

Carlo se urcă pe un deluşor, de unde putea vedea marea, brăzdată 


ici şi colo de valuri mai întunecate, aduse de vînt, şi tot de acolo zări 
orăşelul cel vechi, de culoarea nisipului, scăldat de soarele arzător, şi 
acoperişul de pînză al teatrului de păpuşi. 

Carabas-Barabas, ţinîndu-se la trei paşi în urma lui Carlo, bolborosi: 

— O sută de galbeni îţi dau pentru păpuşi. Vinde-mi-le mie! 

Buratino, Malvina şi Pierrot aşteptau cu sufletul la gură să audă 
răspunsul lui Carlo. 

El răspunse hotărît : 

— Nu ! Dacă ai fi fost un director bun şi un om cu suflet, ţi-aş fi 
dat înapoi omuleţii. Dar tu eşti mai hain decît un crocodil. Nu ţi-i ’dau 
şi nici nu ţi-i vînd ! Cară-te de-aici ! 

Carlo coborî dealul şi, nemailuîndu-1 în seamă pe Carabas-Bara- 
bas, intră în orăşel. 

* 

Acolo, într-o piaţă pustie, stătea, neclintit, de strajă un poliţist. 
De căldură şi plictiseală, mustăţile i se pleoştiseră, pleoapele i se în- 
cinseseră, iar deasupra pălăriei în trei colţuri roiau muştele. 

După ce-şi vîrî barba în buzunar, Carabas-Barabas îl apucă de- 
odată pe Carlo de guler, pe la spate, şi urlă ca să se audă în toată piaţa : 

— Pune-ţi mîna pe hoţ! Mi-a furat păpuşile! 

Dar poliţistul, plictisit şi toropit de căldură, nici măcar nu se clinti 
din loc. Carabas-Barabas sări atunci la el, cerîndu-i cu tot dinadinsul 
să-l aresteze pe Carlo. 


13 — Cbeiţa de aur 


c. 1400 

— Dar tu cine eşti ? întrebă alene poliţistul. 

- Eu sînt senior Carabas-Barabas, doctor în ştiinţe de păpuşi, 
directorul vestitului teatru, cavaler al Marelui Ordin, cel mai bun prie- 
ten al regelui. 

-- Şi de ce ţipi la mine! zise poliţistul. 

în timp ce Carabas-Barabas se ciorovăia cu el, tata Carlo, bocă- 
nind cu bastonul în caldarîm, se apropie de casa în care locuia. Des- 
cuie apoi uşa odăiţei lui întunecoase de sub scară, îl dădu jos de pe 
umeri pe Artemon si îl aşeză pe pat, după aceea îi scoase din sîn pe 
Buratino, pe Malvina şi pe Pierrot, şi-i aşeză unul după altul, pe masă. 
Malvina spuse numaidecît : 

— Tată Carlo, vezi, te rog, mai întîi de cîine. Băieţi, treceţi îndată 
la spălat... 

Apoi îşi împreună mîinile cu deznădejde : 

— Rochiţele mele! Pantofiorii mei cei noi, drăguţele mele pangli- 
cu ţ e __ toate au rămas printre brusturi, pe fundul rîpei !... 

— Nu-i nimic, nu fi mîhnită, căută s-o împace bătrînul Carlo. 
Mai spre seară dau eu o fugă şi-ţi aduc toate boccelele. 

După ce desfăcu cu grijă pansamentul de pe labele lui Artemon, 
văzu că rănile îi erau aproape vindecate, dar că bietul de el nu se 
putea mişca din pricină că era lihnit de foame. 

_ O farfurie cu terci din făină de ovăz şi un oscior cu măduvă, 
— oftă Artemon, — şi sînt gata să mă lupt cu toţi cîinii din oraş! 

— Vai, vai, vai ! se căină Carlo. N-am în casă nici măcar o fă- 
rîmiţă de pîine, iar în buzunar nici o leţcaie... 

Malvina se porni să plîngă în hohote, iar Pierrot, îngîndurat, îşi 

freca fruntea cu palma. 

— Am să ies în stradă să spun poezii şi am să strîng de la trecă- 
tori o grămadă de bani... 

Carlo dădu din cap : 

— Fiule, dacă faci una ca asta, mi-e să nu dormi la poliţie; o să 
te închidă ca pe un cerşetor ! 

Toţi afară de Buratino, erau abătuţi. El însă zîmbea şiret şi se 

v y 

tot învîrtea, de parcă n-ar fi stat pe masă, ci pe un titirez. 

— Destul cu văicăreala ! spuse el sărind jos şi scoţînd ceva din 
buzunar. Tată Carlo, ia bărdiţa şi smulge pînza aceea găurită de pe 

perete. 

Cu nasul în vînt, arătă către vatră, către ceaunul din vatră şi 
către dîra de fum, zugrăvite toate pe bucata de pînză veche. 

Carlo se miră : 

— Dar de ce, fiule, să prăpădim un tablou atît de minunat ? 
Iarna mă uit la el şi îmi închipui că este un foc adevărat, că în ceaun 
fierbe într-adevăr o ciorbă de miel cu usturoi, şi mi se face parcă mai 
cald. 

Tată Carlo, îţi dau cuvîntul meu de păpuşă ca vei avea curînd 
un foc adevărat pe vatră, un ceaun adevărat de tuci şi o ciorbă fier- 
binte. Rupe pînza. 

Buratino vorbea atît de hotărît, încît tata Carlo, după ce se scăr- 

piuă după ceafă şi clătină din cap mormăind, luă cleştele şi ciocanul 
şi începu să desprindă tabloul, în spatele căruia, după cum ştim, se afla 
un păienjeniş des, înţesat cu musculiţe moarte. 

Carlo mătură încetişor păienjenişul şi abia atunci dădu cu ochii 
de o uşă micuţă din lemn de stejar, înnegrit de vreme. In cele patru 
colţuri erau cioplite figuri zîmbitoare, iar la mijloc un omuleţ care juca, 
un omuleţ cu un nas lung. 

După ce scuturară bine praful, Maivina, Pierrot, tata Carlo şi 
chiar flămîndul Artemon strigară toţi deodată: 

— Dar asta-i chiar poza lui Buratino ! 

— Ştiam eu, spuse Buratino, cu toate că, la drept vorbind, nici 
nu se gîndise la aşa ceva, ba dimpotrivă rămăsese şi el cu gura căs- 
cată. Iată şi cheia uşiţei. Deschide, tată Carlo... 

— Uşa asta micuţă şi cheiţa ei de aur, — spuse Carlo, — au fost 
făcute de mult de un meşter tare priceput. Să vedem acum ce se as- 
cunde în dosul ei. 

Vîrî cheiţa în broască şi o răsuci... îndată se auzi o melodie vioaie 
şi foarte plăcută, de parcă ar fi cîntat o flaşnetă mică. 

Tata Carlo împinse uşa, care se deschise încet, scîrţîind. 

Tocmai atunci răsunară sub fereastră nişte paşi grăbiţi şi numai- 
decît îl auziră pe Carabas-Barabas urlînd : 

— In numele regelui din Tarabarî, arestaţi-î pe Carlo, pe bătrînul 
cel viclean. 


Cara b as=B ara bas pătrunde în odăiţa de sub 

scara 


După cum ştim, zadarnic căutase Carabas-Barabas să-l înduplece 
pe poliţistul cel somnoros să-l aresteze pe Carlo. Văzînd că n-o scoate 
’a capăt, Carabas-Barabas o luă din nou la fugă pe stradă. 

Barba lui, răsfirată de vînt, se agăţa de nasturii şi umbrelele trecă- 
torilor. Insă Carabas-Barabas îşi făcu loc cu coatele, scrîşnind din 
dinţi. Băieţii fluierau asurzitor şi zvîrleau după ei cu mere putrede. 

Carabas-Barabas intră în goana mare la primarul oraşului. Era o 
z\ nespus de călduroasă, şi la ora aceea primarul, numai în pantaloni 

scurţi, şedea în grădină, lingă fîntîna ţîsnitoare, si se răcorea cu li- 
monadă. 

Şase rînduri de bărbii avea primarul, iar nasul i se pierdea între 
fălcile grase şi trandafirii. In spatele lui, aşezaţi sub un tei, patru poli- 
ţişti amărîţi nu mai pridideau eu destupatul sticlelor cu limonada. 

./Carabas-Barabas se aruncă în genunchi în faţa primarului şi, în- 
tinzîndu-şi lacrimile pe faţă cu barba lui năclăită, începu să urle cît îi 
ţinea gura : 

--- S în t un orfan nenoroci;. Am fost batjocorit, furat, bătut... 

- - Cine a cutezat să -şi bată joc de un orfan ? întrebă primarul, 
răsuflînd anevoie. 

— Cel mai înverşunat duşman al meu, bătrînul flaşnetar Carlo. 
Bl mi -a furat trei din cele mai bune păpuşi şi acum vrea să dea foc 
vestitului meu teatru ! E în stare să dea foc si să jefuiască tot oraşul 
dacă nud băgaţi, fără întîrziere, la închisoare. 

Pentru a -şi întări spusele, Carabas-Barabas scoase un pumn de 
galbeni şi-i lăsă să cada în papucul primarului. _ 

Ca să nu mai lungim vorba, atîta s-a jeluit şi a îndrugat la verzi 
şi uscate, încît primarul, speriat din cale afară, dădu poruncă celor patru 
poliţişti de sub tei : 

— - Urmaţi-1 pe acest preacinstit orfan şi procedaţi cum se cuvine, 
în numele legii ! 

Carabas-Barabas, însoţit de cei patru poliţişti, se repezi într-un 
suflet la locuinţa lui Carlo şi începu a striga : 

-- In numele regelui din Tarabarî, arestaţi -1 pe acest hoţ şi ne- 
mernic ! 

Dar uşa era încuiată ; din odăiţă nu răspunse nimeni. Atunci Cara- 
bas-Barabas strigă iarăşi : 

— In numele regelui din Tarabarî, sp ar geţi uşa ! 

Poliţiştii se opintiră cu putere ; tăbliile putrede ale uşii zburară 
din ţîţîni şi în zăngănit asurzitor de săbii, cei patru vajnici poliţişti 
năvăliră în odăiţa de sub seară. 

Năvăliră în odăiţă chiar în clipa cînd Carlo, plecîndu-şi capul, 
trecea pragul uşiţei tăinuite din perete. 

El coborîse cel din urmă şi uşiţa... pac î se închise în urma lui. Cîn- 
tecul cel dulce se stinse. în odăiţa de sub scară zăceau împrăştiate 
numai fase murdare şi pînza pe care era zugrăvită vatra, sfîşiată şi mo- 
totolită. 

Carabas-Barabas se repezi la uşiţa tainică şi începu să lovească 

în ea cu pumnii şi cu picioarele. 

— Bum, bum, bum ! 

Dar uşa era trainică. 

Carabas-Barabas îşi făcu vînt şi se izbi cu spatele de uşă. 

Uşiţa nici că se clinti. 

înfuriat peste măsură, bătu din picioare şi răcni la poliţişti : 

— In numele regelui din Tarabarî, spargeţi uşa asta blestemată! 
Poliţiştii se pipăiau de zor, unul pe celălalt. Unul avea nasul julit, 
altul un cucui în cap. 

— Nu ! Aici nu-i lucru curat ! şoptiră ei şi porniră întins să-l 
înştiinţeze pe primarul oraşului că făcuseră totul în numele legii, dar 
că, pesemne, însuşi necuratul venise în ajutorul bătrînului flaşnetar, 
care se făcuse nevăzut prin perete. 

în odăiţa pustie de sub scară, Carabas-Barabas îşi smulgea bar- 
ba de ciudă şi se tăvălea pe jos, urlînd şi văieărindu-se ca un turbat. 


Ce găsesc ei în dosul uşiţei tainice 

în timp ce Carabas-Barabas se tăvălea ca un turbat, smulgîndu-şi 
barba de furie, Buratino, Malvina, Pierrot şi Artemon, şi urmaţi de 
tata Carlo, coborau sub pămînt pe scara dreaptă, de piatră. 

Tata Carlo ţinea în mînă un capăt de luminare. Flacăra ei pîlpîi- 
toare arunca pe perete umbre mari, şi puteai să vezi cînd capul ciufu- 
lit al lui Artemon, cînd mîneca lungă a lui Pierrot — dar sîmburele 
de lumină nu răzbea să lumineze bezna în care se adîncea scara. 

Malvina se ciupea într-una de urechi, ca să nu izbucnească în 
plîns, de frică... 

Pierrot, ca totdeauna, bolborosea tam-nesam poezii de-ale lui: 

Pe pereţi umbre tot joacă ; 

Teamă nu mi-et Ce^or să-mi facă?... 

Fie scara cît de-abruptâ. 

Bezna cit de nemtreruptă, 

In pămînt tot n-om intra, 

Om ajunge undeva!... 

Buratino o luase înaintea tovarăşilor săi, iar tichia lui albă de-abia 
se mai zărea undeva, în josul scării. 

Deodată se auzi un şuierat, ceva căzu, rostogolindu-se cu zgomot, 
şi numaidecît după asta, glasul plîngăret al lui Buratino răzbi pînă 
la ei : 


- Săriţi ! Ajutor ! 

într-o clipită, Artemon, uitînd că era rănit şi flămînd, se repezi şi 
răstii rnîn du- i pe Malvina şi pe Pierrot, o porni în jos, pe scări, ca un 
vîrtej negru. 

Se auzea cum îi clănţăne dinţii în gură. Pe urmă iarăşi izbucni un 
ţipăt. 

Apoi se aşternu linişte; doar inima Malvinei ticăia ca un ceas deş- 
teptător. 

O rază mare de lumină scălda dintr-o dată scările. Flacăra lumi- 


nării din mîna lui tata Carlo începu să pălească. 

— Priviţi, priviţi încoace! strigă tare Buratino. 

Maivina începu să coboare cu iuţeală scările, mergînd de-a-ndăra-- 
telea; după ea sărea Pierrot, iar cel din urmă cobora Carlo, îndoit din 
şale si pierzîndu-şi mereu galenţii pe drum. 

Jos, acolo unde se sfîrşea scara cea abruptă, şedea Artemon pe o 
platformă de piatră şi se lingea pe bot. La picioarele lui zăcea sugru- 
mat guzganul Suşara. 


tino sfişie cu amîndouă mîinile pîsla putrezită care astupa o 
deschizătură în peretele de piatră. De acolo se revărsa o lumină al- 
bastră. 


Se strecurară cu toţii prin deschizătură şi dintr-o dată razele soa- 
relui îi izbiră drept în ochi. Ele cădeau din tavan, printr-un ochi de 
geam rotund. 

Razele acestea, în care tremurau firicele de praf, dansînd necon- 
tenit, luminau o încăpere rotundă cu pereţi de marmură gălbuie. In 
mijlocul ei se afla un teatru de păpuşi nespus de frumos, iar pe cor- 
tină strălucea, şerpuind, un fulger aurit. 

De amîndouă părţile cortinei se înălţau două turnuri pătrate, vop- 
site în aşa fel, încît păreau clădite din cărămizi mici, roşii. Acoperişu- 
rile ţuguiate, din tablă verde, scînteiau puternic în soare. 

Pe turnul din stînga se vedea un ceas cu acele de bronz, iar pe 

cadran, în dreptul fiecărei cifre, erau pictate chipuri zîmbitoare de fe- 
fetiţe şi băieţi. 

Pe turnul din dreapta se adîncea o ferestruică rotundă cu gea- 
muri în multe culori. 

Deasupra acestei ferestruici, cocoţat pe acoperişul din tablă verde, 
şedea Greierul Vorbitor. Cu gurile căscate de uimire, se opriră în 
faţa acelui teatru minunat, şi atunci greieraşul grăi încet şi limpede : 

— Ţi-am spus eu atunci, Buratino, că te aşteaptă primejdii mari 
şi întîmplări înspăimîntătoare. Din fericire, totul s-a f i r ^ 1 1 c u 1^ ^ ^ 
fi putut însă să se sfîrşească rău... Aşa, vezi!... 

Greierul Vorbitor avea un glas sfătos, bătrînesc şi pe deasupra pă- 
rea şi supărat, pentru că fusese cîndva lovit în cap, cu toată vîrsta lui 
înaintata, de o sută de ani. în ciuda bunătăţii lui înnăscute, nu putuse 
încă uita obida nemeritată şi de aceea nu mai adăugă nimic; mişcă 
din mustăcioare pentru a-şi scutura parcă praful de pe ele şi se strecură 
încet, undeva, într-o crăpătură părăsită, cît mai depatre de zgomotul 
lumii. 

Atunci tata Carlo spuse: 

— Şi eu care credeam că o să găsim cel puţin o grămadă de aur 

şi argint! Cînd colo dau peste o jucărie veche şi atîta tot... 

El se apropie apoi de ceasul zidit în turn, bătu cu unghia pe ca- 
dran şi, pentru că într-o parte a ceasului atîrna o cheiţă într-un cui, o 

luă si învîrti ceasul... 

* 

Se auzi un tic-tac puternic şi acele se mişcară. Acul mare se apro- 
pie de cifra douăsprezece, iar cel mic, d s â s ♦ î r*i ^ u n ^ ^ ^ 

auzi un fîşîit şi un şuierat, iar ceasul sună tare de şase ori... 

Intr-o clipită, ferestruica cu geamurile colorate din celălalt turn se 
deschise şi ea; din ea ţîşni o pasăre pestriţă, mişclndu-se pe un arc şi 
bătînd din aripi. Şi păsărică ciripi de şase ori, chemînd : 

— La noi ! La noi ! La noi ! La noi ! La noi — la noi ! 

Pasărea se făcu nevăzută, ferestruica se închise şi începu să cînte 

o flaşnetă. Cortina se ridică... 

Nimeni, nici chiar tata Carlo, nu văzuse vreodată un decor mai 
frumos. 

Scena înfăţişa o grădină. Prin copăceii cu frunze aurii şi argintii 
ciuta li graurii, mişeîndu-se pe un arc cît o unghie de mare. Un copă- 


1C6 



cel era încărcat cu mere, fiecare din ele nu mai mare decît un bob de 
hrişcă. Sub copaci se plimbau păuni care, săltîndu-se în vîrfui picioa- 
relor, ciuguleau merele. Prin poieniţă, împungîndu-se cu coarnele, zbur- 
dau două căprioare, iar în aer f îl f îi au fluturaşi atît de mici, că abia 
puteau fi văzuţi. 

Aşa trecu cam un minut. Graurii amuţiră, păunii si căprioarele fu- 
giră în culise, iar copacii dispărură prin deschizăturile tainice de sub 
podeaua scenei. 

Pe fundalul decorului apărură nişte nori străvezii, apoi un soare roşu 
răsări deasupra pustiului nisipos. Din dreapta şi din stînga culiselor se 
iviră dintr-o dată liane asemănătoare unor şerpi, iar pe una din ele 
era încolăcit un şarpe boa adevărat. Pe o altă liană se legăna o fami- 
lie de maimuţe, ţinîndu-se numai în cozi. 

Scena înfăţişa Africa. 

Pe nisipul auriu, în bătaia soarelui arzător, treceau felurite ani 
male sălbatice. 

Din trei sărituri, trecu în goană leul cu coama lui stufoasă şi, cu 
toate că nu era mai mare ca un molănaş, păru totuşi înfricoşător. 

Ridicat pe labele dinapoi, trecu, in mers legănat, un urs de cati- 
fea, ţinînd într-o labă o umbrelă. 

Nesuferitul crocodil apăru şi el, tîrîş. Ochii lui mici şi răi aruncau 

acum o căutătură blîndă. Dar Arternon bănui că se preface şi mîrîi 
îa el. 

Trecu în salturi un rinocer cu cornul lui ascuţit înfipt într-o minge 
de gumă, ca să nu împungă pe nimeni. 

Cu gîtul întins, trecu în fuga o girafe, aducînd la înfăţişare cu o 
cămilă vărgată, şi avînd în frunte două corniţe. 

Veni apoi elefantul, prietenul copi ilor, deştept şi bun la suflet, 
mişeîndu-şi mereu trompa în care ţinea o bomboană de soia. 

Ultimul trecu, scuturîndu-se de zor, şacalul — un fel de cline săl- 
batic, foarte murdar. Artemon se aruncă asupra lui cu un lătrat, iar 
tata Carlo cu greu izbuti să-l tragă înapoi de coadă, tîrîndu-3 cît mai 
departe de scenă. 

Asa trecură, rind pe rînd, animalele sălbatice. Deodată soarele 
se stinse. Prin întuneric, ceva cobori de sus şi altceva apăru din lături. 

Apoi se auzi un sunet melodios, de parcă un arcuş trecuse peste stru- 
nele unei viori. 

Se aprinseră cîteva felinare ca acelea de pe stradă. Pe scenă apăru 
piaţa unui oraş. Uşile caselor se deschiseră îndată şi din ele ieşiră 
în fuga mare cîţiva omuleţi, care se urcară cu toţii într-un tramvai mic, 
ca o jucărie. Taxatorul sună, vatmanul învîrti de mîner, un băieţel zorit 
se căţără la iuţeală pe tampoane, miliţianul fluieră în urma lui şi tram- 
vaiul coti pe o străduţă lăturalnică, printre casele înalte. 

Trecu apoi un biciclist pe o bicicletă cu nişte roţi mici cît o far- 
furioară de dulceaţă. Un jurnalist cu nişte ziare mici ca nişte foi de 
calendar, împăturite în patru, străbătu piaţa în fugă. 

Un vînzător ambulant împingea prin piaţă căruciorul lui cu în- 
gheţată. Pe balconaşele caselor apărură deodată cîteva fetiţe, făcîndu-i 
semne grăbite, dar omul cu îngheţata dădu din mîini şi le spuse: 

— S-a vîndut îngheţata! Pe altă dată! 

Atunci se lăsă cortina, cu fulgerul ei şerpuitor aurit. 

Tata Carlo, Malvina şi Pierrot nu-şi mai veneau în fire de încîn- 
taţi ce erau. Buratino, cu mîinile băgate în buzunare, cu nasul în vînt, 
spuse lăudăros : 

— Aţi văzut? Se vede treaba că nu degeaba m-am murat eu în 
baltă la mătuşa Tortilla. în teatrul ăsta vom reprezenta noi o comedie. 
Ştiţi care? ,,Cheiţa de aur sau nemaipomenitele păţanii ale lui Buratino 
şi ale prietenilor săi.“ Pun rămăşag că senior Carabas-Barabas va 
plesni de ciudă. 

Pierrot îşi frecă cu palma fruntea încreţită : 

— Eu voi scrie comedia asta în versuri minunate. 

— Eu voi vinde îngheţată şi bilete, spuse Malvina. Dacă o să 
găsiţi că am şi eu talent, am să încerc să joc rolul unei fetiţe drăguţe... 

— Staţi, copii, dar de învăţătură cînd o să vă apucaţi ? întrebă 
tata Carlo. 

Păpuşile răspunseră într-un glas: 

— O să învăţăm dimineaţa... Iar seara o să jucăm la teatru. 

— Ei, aşa da, copilaşi ! spuse tata Carlo. Eu unul o să cînt din 
flaşnetă să înveselesc preacinstitul public, iar de-o fi să cutreierăm 
cîndva toată Italia, am să mîn calul din oraş în oraş şi am să gătesc 

ciorbă de miel cu usturoi... 

Artemon asculta, ciulind urechile, şi-şi răsucea capul încoace şi-n- 
colo, privind cu ochi strălucitori la prietenii săi, de parcă ar fi vrut să -i 
întrebe: ,,Dar eu ce-am să fac?" 

Buratino mai spuse : 

— Artemon o să aibă-n paza lui toate lucrurile şi costumele tea- 
trului şi tot el o să păstreze şi cheile de la cămară. In timpul reprezen- 
taţiei, ascuns în culise, va răcni ca leul, va tropăi ca rinocerul, va 
scrîşni din dinţi ca crocodilul şi, învîrtindu-şi repede coada, va şuiera 
ea vîntul; de asemenea va imita toate sunetele de care vom avea nevoie. 

— Ei, dar tu, Buratino ? întrebară toţi. Tu ce vrei să faci în teatru? 

— Ciudaţi mai sînteţi ! Cum de nu înţelegeţi ? în comedie o să joc 
chiar rolul lui Buratino şi astfel o s-ajung vestit în lumea-ntreagă ! 


Noul teatru de păpuşi dă prima 

reprezentaţie 


Carabas-Barabas şedea în faţa vetrei cu inima tare cătrănită. 
Lemnele ude abia ardeau, sfîrîind. Afară ploua cu găleata, iar prin a- 
coperişul găurit al teatrului de păpuşi ploaia pătrundea cu putere. Pi- 
cioarele şi mîinile păpuşilor prinseseră umezeală, iar la repetiţii ni- 
meni nu mai voia să joace, nici chiar sub ameninţarea biciului cu şap- 
te cozi. De trei zile păpuşile nu mai mîncaseră nimic şi cleveteau în- 
răite, atîrnate ca de obicei în cuiele din cămară. 

Dimineaţa nu se vînduse nici un bilet. Cine să se ducă la Carabas- 
Barabas să-i vadă piesele plictisitoare şi actorii flămînzi şi zdrenţăroşi? 

In turnul din oraş, orologiul bătu ora şase. Carabas-Barabas se 
tîrî amărît în sala de spectacole: sala era goală ! 

— Dracu 1 să-l ia pe prea cinstitul public! mormăi el şi ieşi în stra- 
dă. De cum ieşi, privi în jur, clipi de cîteva ori din ochi şi căscă o gură 

aşa de mare, că în ea ar fi putut intra cu cea mai mare uşurinţă chiar 

şi o cioară. 

Peste drum de teatrul lui, în faţa unei barăci noi de pînză, se în- 
grămădea mulţimea, fără să-i pese de vîntul umed ce bătea dinspre 
mare. 


Deasupra intrării, pe o estradă de scînduri, stătea un băieţel cu 
un nas lung şi cu tichie pe cap, suflînd într-o trompetă răguşită şi 
strigînd ceva. 

Oamenii rîdeau. băteau din palme si mulţi din ei intrau în baracă. 

Duremar, care mirosea a nămol mai tare ca întotdeauna, se apro- 
pie de Carabas-Barabas. 

— E-he-he! spuse el acru, înereţlndu-şi toată faţa. Nu mai merge 
Lftaba cu lipitori le de leac. \reau să ma duc şi cu la ci. Duremar arătă 
baraca cea nouă. Vreau să mă rog de ei să mă lase să ie aprind lumi- 
nările sau să le mătur pe jos. 

Dar al cui o ii teairui ăsta alunsit? De unde a mai răsărit 
aici ? mîrîi Carabas-Barabas. 

~ chiar păpuşile şi-au deschis teatrul lor de păpuşi „Fulge- 
rul"; singure îşi scriu piese în rime, şi tot ele le joacă. 

Carabas-Barabas, scrîşnind din dinţi şi smuîgîndu-şi barba, porni 
spre noua baracă de pînză. 

Pe estradă, Buratino striga : 

— Prima reprezentaţie a minunatei şi atrăgătoarei comedii din 
viaţa omuleţilor de lemn. O întîmplare adevărată ! Veţi vedea cum i-am 
învins pe duşmanii noştri, fiindc-am fost isteţi, viteji şi nu ne-am 
pierdut cumpătul... 

La întrarea^tcatrului de păpuşi, într-o căsuţă de sticlă şedea Mal- 

vina^ cu o fundă frumoasă în părul ei albastru, şi nu dovedea să îrn- 

paită bilete celor dornici să vadă o comedie adevărată din viata pă- 
puşilor. 

Tata Carlo, într-o haină nouă de catifea, învîrtea la flaşnetă şi 
clipea şiret din ochi către prea cinstitul public. 

Artemon o trăgea afară de coadă pe vulpea Aii sa, care se strecu- 
rase în teatru fără bilet. 

Motanul Bazilio, care intrase tot tară bilet, izbuti să fugă înainte 
de a fi prins. Acum şedea cocoţat într-un copac şi, bătut de ploaie, 
privea în jos cu ochii lui răutăcioşi. 

Buratino, umîîîndu-şi obrajii, sufla în trompeta răguşită: 

— Reprezentaţia începe î 

Şi fugi pe scăricică în jos, ca să joace prima scenă a comediei, în 
care se arăta cum bietul tata Carlo ciopleşte un omuleţ de lemn din- 
tr-un butuc, fără să-i treacă măcar prin minte că tocmai asta o să-i 
aducă fericirea. 

Tîrîndu-se anevoie, ajunse în sfîrşit la teatru şi broasca ţestoasă 
Tortilla, ţinînd în gură o invitaţie tipărită pe un pergament cu colţu- 
rile aurite. 

Reprezentaţia începu. Carabas-Barabas se întoarse posomorit * la 
teatrul lui gol şi pustiu. Luă biciul cu şapte cozi şi deschise uşa care 
da în cămară. 


— Vă dezvăţ eu să mai leneviţi, nemernicilor! mîrîi el înfricoşa* 
tor. O sa vă învăţ eu numaidecît cum să momiţi publicul la teatrul meu. 

Pocni din bici. Dar nimeni nu răspunse. în cămăruţă nu era ni- 
meni. Doar resturile de sforicele mai atîrnau de cuie. 


Toate păpuşile : Arlechinii, fetiţele cu măşti negre, vrăjitorii cu ti- 
chii înstelate în colţuri, cocoşaţii cu un nas cît castravetele, arapii, că- 
ţeluşii toate, toate păpuşile fugiseră de la Carabas-Barabas. 

Cu un urlet sălbatic, senior Carabas-Barabas se năpusti în strada. 
Aci văzu cum ultimii lui actori goneau zoriţi prin băltoace spre teatrul 
cel nou, unde muzica cînta vesel, unde răsunau hohote voioase de rîs 
şi unde se auzeau ropote de aplauze. 

Carabas-Barabas izbuti să prindă doar un căţeluş de flanelă, cu 
nasturi în loc de ochi. Dar Artemon răsări ca din pămînt şi se aruncă 
asupra lui; îl dădu peste cap si îi smulse căţeluşul din mînă, ducîndu-1 
cu el în baracă, unde, după culise, li se pregătise actorilor flămînzi o 
ciorbă fierbinte de miel, cu usturoi. 

Şi Carabas-Barabas rămase aşa întins în băltoacă, sub ploaie. 




